Fandiyaaru Hassan Ali ge passport hifahahtaifi – Iru\nފަނޑިޔާރު ހަސަން އަލީގެ ޕާސްޕޯޓް ހިފަހައްޓައިފި\nވަގަށް ނަގައި މަރާލާފައިވާ ނޫސްވެރިޔާ އަހުމަދު ރިލްވާން އަބްދުﷲ ގެ މައްސަލައިގައި ދޮގު ޑޮކިއުމެންޓެއް ތައްޔާރު ކުރަން އުޅުނު، ހައިކޯޓުގެ ކުރީގެ ފަނޑިޔާރު ހަސަން އަލީގެ ޕާސްޕޯޓް ހިފަހައްޓައިފި އެވެ.\nހައިކޯޓުގެ ކުރީގެ ފަނޑިޔާރުގެ ޕާސްޕޯޓް ހިފަހައްޓާފައިވާކަން، ގެއްލުވާލާފައިވާ މީހުންނާއި މަރާލާފައިވާ މީހުންގެ މައްސަލަތައް ބެލުމަށް ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހު އުފައްދަވާފައިވާ ރިޔާސީ ކޮމިޝަން (މަރު ކޮމިޝަން) އިން ވަނީ ކަށަވަރު ކޮށްދެއްވާފަ އެވެ.\nވަގަށް ނަގައި މަރާލާފައިވާ ނޫސްވެރިޔާ ރިލްވާންގެ މައްސަލައިގައި ދޮގު ޑޮކިއުމެންޓެއް ތައްޔާރުކުރަން އުޅުނު، ހައިކޯޓުގެ ކުރީގެ ފަނޑިޔާރު ހަސަން އަލީގެ ޕާސްޕޯޓް ހިފަހައްޓާފައިވާއިރު، މަރު ކޮމިޝަނުން ދަނީ އެ މައްސަލަ ތަހުގީގު ކުރަމުން ނެވެ.\nކޮވިޑް-19 ޕެންޑަމިކްއާ ގުޅިގެން ރާއްޖޭގެ ބޯޑުރު، މިއަހަރުގެ މާރޗު މަހުގެ 27 ވަނަ ދުވަހު ބަންދު ކުރުމަށްފަހު، އަލުން ހުޅުވާލީ ޖުލައި މަހުގެ 15 ވަނަ ދުވަހު އެވެ. ބޯޑަރު ހުޅުވާލުމުން ހަސަން އަލީ ރާއްޖެއިން ބޭރަށް ވަޑައިގެންނެވި ކަމަށް ވެއެވެ. މައުލުމާތު ލިބިފައިވާ ގޮތުގައި، ހަސަން އަލީގެ ޕާސްޓް ހިފަހައްޓާފައިވަނީ، އޭނާ ރާއްޖެއިން ބޭރަށް ވަޑައިގެންނެވުމަށްފަހު، އަނބުރާ ރާއްޖެ ވަޑައިގެންނެވުމުން ނެވެ.\nހަސަން އަލީ ހައިކޯޓުގެ ފަނޑިޔާރުކަމުގެ މަގާމުން އޭނާ ވަކިކުރަން، ޖުޑީޝަލް ސަރވިސް ކޮމިޝަން (ޖޭއެސްސީ)އިންނާއި ރައްޔިތުންގެ މަޖިލީހުން ނިންމައި، މަޖިލީހުގައި އެކަމަށް ނަގަންޖެހޭ ވޯޓަށް އެހުމުގެ ކުރިން އޭނާ ވަނީ ފަނޑިޔާރުކަމުގެ މަގާމުން އިސްތިއުފާ ދެއްވާފަ އެވެ.\nދާދިފަހަކާ ޖެހެންދެން ހައިކޯޓުގެ ފަނޑިޔާރު ކަމުގެ މަގާމުގައި ހުންނެވި ހަސަން އަލީގެ މައްޗަށް ކުރެވެނީ މޯލްޑިވްސް ޕޮލިސް ސަރވިސްގެ އިންޓެލްގައި މަސައްކަތްކުރާ ދެ ފުލުހުންނާއި ގުޅިގެން ޓްރެވަލް ޑޮކިއުމެންޓެއް ތައްޔާރުކުރަން މަސައްކަތް ކޮށްފައިވާކަމުގެ ތުހުމަތެކެވެ. އެ ޑޮކިއުމެންޓް ތައްޔާރުކުރަން އުޅުނީ ރިލްވާން ރާއްޖެއިން ބޭރަށް ގޮސް މަރުވެފައިވާކަން ދެއްކުމަށްޓަކައެވެ. ކުރީގެ ފަނޑިޔާރު ހަސަން އަލީ އޭރު ހުންނެވީ އިމިގްރޭޝަންގެ ކޮންޓްރޯލަރގެ މަގާމުގައެވެ.\nހައިކޯޓުގެ ފަނޑިޔާރު ކަމުގެ މަގާމުގައި ހަސަން އަލީ ހުންނަވަނިކޮށް، ޖުޑީޝަލް ސަރވިސް ކޮމިޝަން (ޖޭއެސްސީ)ގެ ސަމާލުކަމަށް މި މައްސަލަ ގެނައީ ވެސް މަރު ކޮމިޝަނުންނެވެ. މަރު ކޮމިޝަނުން ބުނެފައިވަނީ ހައިކޯޓުގެ ފަނޑިޔާރު ހަސަން އަލީގެ މި މައްސަލަ ތަހުގީގު ކުރަމުންދާ ކަމަށެވެ. އެހެންކަމުން، ޖޭއެސްސީން ވަނީ ހަސަން އަލީ ފަނޑިޔާރު ކަމުގެ މަސްއޫލިއްތާއި ވާޖިބުތަކުން އެކަހެރިކޮށް ބެހެއްޓުމަށާއި، އަދި ވަޒީފާއަށް ނުނިކުމެ މަޑުކުރުމަށް އަންގާފައެވެ.\nޖޭއެސްސީން ހަސަން އަލީ ފަނޑިޔާރު ކަމުގެ މަގާމުން ސަސްޕެންޑް ކޮށްފައިވަނީ މިދިއަ 2019 ވަނަ އަހަރުގެ ސެޕްޓެމްބަރު މަހުގެ 16 ވަނަ ދުވަހުއެވެ. އޭގެ ފަހުން މިއަހަރުގެ ޖުލައި މަހުގެ 21 ވަނަ ދުވަހު ޖޭއެސްސީން ނެރުނު ބަޔާނެއްގައި ބުނެފައިވަނީ ހަސަން އަލީ ފަނޑިޔާރުކަމުގެ މަގާމުން އިސްތިއުފާ ދެއްވާފައިވާ ކަމަށެވެ. އެބަޔާނުގައި ޖޭއެސްސީން ބުނެފައިވަނީ، ފަނޑިޔާރު އިސްތިއުފާ ދެއްވީ އެ ކޮމިޝަނުގެ އަޑުއެހުމަށް ހާޒިރުވުމަށް އަމުރު ފޮނުވާފައިވަނިކޮށެވެ.


Umurun 39 Aharugai Kaafa Akahvi Meehehgge Vaahaka - Vaguthu\nއުމުރުން 39 އަހަރުގައި ކާފަ އަކަށް ވި މީހެއްގެ ވާހަކަ!\nކާފައަަކަށް ވާ ހިސާބުން ދެން އެވީ މުސްކުޅިއޭ ގިނަބަޔަކު ބުނެ އެވެ. އެންމެން ހީކުރަނީ ބޮލުގައި ނުރަ ޖަހާ މޫނުގައި ރޫޖަހާފައި ހުންނާނެ ހެންނެވެ. އެހެން ނަމަވެސް މިއީ ޒުވާން ކާފައެވެ. ޒުވާން އުމުރުގައި ކާފައަކަށްވި މީހެކެވެ. އޭނާގެ އުމުރަކީ 39 އަހަރެވެ.\nކާލް ޕައޮލީ ނަމަކަށް ކިޔާ އެ މީހާ ޓިކްޓޮކްގައި އާއްމުކުރި އެ ވީޑިއޯއާއެކު އެތައް ބަޔަކަށް ލިބުނީ ހައިރާން ކަމެކެވެ. އޭނާ އާއްމު ކުރި އެ ވީޑިއޯއިން ފެނިގެން ދަނީ ބުއްފުޅިއެއް ހިފައިގެން އިންނަ ތަނެވެ. އަދި އެ ވީޑިއޯއިން އޭނާގެ އަންހެނުން ދަރިއަކު އުރައިގެން ހުންނަ ތަން ފެނިގެން ދެއެއެވެ.\nމީހުންނަށް ހައިރާންކަމެއް ލިބިގެން ދިޔައީ ކާލް އެ ވީޑިއޯގެ ކެޕްޝަންގައި ލިޔެފައިވާ ވާހަކައިންނެވެ.\nއޭނާ އެ ވީޑިއޯ ޕޯސްޓް ކުރުމާއެކު އެތައް ބަޔަކު ވަނީ އޭނާ އެހާ ޒުވާން އުމުރުގައި ކާފައަކަށްވީ ގޮތް އަހާފައެވެ. އަދި އޭނާގެ އުމުރަކީ ކިހައިވަރެއްކަންވެސް އަހާފައި ވެއެވެ.\nބައެއް މީހުން އެ ވީޑިއޯއަށް ކޮމެންޓްކޮށް ބުނެފައި ވަނީ، ހީކުރީ ކާލްގެ އުމުރަކީ 25 އަހަރު ކަމަށެވެ.\nމީހުން އެގޮތަށް ސުވާލު ކުރަމުންދާތީ، ކާލް ވަނީ އޭނާ ކާފައަކަށްވި ގޮތް ކިޔާދީފައެވެ.\n"އަހަރެން އުމުރުން 39 އަހަރުގައި ކާފައަކަށްވީ، އަހަރެން އުމުރުން 17 އަހަރުގެ އަންހެން ކުއްޖެއްގެ ބައްޕަކަކަށް ވުމުން. އަހަރެން އެ ކުއްޖާ އެޑޮޕްޓް ކުރީ، މިހާރު އެ ކުއްޖާއަށް 23 އަހަރު ވެއްޖެ، މިހާރު އޭނާއަކީ މަންމައެއް. އޭނާ ވިހާފައި ވަނީ ރީތި ފިރިހެން ކުއްޖެއް. އެހެންވެ އަހަރެން ކާފައަކަށް މިވީ".\nއޭނާ މިގޮތަށް ކިޔާދިނުމުން އެތައް ބަޔަކު ވަނީ އެ އާއިލާއަށް އުފާވެރި ދިރިއުޅުމަކަށް އެދިފައެވެ.\nއޭޕްރީލް 25, 2021 23:14\nއެކްސް ކިޔުސް މީ. ޢަހަރެންނަށް 37 އަދި. މީ މިހާރު މާމަ އެއް. ތީނަ ކުއްޖަކު އެޑޮޕްޓް ކުރީއެއްނު. މަ ވިހެއީ މަ ދަރި އެންޑް ޝީ އިސް ނައޮ އަ މަމް. ދެޓް މޭކްސް މީ އަ ގްރެނީ. މިވާހަކަ ޖަހާބަލަ ޚަބަރުގަ. ބޮޑު ކަމެއް.\nއޭޕްރީލް 26, 2021 00:59\nއޭޕްރީލް 26, 2021 09:12\nމިރަށުގައިވެސް އެބަތިބި ތިއަށްވުރެ ހަނގު އުމުރުގައި ކާފާ އަދި މާމަ އަކަށްވީ މީހުން. މިކިޔަނީ އެޑޮޕްޓްނުކޮށް ހަމަ އުފަން ދަރިންގެ ކާފަ މާމަ އަށްވެފަތިބި މީހުންގެ ވާހަކަ.\nއޭޕްރީލް 27, 2021 01:35\nތިއަށްވުރެ މާ ފައްކާލެއްނު މަގޭ މަންމަ 37 ގަ މާމަ ކިޔައިފި ..އުމުރުން 27 އަހަރު ވީ އިރު7ކުދިން ވިހާ ނިންމާލައިފި\nއޭޕްރީލް 30, 2021 14:39\nމާމަ އެއް ނޫން ކާފަ. ކާފަ މޭން ކާފަ 🤣🤣🤣😛😛😛😜😜😜😝😝😝😝😝😜😜😜😛😛😜😝😜😛🙊🙊💩


މެލޭޝިއާ އެއާޕޯޓުގައި ދިރިއުޅުނު މީހާ ކެނެޑާ އަށް\nކުއާލަ ލަމްޕޫރު (ނޮވެމްބަރު 27) - މެލޭޝިއާ އެއާޕޯޓުގައި ހަތް މަސް ވަންދެން ދިރިއުޅުނު ސީރިއާ މީހާ އަށް އެންމެ ފަހުން ކެނެޑާ އިން ސިޔާސީ ހިމާޔަތް ދީފި އެވެ.\nސޫކީ އަށް ދިން ޝަރަފު އަތުލަން ކެނެޑާގެ ޕާލަމެންޓުން ވޯޓުދީފި\nއޮޓާވާ (ސެޕްޓެމްބަރު 28) - މިއަންމާގެ ޑިމޮކްރެސީ ލީޑަރު އަން ސަން ސޫކީ އަށް ކެނެޑާ އިން ދީފައިވާ އޮނަރަރީ ސިޓިޒަންޝިޕް ބާތިލް ކުރަން އެ ގައުމުގެ ޕާލަމެންޓުގެ އިއްތިފާގުން ފާސްކޮށްފި އެވެ.\nAugust 09, 2018 8\n"ފިޔަވަޅު އެޅިއަސް ސައުދީގެ އިންސާނީ ހައްގުތަކުގެ ވާހަކަ ދައްކާނަން"\nއޮޓާވާ (އޮގަސްޓް 9) - ސައުދީ އަރަބިއާ އިން ކޮންމެ ފިޔަވަޅެއް އެޅި ނަމަވެސް އެ ގައުމުގެ އިންސާނީ ހައްގުތަކުގެ ވާހަކަ ދައްކާނެ ކަމަށް ކެނެޑާގެ ބޮޑު ވަޒީރު ޖަސްޓިން ޓްރޫޑޯ ވިދާޅުވެއްޖެ އެވެ.\nސައުދީ މީހުން ކެނެޑާ އިން ބޭސްކުރުން މަނާކޮށްފި\nރިޔާޒް (އޮގަސްޓް 8) - ސައުދީ ރައްޔިތުން ކެނެޑާ އިން ބޭސްފަރުވާ ކުރުން މަނާކޮށްފި އެވެ.\nޓޮރޮންޓޯއަށް ސައުދީ އެއާލައިނުގެ ދަތުރުތައް ހުއްޓާލައިފި\nރިޔާޒް (އޮގަސްޓް 7) - ސައުދީ އަރަބިއާ އާއި ކެނެޑާއާ ދެމެދު މިހާރު އުފެދިފައިވާ ޑިޕްލޮމެޓިކް މައްސަލަތަކުގައި ސައުދީ އެއާލައިނުގެ ދަތުރުތައް ޓޮރޮންޓޯ އަށް ހުއްޓާލައިފި އެވެ.\nAugust 06, 2018 12\nވޭނަކުން ޖައްސައި، ކެނެޑާގައި 10 މީހުން މަރާލައިފި\nޓޮރޮންޓޯ (އެޕްރީލް 24) - ކެނެޑާގެ ސިޓީއެއް ކަމަށްވާ ޓޮރޮންޓޯގައި ދުއްވާފައި ދިޔަ ވޭނަކުން، ދުވާރު މަތިން ދިޔަ ބައެއްގެ ގައިގައި ޖައްސާ 10 މީހުން މަރާލައިފި އެވެ.\nމިސްކިތުގައި ހަމަލާ ދިން މީހާ ކުށަށް އިއުތިރާފްވެއްޖެ\nކިއުބެކް ސިޓީ (މާޗް 29) - ކެނެޑާގެ ކިއުބެކް ސިޓީގެ މިސްކިތަކަށް ހަމަލާދިން ކަމަށް ތުހުމަތު ކުރި މީހާ ކޯޓުގައި ކުށަށް އިއުތިރާފް ވެއްޖެ އެވެ.\nއައިސްކްރީމް ވިރުން ލަސްކޮށްލަން ދޮންކެޔޮ ތޮށި\nއައިސް ކްރީމް ވިރޭލެއް އަވަސްކަމުން އަވަސްއަވަހަށް އެ ބޮއެ ހުސްކުރަން ޖެހެ އެވެ. ހާއްސަކޮށް އައިސްކޯނެވެ. އެހެންވެ، އައިސްކްރީމެއް ބޯލައިގެން ލިބެން ޖެހޭ އުފާ ނުލިބޭ ފަހަރު ވެސް...\nވަގު ކަލޭގެ އަތުލައިގަތުމަށް ފަހު ދިނީ ކޮފީއެއް\nވަގަކު އަތުލައިގަނެވިއްޖެ ނަމަ އެ މީހަކަށް އަނިޔާކުރުން ނުވަތަ ލަދުގަންނަވާލުމަކީ އާންމުކޮށް ހިންގާ ކަންކަމެވެ. އެކަމަކު ކެނެޑާގައި މަގުމަތިން ދިޔަ މީހެއްގެ ވޮލެޓް ޖަހައިގަނެގެން ފިލަން ދުވި މީހަކު އަތުލައިގަތުމަށް ފަހު ކަންތައް ދިމާވީ އެހެން ގޮތަކަށެވެ.\nކެނެޑާގެ ބޮޑު ވަޒީރު ޓްރޫޑޯއާ މޯދީ ބައްދަލު ކުރައްވައިފި\nނިއު ދިއްލީ (ފެބްރުއަރީ 23) - ކެނެޑާގެ ބޮޑު ވަޒީރު ޖަސްޓިން ޓްރޫޑޯ އާއި އިންޑިއާގެ ބޮޑު ވަޒީރު ނަރެންދުރަ މޯދީ ނިއު ދިއްލީގައި މިއަދު ބައްދަލު ކުރައްވައިފި އެވެ.\nދިވެހިންނަށް: ޖަސްޓިން ޓްރޫޑޯ އާއި ކެނެޑާގެ ޑިމޮކްރެސީ\nއަހަރެން ކެނެޑާ އަށް ބަދަލުވިކަން އެނގުނީމާ އުތުރިގަތް ފޭސްބުކް ރައްޓެހިންގެ ކިބައިން މައާފަށް އެދެމެވެ! ފުރަތަމަ، ތި އެންމެން ލޯބިވާ ޖަސްޓިން ޓްރޫޑޯއާ ބެހޭ ގޮތުން އަޑުއަހަން ބޭނުން ނުވާ ވާހަކަތަކެއް މީގައި ހުރެދާނެ އެވެ. ދެވަނަ ކަމަކަށް، ޓްރޫޑޯއާ ބައްދަލުވެވިދާނެ ކަހަލަ ފުރުސަތެއް ދޫކޮށްލައިފީމެވެ.\nކިއުބެކުގައި މޫނު ބުރުގާ އަޅައިފި ނަމަ ޚިދުމަތުން މަހްރޫމް\nކިއުބެކް ސިޓީ (އޮކްޓޯބަރު 19) - ކެނެޑާގެ ކިއުބެކް ޕްރޮވިންސްގައި މޫނު ބުރުގާ އަޅައިގެން ސަރުކާރު މުވައްޒަފުން ޚިދުމަތް ދިނުމާއި މޫނު ބުރުގާ އަޅައިގެން ތިބޭ މީހުން އެއްވެސް ޚިދުމަތެއް ލިބިގަތުން އިއްޔެ މަނާކޮށްފި އެވެ.\nތާލިބާނުން ވަނީ އަންހެން ދަރިފުޅު މަރާލާފައި: ރަހީނުން\nޓޮރޮންޓޯ (އޮކްޓޯބަރު 14) - ތާލިބާނުން ރަހީނުކޮށްގެން ގެންގުޅުނު ފަސް އަހަރު ދުވަހު ތެރޭ ވަނީ އަންހެން ދަރިފުޅު މަރާލާ އަދި އަންހެނުން ރޭޕްކޮށްފައި ކަމަށް ސަލާމަތްވި ކެނެޑާގެ ރަހީނު ޖޮޝުއާ ބޯއިލް ބުނެފި އެވެ.\nޓްރޫޑޯގެ ފޮޓޯގްރާފަރާއި ޕްރިންސް ހެރީ ވައްތަރުތަ؟\nއިނގިރޭސިވިލާތުގެ ޕްރިންސް ހެރީ އަށް، އޭނާއާ ވައްތަރު މީހަކު ކެނެޑާ އިން ފެނިވަޑައިގެންފި އެވެ. އެއީ ބޮޑުވަޒީރު ޖަސްޓިން ޓްރޫޑޯގެ ފޮޓޯގްރާފަރެވެ.\nވަކީލުންގެ ސަސްޕެންޝަނަށް ޔޫކޭ، ކެނެޑާގެ ފާޑުކިޔުން\nސުޕްރީމް ކޯޓަށް ހުށަހަޅަން އުޅުނު ޕެޓިޝަނަކާ ގުޅިގެން 54 ވަކީލަކު ސަސްޕެންޑް ކުރުމުން އިނގިރޭސިވިލާތާއި ކެނެޑާއިން ފާޑު ކިޔައިފި އެވެ.\n11 އަހަރުގެ ކުއްޖަކު އާއިލާ ސަލާމަތްކޮށްދީފި\nއޮޓާވާ (ޖުލައި 18) - ކެނެޑާގައި ހިނގި އަލިފާނުގެ ބޮޑު ހާދިސާއަކުން އާއިލާގެ ހުރިހާ މެންބަރުން 11 އަހަރުގެ ކުއްޖަކު ސަލާމަތްކޮށްދީފި އެވެ.\nސީރިއާގެ ރެފިއުޖީ ކުއްޖާއާ ބޮޑު ވަޒީރު ބައްދަލުކޮށްފި\nއޮޓާވާ (ޖޫން 16) - ކެނެޑާ އަށް ހިޖުރަ ކުރި ސީރިއާގެ ރެފިއުޖީ ދެމަފިރިއަކަށް ލިބުނު ދަރިފުޅަށް އެ މީހުން ވަނީ ކެނެޑާގެ ބޮޑު ވަޒީރު ޖަސްޓިން ޓްރޫޑޯގެ ނަންދީފަ އެވެ. ކުޑަ ދަރިފުޅަށް ބޮޑު ވަޒީރުގެ ނަމުން ނަންދިނީ ޓްރޫޑޯ އަށް ޝުކުރުވެރިވުމުގެ ގޮތުންނެވެ. އެ މީހުން ބުނެފައި ވަނީ ބޮޑު ވަޒީރާ ބައްދަލު ކުރަންވެސް ބޭނުންވާ ކަމަށެވެ. އެންމެ...\nއެއާ ކެނެޑާގެ ބޯޓެއް އެކްސިޑެންޓަކުން ސަލާމަތްވީ ކިރިޔާ\nސެން ފްރެންސިސްކޯ (ޖުލައި 14) - ސަތޭކަ ސާޅީސް މީހުންނާ އެކު ދަތުރު ކުރަމުން ދިޔަ އެއާ ކެނެޑާގެ މަތިންދާ ބޯޓެއް އެހެން ބޯޓްތަކެއްގައި ޖެހި އެކްސިޑެންޓެއްގައި ހިނގައިފާނެ ފަދަ ނުރައްކާތެރި ހާދިސާއަކުން ސަލާމަތްވެއްޖެ އެވެ.


Raees Yameen IGMH ah genesfi\nރައީސް ޔާމީން ޖަލަށް ގެންދަނީ.-- ފޮޓޯ: ނިޝާން އަލީ/ މިހާރު\nރައީސް ޔާމީން އައިޖީއެމްއެޗަށް ގެނެސްފި\nކުރީގެ ރައީސް އަބްދުﷲ ޔާމީން އަބްދުލްގައްޔޫމް އައިޖީއެމްއެޗަށް ގެނެސްފި އެވެ.\nރައީސް ޔާމީންގެ ގާނޫނީ ވަކީލު އަބްދުﷲ ޝިޔާޒު ސީއެންއެމަށް ވިދާޅުވީ ރައީސް ޔާމީން އައިޖީއެމްއެޗަށް ގެންނެވީ އެމަނިކުފާނަށާއި އެމަނިކުފާނުގެ ގާނޫނީ ވަކީލުންނަށް ވެސް އެންގެވުމަކާއި ނުލާ ކަމަށެވެ.\nޕީޕީއެމް ޕާލަމެންޓްރީ ގްރޫޕްގެ ލީޑަރު އަހުމަދު ނިހާނު ހުސައިން މަނިކު ކުރެއްވި ޓްވީޓެއްގައި ވިދާޅުވެފައިވަނީ ރޫޓިން ޗެކެއް ކަމަށް ބުނެ މޯލްޑިވްސް ކަރެކްޝަނަލް ސާރވިސްއިން ރައީސް ޔާމީން އައިޖީއެމްއެޗަށް ގެނެސްފައިވާ ކަމަށެވެ.\nރައީސް ޔާމީން ޖަލަށް ލާފައިވަނީ މިދިއަ ހޯމަ ދުވަހު އެވެ.\nރައީސް ޔާމީން ޖަލަށް ލާފައިވަނީ އެމްއެމްޕީއާރުސީގެ 1.3 ބިލިޔަން ރުފިޔާގެ ކޮރަޕްޝަނުގެ ފައިސާގެ ތެރެއިން އެމަނިކުފަނުގެ އެކައުންޓަށް އެއް މިލިޔަން ޑޮލަރު ޖަމާކުރުމުން އެ ފައިސާ އިން މަންފާ ހޯދާ، މަނީ ލޯންޑާ ކުރެއްވި ކަމަސް ބުނެ ކުރާ ދައުވާގެ ޝަރީއަތް ނިމެންދެން ނެވެ.\nއެމްއެމްޕީއާރުސީ ރައީސް ޔާމީން\nމީ އަޖައިބެއް ގޮޅިއަށް ލާއިރަށް އެމީހަކަށް ބަލިމަޑުކަނެއް ޖެހޭ އަދި ޙުކުމެއް ކުރާއިރަށް ފަނޑިޔާރު ގޯސްވޭ\nޖަލަށް ގެންދާ "ބޮޑުން" ، ޖަލަށް ގެންދިއުމުގެ ކުރީގައި ހޮސްޕިޓަލުގައި2ދުވަހު އެޑްމިޓްކުރަން ފެނޭ...\nކާމިނީގޭ ބޭފުޅުން ކުރައްވާނީ އެއްކަމެއް. އަދި ދާނީ ވެސް އެއްތާކަށް. ވަންނާނީ ވެސް އެއް ގޮޅިއަކަށް. ވާރުތަވާ ކަމަކީތެ؟


ދިރާގު ޓީވީއިން "ޔޫޕެ ޕްރޮޑަކްޝަން" އާއިއެކު މުޅިން އާ ދިވެހި ސީރީޒް އެއް އުފެއްދުމަށް ސޮއެ ކޮށްފިއެވެ. "ޔޫޕެ ޕްރޮޑަކްޝަން" އަކީ 2004 ވަނަ އަހަރު މައްޝޫރު ދިވެހި ފިލްމީ ތަރި ޔޫސުފް ޝަފީއު، އާންމު ނަމުންނަމަ، ޔޫފެ އުފެއްދި ފިލްމު ކުންފުންޔެކެވެ. މި ސީރީޒު ދިރާގުޓީވީގެ ވީއޯޑީ އޮން ޑިމާންޑް ލައިބުރަރީން މިއަހަރު ތެރޭގައި އާންމުންނަށް ފެނިގެންދާނެ ކަމަސް ދިރާގުން ބުނެއެވެ.\nދިރާގު ޓީވީން ކުރިއަށް އޮތް ތަނުގައިވެސް ދިވެހި ފިލްމީ އުފެއްދުންތަށް ކުރިއެރުވުމަށް އެއްބާރުލުންދީ ދިވެހި އުފެއްދުންތަކަށް ވީއޯޑީ އޮންޑިމާންޑް ޕްލެޓްފޯމުގައި ޚާއްސަ ފުރުސަތުތަށް މަގު ފަހިކޮށްދެމުންދާނެއެވެ. އެގޮތުން ދިރާގުގެ އަމާޒަކީ ދިރާގުން ފޯރުކޮށްދޭ ޑިޖިޓަލް ޚިދުމަތްތަކުގެ ޒަރިއްޔާއިން ދިވެހި ފިލްމީ ދާއިރާ ކުރިއެރުވުމަށް މަގުފަހިކޮށް، އިތުރު ހަރުފަތަކަށް އެ ދާއިރާ ގެންގޮސްދޭނެ ކަމަށްވެސް ދިރާގުން ބުނެއެވެ.\nދިރާގުން މަސައްކަތް ކުރަމުން ދަނީ ދިރާގު ޓީވީ އިން ހަބަރާއި މުނިފުހިފިލުވުމުގެ ޕްރޮގްރާމުތައް އެންމެ ޒަމާނީ ޓެކްނޮލޮޖީ މެދުވެރިކޮށް ކަސްޓަމަރުންނާ ހަމައަށް ފަސޭހަ ކަމާއި އަދި އެންމެ ހެޔޮ އަގުގައި ފޯރުކޮށްދިނުމެވެ. ދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ހިދުމަތެވެ. ދިރާގު ޓީވީ ތަޢާރަފް ކުރިތާ ވީ ދެ އަހަރު ދުވަސް ތެރޭގައި ބޮޑެތި ކުރިއެރުންތަކެއް ވަނީ ގެނެސްފައިއެވެ. އެގޮތުން މިހާރު ރާއްޖޭގެ އާބާދީގެ %72 ޓީވީ ހިދުމަތް ފޯރުކޮށްދީފައިވެއެވެ.


SunOnline: Indiage credit facilitiin MIFCOge facility thah fulhaa kuranee\nއިންޑިއާގެ ކްރެޑިޓް ފެސިލިޓީން މިފްކޯގެ ފެސިލިޓީތައް ފުޅާކުރަނީ\nމުހައްމަދު އައުޒަމް 04 Aug 2020, 23:35\nއިންޑިއާއިން ރާއްޖެއަށް ދިން ކްރެޑިޓް ފެސިލިޓީން މިފްކޯގެ ފެސިލިޓީތައް ފުޅާކުރަން ނިންމާފައިވާ ކަމަށް މިފްކޯ އިން ބުނެފިއެވެ.\nރާއްޖޭގެ ސަރުކާރުގެ އެދުމުގެ މަތިން އިންޑިއާއިން ރާއްޖެއަށް ވަނީ 800 މިލިއަން ޑޮލަރުގެ ކްރެޑިޓް ފެސިލިޓީ ދީފައެވެ. އަދި އެއެހީގެ ދަށުން މިފްކޯގެ ފެސިލިޓީތައް ބިނާކުރުމަށް އެހީތެރިކަން ފޯރުކޮށްދިނުމަށް 18 މިލިއަން ޑޮލަރު ހާއްސަކޮށްފައިވާ ކަމަށް ވަނީ ބުނެފައެވެ.\nއެ މަޝްރޫއުގެ ދަށުން ކުރަން ނިންމާފައިވާ ކަންތައްތަކުގެ ތެރޭގައި ޅ. ފެލިވަރުގައި ހުންނަ މަސް ފެކްޓްރީގައި މަސް ގަނެ އެތަނުގައި މަސް ރައްކާކުރާނެ ފެސިލިޓީ ގާއިމްކޮށް ދެ ޕްލާންޓެއް ގާއިމްކުރުން ހިމެނެއެވެ. އެ ދެ ޕްލާންޓްގެ ތެރޭގައި ޓޫނާ ކުކްޑް ލޮއިންސް ޕްލާންޓަކާއި ފިޝް މީލް ޕްލާންޓެއް ހިމެނެއެވެ.\nއޭގެ އިތުރުންް 100 މެޓްރިކްޓަނުގެ އައިސް ރައްކާކުރެވޭ ގޮތަށް ގއ. ގެމަނަފުށީގައި 50 މެޓްރިކްޓަނުގެ އައިސް ޕްލާންޓެއް ގާއިމްކުރުމަށް ނިންމާފައިވާ ކަމަށްވެސް ހައިކޮމިޝަނުން މިއަދު ނެރުނު ބަޔާނުގައި ބުންޏެވެ.\nއެ މަޝްރޫއުގެ ކޮންސަލްޓަންޓުން ކަނޑައަޅާނީ ރާއްޖެއިން ކަމަށްވެސް ވަނީ ބުނެފައެވެ.\nއެ މަޝްރޫއުގެ ސަބަބުން ރާއްޖޭގެ މަސްވެރިކަމުގެ ސިނާއަތު އިތުރަށް ފުޅާވެ މަސް ކަލެކްޓުކޮށް ރައްކާކުރުމުގެ ކެޕޭސިޓީ އިތުރުވެ އައިސް ޕްލާންޓްތައް އަޕްގްރޭޑްވެ މަސްވެރިކަމުން ލިބޭ އާމްދަނީ އިތުރުވެގެންދާނެ ކަން އިންޑިއާއިން ވަނީ ފާހަގަކޮށްފައެވެ.\nއިންޑިއާ އިން ބުނީ 800 މިލިއަން ޑޮލަރުގެ ކްރެޑިޓް ފެސިލިޓީ ރާއްޖެއަށް ފޯރުކޮށްދީފައިވަނީ ރާއްޖެއަށް ފައިދާވާ ގޮތަށް 20 އަހަރުން ދައްކާ ގޮތަށް ކަމަށެވެ. އަދި އެ ކްރެޑިޓް ފެސިލިޓީން ހިންގާ މަޝްރޫއުތަކަކީ ރާއްޖޭގެ ސަރުކާރުން ކަނޑައަޅައި އިންޑިއާއިން އެޕްރޫވްކޮށްފައިވާ މަސައްކަތްތަކެއް ކަމަށްވެސް ވަނީ ބުނެފައެވެ.\nއެކަމުގައި ރާއްޖޭގެ ކުންފުނިތަކުން ބައިވެރިވުމުގެ ފުރުސަތު އޮންނާނެ ކަމަށާއި ކޮންސަލްޓަންޓުންނާއި ކޮންޓްރެކްޓަރުން ހޮވަނީ ދެ ގައުމުން ގުޅިގެން ދެފުށް ފެންނަ ގޮތަށް ކަމަށްވެސް ބުނެފައިވެއެވެ.\nއިންޑިއާ ބޮންޑުގެ އިންޓްރެސްޓަކީ 3.5 ޕަސެންޓް


Sunny Suites ge dhe team ge kulhuntherinnah jersey havaalu kohffi\nސަނީ ސުއިޓްސްގެ ދެ ޓީމްގެ ކުޅުންތެރިންނަށް ޖާޒީ ހަވާލުކޮށްފި\n- 1 month ago0- ރިމާހް\nހައުސިންގ ޑިވެލޮޕްމެންޓް ކޯޕަރޭޝަން (އެޗްޑީސީ)ގެ ފަރާތުން ހުޅުމާލޭގައި އިންތިޒާމްކޮށްގެން ބާއްވާ "މައި ހުޅުމާލެ ޕާކްވޮލީ ޗެމްޕިއަންޝިޕް"ގައި ސަނީ ސުއިޓްސް މޯލްޑިވްސް ކުންފުނީގެ ފަރާތުން ނެރޭ ދެ ޓީމްގެ ކުޅުންތެރިންނަށް ޖާޒީ ހަވާލުކޮށްފިއެވެ.\nރޭ ހުޅުމާލޭގެ ސަނީ ސުއިޓްސް އިންގައި އޮތް ހަފްލާއެއްގައި ސަނީ ސުއިޓްސް އިން އަދި ސަނީ ސުއިޓްސް ކެފޭ ޓީމްގެ ކުޅުންތެރިންނަށް ޖާޒީ ހަވާލުކޮށްދެއްވީ ކުރިއަށް އޮތް ލޯކަލް ކައުންސިލް އިންތިޚާބްގައި އެމްޑީޕީގެ ފަރާތުން ހުޅުމާލެ ދާއިރާއަށް ވާދަކުރައްވާ ކެނޑިޑޭޓް ރިޒްނާ ޒަރީރު، ކާލި އިންވެސްޓްމެންޓްގެ ޗެއާމަން އަދި ސަނީ ސުއިޓްސް މޯލްޑިވްސްގެ މެނޭޖިންގ ޑިރެކްޓަރ އިބްރާހިމް މޫސާއެވެ.\nސަނީ ސުއިޓް އިންގެ ޓީމްގައި ހިމެނޭ ކުޅުންތެރިންނަކީ ނިޒާރު އިބްރާހިމް (ބޮޑޭ) ، އިބްރާހިމް ފަލާހް (ފަލާ)، އަހުމަދު ނިޒާމް (ޒޯރޯ) ، އަހުމަދު އަލީ (ކޮނެކާ) އަދި ސަމާއިލްއެވެ. އަދި ސަނީ ޓްރީޓް ކެފޭގެ ޓީމްގައި ހިމެނެނީ އިބްރާހިމް ރަޝީދު (ރޮބަޓް)، އަހުމަދު ޝުޖާއު (ސެންސޯ)، އަޝްފާގު އާދަމް (އައްކަޅޭ) ، އަހުމަދު ޝަރީފް (ކަފަ) އަދި މުހައްމަދު ރަޝީދު (ސަޓޯ)އެވެ. މި ދެޓީމްގެ ކުޅުންތެރިންނަކީވެސް މީގެ ކުރިން ވޮލީ ކޯޓްތަކުގައި ވިދާލާ ރަންވަނަތަކެއް ހާސިލްކޮށްފައިވާ ފަރާތްތަކެކެވެ.\nސަނީ ޓްރީޓް ކެފޭގެ ކޯޗަކީ އިބްރާހިމް މޫސާއެވެ. ސަނީ ސުއިޓްސް އިންގެ ކޯޗަކީ މުހައްމަދު އިބްރާހިމް މަނިކެވެ. އެބޭފުޅާއަކީ ވެމްކޯގެ ޗެއާމަނެވެ.\nމި ދެޓީމްގެ ތެރެއިން ސަނީ ޓްރީޓް ކެފޭގެ މެއިން ސްޕޮންސަރަކީ ކާލި އިންވެސްޓްމަންޓް އެވެ. ސަނީ ސުއިޓް އިންގެ މެއިން ސްޕޮންސަރަކީ "ވޮއިސް" އެވެ. "މައި ހުޅުމާލެ ޕާކްވޮލީ ޗެމްޕިއަންޝިޕް" ކުރިއަށްދަނީ މިއަދުން ފެށިގެން މިމަހުގެ 23ވަނަ ދުވަހުގެ ނިޔަލަށެވެ.\nމަހިބަދޫ ޒޮއިކް ފުޓްސަލް ކަޕް މިމަހު 23ގައި21 month ago\nމާލެ ސިޓީގައި އައުޓްޑޯ ކުޅިވަރުތައް ކުޅުމުގެ ހުއްދަދީފި03 months ago\nސިކުނޑީގައި ބްލަޑް ކްލޮޓެއް ހެދި މަރަޑޯނާ ސާޖަރީއަށް04 months ago


Mi Zuvaanaa Trump Ah Vureh Ves Mussandhi Meehakah Vee Ehme Re Eh Therey! - Vaguthu\nމި ޒުވާނާ ޓްރަމްޕް އަށް ވުރެންވެސް މުއްސަނދި މީހަކަށް ވީ އެންމެ ރެއެއް ތެރޭ!\n7 މަސް ކުރިން ( އޮކްޓޯބަރ 26, 2019 )\nއެމެރިކާގެ ރައީސް ޑޮނަލްޑް ޓްރަމްޕް އަކީ އެ ގައުމުގެ އެންމެ މުއްސަނދި މީހުންގެ ތެރޭގައި ހިމެނޭ ފައިސާވެރި ބިލިއަނަރެކެވެ. ނަމަވެސް ޗައިނާ އަށް ނިސްބަތްވާ 24 އަހަރުގެ ފިރިހެނަކު މިވަނީ އެންމެ ރެއެއް ތެރޭގައި ޑޮނަލްޑް ޓްރަމްޕް އަށް ވުރެންވެސް މުއްސަނދިވެ، ކުރިއަށް ޖެހިލާފައެވެ.\nޗައިނާގައި ބޭސް ހަދާ ކުންފުންޏެއް ހިންގަމުން އަންނަ ދެމަފިރިން ވަނީ އެމީހުންގެ ކުންފުނީގެ5ޕަސަންޓް ހިއްސާ ދަރިފުޅު، އެރިކް ޓްސޭ އަށް އެންމެ ރެއެއްގެ ތެރޭގައި ދީފައެވެ. 3.8 ބިލިއަން ޑޮލަރުގެ ހިއްސާ އޭނާ އަށް ލިބިފައި ވާއިރު މިހާރު އޭނާ އަކީ އޭޝިޔާގެ އެންމެ މުއްސަނދި މީހުންގެ ތެރޭގައި ހިމެނޭ މީހެކެވެ.\nއެރިކް އުފަންވެފައި ވަނީ އެމެރިކާގެ ވޮޝިންގްޓަން އަށް ނަމަވެސް، ތައުލީމް ހާސިލް ކޮށްފައި ވަނީ ބެއިޖިން އާއި ހޮންކޮންގުގައެވެ. އޭނާ އަށް މި ލުބުނު ފައިސާ އާއި އެކު ބޮޑު މައްސޫލިއްޔަތެއްވެސް ވަނީ ހަވާލު ކުރެވިފައެވެ. އެއީ އެ ކުންފުނީގެ އެގްޒެކިއުޓިވް ބޯޑް ޑައިރެކްޓަރުގެ މަގާމެވެ.\nމީޑިއާ ރިޕޯޓްތައް ބުނާގޮތުން އެމެރިކާގެ ރައީސް ޑޮނަލްޑް ޓްރަމްޕްގެ އަމިއްލަ މިލްކިއްޔާތުގައިވެސް އޮތީ އެންމެ 3.1 ބިލިއަން ޑޮލަރެވެ. އެއްވެސް މަސައްކަތަކާއި ނުލައި އެރިކް ބިލިއަނަރަކަށް ވެފައި ވާއިރު، މިހާރަކަށް އައިސް އޭޝިޔާ އާއި ދުނިޔޭގެ އެންމެ މުއްސަނދި މީހުންގެ ލިސްޓުގެ އެންމެ ކުރީގައި އުޅެނީ ޗައިނާ ޒުވާނުންކަން ފާހަގަކޮށްލެވެއެވެ. އެއީ އެމީހުންގެ މައިންބަފައިން އެމީހުންނަށް ދޫކޮށްލާ ފައިސާ އިންނެވެ.\nސްނެޕްޗެޓުން ޓްރަމްޕް ޕްރޮމޯޓްކުރުން ހުއްޓާލައިފި\nހިއުސްޓަން ފުލުހުންގެ ވެރިޔާ ޓްރަމްޕަށް: ވެރިކަން ކުރަން ނޭނގޭ ހާލުގައި އަނގަ މައިތިރިކުރުން މުހިންމު\nގުޅުން ކަނޑާލަން ޓްރަމްޕް ނިންމި ނިންމުން ބަދަލުކުރާނެ ކަމަށް އުންމީދުކުރަން - ޑަބްލިއުއެޗްއޯ


Baresdhoo mashrooah faisaa dhehki baeh faraaithakah anburaa faisaa dheefi – Iru\nބަރެސްދޫ މަޝްރޫއަށް ފައިސާދެއްކި ބައެއް ފަރާތްތަކަށް އަނބުރާ ފައިސާ ދީފި\nކޯޓު އަމުރުގެ ދަށުން ބަރެސްދޫ މަޝްރޫގެ ފައިސާ އަނބުރާ ހޯދަން އެދުނު ފަރާތްތަކަށް ދައްކަންޖެހޭ ހުރިހާ ފައިސާއެއް ދައްކާ ނިމިއްޖެކަމަށް މޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމެންޓް ކޯޕަރޭޝަން، އެމްއައިޓީޑީން ބުނެފިއެވެ.\nރައްޔިތުންގެ މަޖިލީހުގެ އެސްއޯއީ ކޮމެޓީގައި އިއްޔެ ވާހަކަ ދައްކަވަމުން ބަރެސްދޫ މަޝްރޫއު ހިންގަން ސަރުކާރުން އުފެއްދި އެމްއައިޓީޑީސީގެ މެނޭޖިން ޑިރެކްޓަރު މުހައްމަދު ރާއިދު ވިދާޅުވީ މަޝްރޫއު ދޫކޮށް ނުލައި ކުރިއަށް ގެންދިއުމުގެ ވިސްނުން އެބަހުރި ކަމަށެވެ. އަދި މަސައްކަތް ކުރިއަށް ގެންދަން ގާނޫނީ ހުރަހެއް ވެސް ނެތްކަން އޭނާ ފާހަގަ ކުރެއްވި އެވެ. އަދި ބަރެސްދޫ މަޝްރޫއު ކުރިއަށް ގެންދަން ލޯނެއް ނެގުމުގެ ވިސްނުމެއް އެ ކުންފުނީގައި ނެތެވެ.\nރާއިދު ވިދާޅުވީ މަޝްރޫގައި ބައިވެރިވުމަށް ދެކުންފުންޏަކުން ދެއްކި ފައިސާ އަނބުރާ ހޯދުމަށް ކޯޓުގައި ކުރި ދައުވާ ސާބިތުވެ، އެ ދެކުންފުންޏަށް ކޯޓު މެދުވެރިކޮށް ފައިސާދައްކާ ނިމިފައިވާކަމަށެވެ. އަދި މިދެކުންފުންޏަށް ދައްކަންޖެހޭ ފައިސާ ދެއްކުމަށް ފިނޭންސް މިނިސްޓްރީން 21 ހާސް ރުފިޔާ ދޫކޮށް، ފައިސާ ޑޮލަރަށް ބަދަލުކޮށް ޗެކް އިޝޫކޮށްފައިވާކަމަށެވެ.\n“ފައިސާ ދައްކަން މިނިސްޓްރީ އޮފް ފައިނޭންސުން ވެސް އެއްބާރުލުން އެބަ ދެއްވާ. މި ފައިސާ ދައްކަން ޖެހެނީ ޑޮލަރުން. ޑޮލަރު ހޯދަން ވަރަށް ދަތި. ޑޮލަރު ހޯދައިގެން ފައިސާ ދެއްކުމުގެ މަސައްކަތް ވާނީ ފަށާފައި. މި ފައިސާއަކީ ކުރީގެ މެނޭޖުމަންޓުތަކުން ފޮޓޯ ދައްކައިގެން ނެގި ފައިސާ. މި މެނޭޖުމަންޓުން އެފަދަ ކަމެއް ކޮށްފައެއް ނޯންނާނެ ހަމަ ޔަގީނުން ވެސް،” ރާއިދު ވިދާޅުވި އެވެ.\nރާއިދު ވިދާޅުވީ ޖެނުއަރީގައި އައު މެނޭޖްމަންޓުން އެމްއައިޓީޑީސީއާއި ހަވާލުވިއިރު މަޝްރޫޢު ހިންގުމަށް ކުރީގެ މެނޭޖްމަންޓުން އެކި ފަރާތްތައް މެދުވެރިކޮށް 3.58 މިލިއަން ޑޮލަރު ނަގާފައިވާކަމަށެވެ. މީގެތެރެއިން އަދިވެސް ނުދައްކާ2މިލިއަން ވުރެ ގިނަ ޑޮލަރު ހުރިއިރު، މަޝްރޫޢުގައި ބައިވެރިވި އެކި ފަރާތްތަކުން6ލައްކަ ޑޮލަރު އަނބުރާ ހޯދުމަށް އެދިފައިވާކަމަށެވެ.\nބަރެސްދޫ މަޝްރޫއަކީ ރައީސް އަބްދުﷲ ޔާމީންގެ ވެރިކަމުގައި ފެށި މަޝްރޫއެކެވެ. ލ. ބަރެސްދޫގައި ހިންގަން އިއުލާނު ކުރި އިންޓަގްރޭޑެޓް ޓޫރިޒަމްގެ މި މަޝްރޫއުގެ ދަށުން 25 އާއި 50 އާ ދެމެދުގެ އަދަދެއްގެ ގެސްޓްހައުސް އަޅަން ނިންމާފައިވެ އެވެ. މީގެ އިތުރުން މޫދު ކޮޓަރި ހިމެނޭ ގޮތަށް 100 އެނދުގެ ހޮޓަލެއް އަޅަން ވެސް ޕްރޮޖެކްޓުގައިވެ އެވެ.


vnews - Miulheny 'aammu noon bayyeh' jehigen: Irrfan Khan\nމިއުޅެނީ "އާންމު ނޫން ބައްޔެއް" ޖެހިގެން: އިރްފާން ހާން\nބޮލީވުޑްގެ އެކްޓަރ އިރްފާން ހާން - ފޮޓޯ: އޭއެފްޕީ\nބޮލީވުޑްގެ އެކްޓަރ އިރްފާން ހާންއަށް އާންމު ނޫން ބައްޔެއް ޖެހިފައިވާ ކަމަށް އޭނާ ބުނެފިއެވެ.\nއޭނާ އިއްޔެ ކޮށްފައިވާ ޓްވީޓެއްގައި ބުނެފައިވަނީ އޭނާއަށް ޖެހިފައިވަނީ ކޮންބައްޔެއްކަން އިތުރު ޓެސްޓްތަކެއް ހެދުމަށްފަހު އާންމު ކުރާނެ ކަމަށާއި، އޭނާގެ ބައްޔާބެހޭ ގޮތުން ހަދަހަދައިގެން ވާހަކަތައް ނުފެތުރުމަށް އެދޭ ކަމަށެވެ.\nއެހެންނަމަވެސް މިވަގުތު އޭނާއަށް އާންމު ނޫން ބައްޔެއް ޖެހިގެން އުޅޭ ކަމަށާއި، ޓެސްޓްތައް ހެދުމަށްފަހު ފަރުވާ ހޯދަމުންދާ ކަމަށްވެސް އިރްފާން ހާން ބުނެއެވެ.\nއުމުރުން 51 އަހަރުގެ އިރްފާން ހާންއަކީ ބޮލީވުޑްގެ އިތުރުން ހޮލީވުޑްގެ މަޝްހޫރު ފިލްމުތަކުންވެސް ފެންނަ އިންޑިއާގެ ބަތަލެކެވެ. މިހާތަނަށް އޭނާ ސަތޭކައަށްވުރެ ގިނަ ފިލްމު ކުޅެފައިވާއިރު ފާހަގަކޮށްލެވޭ ބައެއް ފިލްމުތަކުގެ ތެރޭގައި ޕިކޫ، މަގްބޫލް، ހާސިލް އަދި ޕާން ސިންހް ތޯމަރް ފަދަ ފިލްމުތައް ހިމެނެއެވެ.\nއިރްފާން ހާންގެ އިނގިރޭސި ފިލްމުތަކުގެ ތެރޭގައި ދަ އެމޭޒިން ސްޕައިޑަރ މޭން، ސްލަމްޑޯގް މިލިއަނަރ އަދި ލައިފް އޮފް ޕައިފަދަ ފިލްމުތައް ހިމެނެއެވެ. އިރްފާން އަކީ އިންޑިއާގެ އެކްޓަރުންގެ ތެރެއިން ބައިނަލްއަގްވާމީ ގޮތުން އެންމެ ކާމިޔާބު އެކްޓަރެވެ.\nއިންޑިއާގައި ފިލްމީދާއިރާއިން ދޭ ގައުމީ އެވޯޑްވެސް ހާސިލްކޮށްފައިވާ އިރްފާން ހާންއަކީ ކޭންސް ފިލްމު ފެސްޓިވަލްގެ 'ވިއުވާސް ޗޮއިސް" އެވޯޑްވެސް ހޯދާފައިވާ ކާމިޔާބު އެކްޓަރެކެވެ.


Maran jehey meehun ginavegen jalladhun hoadhan saudi in iulaanukoffi\nމަރަން ޖެހޭ މީހުން ގިނަވެގެން ޖައްލާދުން ހޯދަން ސައޫދީން އިއުލާނުކޮށްފި\nއާންމުކޮށް ސައޫދީގައި މަރުގެ ހުކުމް ތަންފީޒުކުރަނީ އާންމުންގެ މައިދާނަކަށް ކުށްވެރިޔާ ހާޒިރުކޮށް ކަނޑިން ޖަހައި ބޯ ބުރިކޮށްގެންނެވެ. މިދިޔަ އާދީއްތަ ދުވަހު ވެސް އެގޮތަށް މީހެއްގެ މައްޗަށް މަރުގެ ހުކުމް ތަންފީޒުކޮށްފައިވާއިރު އެއީ މި އަހަރުގެ މިހާތަނަށް އެގައުމުން މަރުގެ ހުކުމް ތަންފީޒުކުރި 85 ވަނަ މީހާ އެވެ.\nމަރުގެ ހުކުމް ތަންފީޒުކުރަން ޖެހޭ އިތުރު އެތައް ބަޔަކު އަދި ތިބިއިރު ސައޫދީން ވަނީ މިކަމަށް ހާއްސަ އަށް ޖައްލާދުން ބޭނުންވާ ކަމަށް އިއުލާނު ޖަހައިފަ އެވެ. މި ވަޒީފާގެ ފުރުސަތު އިއުލާނުކޮށްފައި ވަނީ ސައޫދީގެ ސިވިލް ސާވިސް ޖޮބް ޕޯޓަލްގެ ތެރެއިންނެވެ.\nސައޫދީގައި މިދިޔަ އަހަރު ވެސް 88 މީހަކަށް މަރުގެ ހުކުމް ތަންފީޒުކޮށްފައިވާ ކަމަށް ހިއުމަން ރައިޓްސް ވޮޗުން ބުނެ އެވެ. ނަމަވެސް އެމްނެސްޓީން ބުނާ އަދަދު އެއަށް ވުރެ ވެސް މަތި އެވެ. އެމީހުން ބުނަނީ ސައޫދީން މިދިޔަ އަހަރު 90 މީހެއްގެ މައްޗަށް މަރުގެ ހުކުމް ތަންފީޒުކުރި ކަމަށެވެ.\nއޭގެ ތެރެއިން ގިނަ މީހުންގެ މައްޗަށް ހުކުމް ތަންފީޒުކޮށްފައި ވަނީ މީހުން މެރުމުގެ ކުށުގަ އެވެ. ހިއުމަން ރައިޓްސް ވޮޗުން ބުނެފައި ވަނީ 38 މީހަކު މަރާލާފައި ވަނީ މަސްތުވާތަކެތީގެ މައްސަލަތަކުގައި ކަމަށެވެ.\nމަރުގެ ހުކުމް ތަންފީޒުކުރަން ޖެހޭ މީހުންގެ އަދަދު ކުއްލިއަކަށް ސައޫދީގައި އިތުރުވެގެން އުޅޭ ސަބަބު ހާމަކޮށްފައި ނުވި ނަމަވެސް ރިޕޯޓްތައް ބުނާ ގޮތުން ވެގެން އުޅޭ ގޮތަކީ ކޯޓުތަކުގައި ފުނި ޖެހިފައި ހުރި މައްސަލަތައް ބަލާނެ ގިނަ ފަނޑިޔާރުންތަކެއް އައްޔަންކޮށް އެ މައްސަލަތައް މެކުހަށް ޖެހުމެވެ.\nސައޫދީ އަކީ އެންމެ ގަދަ އަށް މަރުގެ ހުކުމް ތަންފީޒުކުރާ ގައުމުތަކުގެ ލިސްޓުގެ ތިން ވަނާގައި އޮތް ގައުމެވެ. މި ލިސްޓުގެ އެއް ވަނާގައި ޗައިނާ އޮތްއިރު ދެ ވަނާގައި އޮތީ އީރާނެވެ.\nއެމެރިކާ އޮތީ ފަސް ވަނައިގަ އެވެ.


ބަންގާޅުން ދިވެހިންނަށް ކާންދޭން ފޮނުވި މުގުތައް ހަލާކުވަނީ ބަންގާޅު މީހުންވެސް ނުކައިގެން!\nދިވެހިރައްޔިތުންނަށް ބަހަން ފޮނުވަފައި ހުރި މުގު ބަސްތާތަކެއް ނުބަހައި ހުރެ ހަލާކުވަމުންދާކަމަށް ބުނެ އިއްޔެ ސޯޝަލް މީޑިޢާގައި ހާމަކުރި ފޮޓޯގައި ބަންގާޅު ސަރުކަރުން ދިވެހިންނަށް ބަހަން ފޮނުވި މުގުތައް ކަމަށް މިއަދުނޫހަށް މައުލޫމާތު ލިބިއްޖެއެވެ.\n"އެމުގުތައް އެއްވެސް ކަރަންޓީނު ސެންޓަރަކުންވެސް ބޭނުމެއް ނުކުރި. ދިވެހިން ކައިއުޅޭ އެއްޗަކަށް ނުވާތީ. ދެން ރެޑް ކްރޮސް މެދުވެރިކޮށް ބަންގާޅު މީހުންނަށް ކައްކާ ތަންތަނަށް ބަހަންވެސް މަސައްކަތްކުރެވުނު. ސޯޝަލް ސެންޓަރުގަ ބަހައްޓައިގެން ވެސް ބަހަން މަސައްކަތްކުރެވިއްޖެ." ކަމަށް ވަނީ މައުލޫމާތު ލިބިފައެވެ.\nމުގުތައް ހަލާކުވަމުންދާތީ ބަންގާޅު މީހުންނަށް ވަކިވަކިން ފޯރުކޮށްދެވޭނެ ގޮތެއްވޭތޯ އާއި ރާއްޖެތެރޭގައި ތިބި ބަންގާޅު މީހުންނަށް ފޮނުވައިގެންވެސް ބަހައިލެވޭތޯ މިހާރު ދަނީ މަސައްކަތްކުރަމުން ކަމަށްވެސް ވަނީ މައުލޫމާތު ލިބިފައެވެ.\nބަންގާޅު ސަރުކާރުން މިހައި ދީލަތި ގޮތެއްގައި ދިވެހި ރައްޔިތުންނަށް ފޯރުކޮށްދޭ އެހީތެރިކަމަށް ވަރަށް ބޮޑަށް ޝުކުރިއްޔާ!


ޢިއްޒުއްދީން ސްކޫލް / ކ.މާލެ\n4. އެޑިއުކޭޝަން ކޮލިފިކޭޝަން އެލަވަންސް:\nގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލުވާގޮތަށް ކުލާހުގަޔާއި ކުލާހުން ބޭރުގައި ކިޔަވައިދިނުމާއި ކިޔަވައިދިނުމަށް ކުރަންޖެހޭ އެންމެހައި މަސައްކަތް ކުރުން.\nސްޕެޝަލް އެޑިޔުކޭޝަން ނީޑްސް (ސެން) އަށް ޙާއްޞަވެފައިވާ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް5ނުވަތަ އެއަށްވުރެ މަތީ ސަނަދެއް ޙާސިލްކޮށްފައިވުން. ނުވަތ؛ (މި ޝަރުތުން ހަމަޖެއްސޭނީ CS11 އަދި CS13 ގެ މަގާމުތަކަށެވެ).\nއަރަބިކް، އެޑިއުކޭޝަން، ޓީޗިންގް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޭޕްރީލް 14 ގެ 13:30 ގެ ކުރިން، ޢިއްޒުއްދީން ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލް އޮންނާނީ،2021 އޭޕްރިލް 15 އާއި 2021 މެއި 16 އާ ދެމެދު، ޢިއްޒުއްދީން ސްކޫލްގައެވެ.\nއިންޓަވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން ގެޒެޓުގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓު ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3341700 އަށެވެ. އީ-މެއިލް ކުރާނީ [email protected] އަށެވެ.\nސުންގަޑި: 14 އޭޕްރިލް 2021 1330


Masverikan kuran ulhunu meehaku miadhuves maruvehjje\nމަސްވެރިކަަން ކުރަން އުޅުނު މީހަކު މިއަދުވެސް މަރުވެއްޖެ\nއެމްއެންޑީއެފްގެ ކަނޑުމަތީ އުޅަނދެއް: ފޮޓޯ އެމްއެންޑީއެފް\nދ. ހުޅުދެލީ ބޭރުގައި މަސްވެރިކަން ކުރަމުން ދިޔަ ދޯންޏަކުން މީހަކު މަރުވެއްޖެ އެވެ.\nއެމްއެންޑީއެފް އިން ކުރި ޓުވީޓެއްގައި ބުނީ ހުޅުދެލީގެ 10 ނޯޓިކަލް މޭލު ބޭރުން "އުއްމީދު-3" ނަމަކަށް ކިޔާ ދޯނީގައި ހުރި މީހަކު ކުއްލިއަކަށް ހާލު ދެރަވެ، އެމްއެންޑީއެެފް ސެންޓްރަލް އޭރިއާ ސީ އެމްބިޔުލާންސް ގައި އެ ދ. ކުޑަހުވަދޫ ހޮސްޕިޓަލަށް މިއަދު ހަވީރު 5:50 ހާއިރު ގެންގޮސްފައިވާ ކަމަށެވެ.\nކުޑަހުވަދޫ ހޮސްޕިޓަލްގެ ފަރާތުން އެތަނުގެ ޕަބްލިކް ރިލޭޝަން މޭނާޖާ "އަވަސް" އަށް ވިދާޅުވީ، މިއަދު ހަވީރު ހާލު ދެރަވުމުގެ ސަބަބުން ގެނައި މީހާއަކީ ލޭ މައްޗަށްދާ މީހެއް ކަމަށެވެ. އޭނާ ހޮސްޕިޓަލަށް ގެނައިއިރުވެސް މަރުވެފައިވާ ކަމަށެވެ. އޭނާ ވިދާޅުވީ އެމީހާ މަރުވެފައިވަނީ އަދި ކޮން ސަބަބަކާ ހެދި ކަމެއް ބުނަން ނޭގޭ ކަމަށެވެ.\nއިއްޔެވެސް ވަނީ މަސްވެރިކަމަށް ނުކުމެ އުޅުނު ދެމީހަކު މަރުވެފަ އެވެ. އެގޮތުން އިއްޔެ މަރުވި އުމުރުން 45 އަހަރުގެ މީހާ މަރުވެފައިވަނީ މަސްވެރިކަން ކުރަން ހުއްޓާ ހާލު ދެރަވުމާ ގުޅުގެން އެމްއެންޑީއެފްގެ އެޙީތެރިކަމާއެކު ހޮސްޕިޓަލަށް ގެންދަނިކޮށެވެ.\nއެންހިފަން ފޭބި ޒުވާނާ މަރުވެފައި އޮއްވާ ފެނިއްޖެ\nހާލު ދެރަވުމުން ސިފައިން އެހީވި މީހާ މަރުވެއްޖެ\nޑިންގީއަކުން ފުއްމާލި މީހަކު މަރުވެފައި އޮއްވާ ފެނިއްޖެ\nތަމްރީނު ހަދަމުންދިޔަ ސިފައިންގެ މީހަކު މަރުވެއްޖެ


ކިތަންމެ ބުރަ ނަމަވެސް އިޚްލާޞްތެރިކަމާއެކު މިއަދު ކަންކަން ކުރާ މީހަކަށް މާދަމާ ލުއިފަސޭހަ ގޮތްތައް ﷲ ދައްކަވާނެ!: މުފްތީ މެންކް\nނަމަވެސް ގިނަ ބައަކު އަބަދުވެސް އުޅެނީ މާދަމާ ކުރަންޖެހޭ ކަމެއް ނުކުރެވިދާނެ ކަމުގެ ބިރަށް ހީބިހި ނަގައިގެންނެވެ. އެއީ ހަމަ މުޅިން ބޭކާރު ކަމެކެވެ. ބަޤަރާ ސޫރަތުގެ އެންމެ ފަހު އާޔަތް ކިޔައިލާށެވެ. "ﷲ، އެއްވެސް ނަފްސަކަށް ކުޅަދާނަވެގެންވާ މިންވަރަކަށް މެނުވީ ތަކްލީފެއް ނުޖައްސަވަމެވެ." ނެތް ހެއްޔެވެ؟ މިވަރުން ނުފުދެނީ ހެއްޔެވެ؟


Dhiffusheegai vagaku hoadhan nukume hingi hamanujehumugai zakhamvi meehaage haalu serious | Mihaaru\nދިއްފުށީގައި ހަމަނުޖެހުން އުފެދުނީ ފިހާރައަކުން ވައްކަން ކުރި މީހާ ހޯދަން ރައްޔިތުން ނުކުތުމުން. --ފައިލް ފޮޓޯ\nދިއްފުށީގައި ވަގަކު ހޯދަން ނުކުމެ ހިންގި ހަމަނުޖެހުމުގައި ޒަޚަމްވި މީހެއްގެ ހާލު ސީރިއަސް\n22 މެއި 2019 - 23:28 46 comments\nރޭ ހާރުދަން ވަގުތު ދިއްފުށީ ލަވްލީގާޑް ކިޔާ ފިހާރައެއް ފަޅާލައި 180،000 ރުފިޔާ ވަނީ ވަގަށް ނަގައިފަ އެވެ. އަދި އެ މީހުން ހޯދަން އެ ރަށުގެ ގިނަ ބަޔަކު މިރޭ ވަނީ ނިކުމެފަ އެވެ.\nކައުންސިލް މެމްބަރު އިބްރާހިމް ސާޖިދު ވިދާޅުވީ އޭނާގެ ގޭގެ ފިހާރަ އިން ވައްކަން ކުރި މީހުން ހޯދަން ނުކުމެ އުޅެނިކޮށް، ޖެހިގެން ހުރިގެއިން ބައެއް ފައިސާތައް ފެނިފައިވާ ކަމަށެވެ. އަދި އެ ފައިސާ ވަގަށް ނެގިކަމަށް ތުހުމަތު ކުރެވޭ މީހާ ހޯދަމުން ދަނިކޮށް، މީހުންގަނޑުގެ ތެރެއަށް އޭނާާ ވަޅިއެއް ހިފައިގެން ނުކުމެ ދެ މީހަކަށް ހަމަލާ ދީފައިވާ ކަމަށް ވިދާޅުވި އެވެ.\n"އެކަކުގެ އަތަށް ވަޅި ހެރުމުން އޭނާގެ އަތުގެ ނާރު ވެސް ވަނީ ބުރިވެފައި. އޭނާގެ ހާލު ސީރިއަސް،" ސާޖިދު ވިދާޅުވި އެވެ.\nޒަހަމްވި އެ މީހާ މާލެ ގެނެސް، އައިޖީއެމްއެޗުގައި މިހާރު އަންނަނީ ފަރުވާ ދެމުންނެވެ.\nވަޅި ހެރި މީހާ ހުއްޓުވަން އުޅެނިކޮށް އެހެން މީހަކު ވެސް ވަނީ ޒަހަމްވެފަ އެވެ. އެކަމަކު އޭނާގެ ހާލު ސީރިއަސްއެއް ނޫނެވެ.\nސާޖިދު ވިދާޅުވީ ވަޅިހެރުމާ އެކު މީހުންތައް އެ މީހާގެ ގަޔަށް އަރައިގަތް ކަމަށާއި އެހެންވެ، ކޮންމެވެސް ވަރެއްގެ އަނިޔާތަކެއް އޭނާއަށް ލިބުނު ކަމަށެވެ. އަދި އެ ވަގުތު އެ ސަރަހައްދަށް ފުލުހުން ގޮސް އެ މީހާއަށް ހިމާޔަތްދީފައިވާ ކަމަށް އޭނާ ވިދާޅުވި އެވެ.\n"ފުލުހުންގެ ހިމާޔަތުގައި މިހާރު އޭނާއަށް އަންނަނީ ސިއްހީމަރުކަޒުގައި ފަރުވާ ދެމުން،" ސާޖިދު ވިދާޅުވި އެވެ.\nއޭނާ ވިދާޅުވީ ވައްކަން ކުރި ކަމަށް ތުހުމަތު ކުރެވޭ ބޮޑު ގުރޫޕެއް އެ ރަށުގައި އޮންނަ ކަމަށާއި ކުރިއްސުރެ ތަކުރާރުކޮށް އެ މީހުންގެ އުނދަގޫ ރައްޔިތުންނަށް ބޮޑު ކަމަށެވެ. އަދި ރޭ ހިނގި ވައްކަމުގެ މައްސަލަ ފުލުހުންނަށް ރިޕޯޓު ނުކުރީ މިހާތަނަށް އެ މީހުން ހޯދައި ފިޔަވަޅެއް އެޅިފައި ނުވާތީ ކަމަށް ވިދާޅުވި އެވެ.\n"އެހެންވެ އަޅުގަނޑުމެން ނިންމީ ރައްޔިތުން ނުކުމެ ވަގުން ހޯދަން. އަންހެނުންނާއި ފިރިހެނުން ވެސް ހިމެނޭ ގޮތަށް ގިނަ ބަޔަކު ނުކުތް،" ސާޖިދު ވިދާޅުވި އެވެ.\nއޭނާ ވިދާޅުވި ގޮތުގައި ރޭ އެގޭ ފިހާރަ ފަޅާލައިގެން، ތިޖޫރީގައި ހުރި ނަގުދު ފައިސާގެ އިތުރުން ގިނަ އަދަދެއްގެ ފޯނު ކާޑު ވެސް ވަނީ ވަގަށް ގެންގޮސްފަ އެވެ. އަދި މިއީ އެ ގެއިން ވައްކަން ކުރި ތިން ވަނަ ފަހަރު ކަމަށާއި މީގެ ކުރިން ދެ ލައްކަ ރުފިޔާ ވެސް ވަގަށް ނަގާފައިވާ ކަމަށް ސާޖިދު ވިދާޅުވި އެވެ.\nއިތުރު ލިޔުންތައް ކ. ދިއްފުށި ވައްކަމާއި ފޭރުން ކުށްކުރުން ވަޅިހެރުން ޕޮލިސް


Covid-19: MDP ge volunteerun ge list HPA ah hushahalhaifi\nކޮވިޑް-19: އެމްޑީޕީގެ ވޮލިންޓިއަރުންގެ ލިސްޓު އެޗްޕީއޭއަށް ހުށަހަޅައިފި\nއެމްޑީޕީގެ ލީޑާޝިޕްގެ ބައެއް ބޭފުޅުން: އެ ޕާޓީގެ ވޮލިންޓިއަރުންގެ ލިސްޓެއް އެޗްޕީއޭއަށް ހުށަހަޅައިފި -- ފޮޓޯ: އަވަސް ފައިލް\nކޮރޯނާ ވައިރަސް ނުވަތަ ކޮވިޑް-19 ރާއްޖޭން ވެސް ފެނުމާ ގުޅިގެން އިއުލާނު ކޮށްފައިވާ ސިއްހީ ކުއްލި ނުރައްކަލުގެ ހާލަތުގައި ސިއްހީ ހުރިހާ މަސައްކަތްތެރިންގެ އެހީތެރި ކަަމަށް ސަރުކާރުން ގޮވާލާފައި ވާތީ އެފަދަ ވޮލަންޓިއަރުންގެ ލިސްޓެއް ހެލްތު ޕްރޮޓެކްޝަން އޭޖެންސީ (އެޗްޕީއޭ) އަށް ވެރިކަން ކުރާ މައި ޕާޓީ، އެމްޑީޕީން ހުށަހަޅައިފި އެވެ.\nކޮވިޑް-19 އިން ރައްކާތެރިވުމަށް އަދި ހޭލުންތެރިކަން އުފެއްދުމަށް އެޗްޕީއޭއިން ހިންގާ ހަރަކާތްތަކުގައި އެހީތެރިކަން ބޭނުންވާނަމަ އެމްޑީޕީން އެކަމުގައި ބައިވެރިވުމަށް ފުރިހަމައަށް ތައްޔާރަށް އޮތް ކަމަށް ބުނެ އެ އެ އެޖެންސީއަށް ސިޓީއެއް ފޮނުވާފަ އެވެ. އަދި ރާއްޖޭގެ ހުރިހާ ރަށެއްގައި ހުރި އެމްޑީޕީގެ ގޮފިތައް މެދުވެރިކޮށް، ވޮލެންޓިއަރުންގެ ގޮތުގައި ހަރަކާތްތެރިވާނެ ވޮލިންޓިއަރުން ހޯދަން ވެސް އެ ޕާޓީން ވަނީ އިއުލާންކޮށްފަ އެވެ.\nމަޖިލީހުގެ މިއަދުގެ ޖަލްސާގައި އެމްޑީޕީގެ ޕާލިމެންޓްރީ ގްރޫޕްގެ ލީޑަރު، މެދު ހެންވޭރު ދާއިރާގެ މެންބަރު އަލީ އާޒިމް ވިދާޅުވީ ކޮވިޑް-19 އާ ދެކޮޅަށް ސަރުކާރުން ރަނގަޅު ފިޔަވަޅުތަކެއް އަޅަމުންދާ ކަމަށާއި ވޮލަންޓިއަރުން ބޭނުންވާ ކަަމަށް ސަރުކާރުން އިއުލާނު ކުރީ އެހެންވެ ކަމަށެވެ. އެހެންކަމުން އެފަދަ ވޮލިންޓިއަރުންގެ ލިސްޓެއް އެމްޑީޕީން އެޗްޕިއޭއަށް މިހާރު ހުށަހަޅާފައިވާނެ ކަމަށެވެ.\n"އެކަމަށް އެމްޑީޕީން އިސް ނަގައިގެން، އެމްޑީޕީގެ ފަރާތުން މިހާރު ވަނީ އެމްޑީޕީގެ ލިސްޓެއް... ވޮލަންޓިއަރުންގެ ގޮތުގައި މަަސައްކަތް ކުރާނެ ފަރާތްތަކުގެ ލިސްޓެއް ސަރުކާރަށް އަރުވާފައި،" އޭނާ ވިދާޅުވި އެވެ.\nރާއްޖޭން މިހާތަނަށް ކޮވިޑް-19 އަށް ޕޮޒިޓިވް ވެފައި ތިބި 13 މީހަކު ވަނީ ފެނިފަ އެވެ. އެއީ ހަތަރު ރިސޯޓެއްގައި ތިބި ޓުރިސްޓުންނާއި ބިދޭސީންގެ އިތުރުން ސަފާރީއެއްގައި ތިބި ބިދޭސީންތަކެކެވެ.\nރާއްޖޭން ވެސް އެ ވައިރަސް ފެނުމާ ގުޅިގެން ސަރުކާރުން ވަނީ ސިއްހީ ހުރިހާ މަސައްކަތްތެރިންގެ އެހީތެރިކަމަށް ގޮވާލާފަ އެވެ. އަދި ރާއްޖޭގައި ސިއްހީ ކުއްލި ހާލަތު އިއުލާންކޮށް ރައްކާތެރި ކަމުގެ ފިޔަޅުތައް ގެންދަނީ އަޅަމުންނެވެ.\nއެމްޑީޕީ ރައްޔިތުންގެ މަޖިލިސް އެޗްޕީއޭ + ކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު ކޮވިޑް-19 އިގެ ބަލާއާފާތް


Mullhi Raajje Ah Hulhuvalaigen Baavvaa Malhi Futsal Challenge Mi Mahu Male Gai Fashany - Vaguthu\nރާއްޖޭގައި ކުޅިވަރު ޖާޒީ ވިއްކުމުގެ ވިޔަފާރި ފުޅާ ދާއިރާއެއްގައި ކުރަމުން އަންނަ މަޅި އެމްވީ އިން މުޅި ރާއްޖެއަށް ހުޅުވާލައިގެން ބާއްވާ "ޑުޕަރ ފިފްޓީން މަޅި ފުޓްސަލް ޗެލެންޖް 2021" މިމަހު ފެށުމަށް ނިންމައިފިއެވެ.\n"ވަގުތު" އާއި ވާހަކަދައްކަމުން މަޅި އެމްވީގެ ސީއީއޯ ނަސްރު ބުނީ މުބާރާތުގައި ބައިވެރިވުމުގެ ފުރުސަތު 32 ޓީމަށް ހުޅުވާލި ކަމަށާއި، ފުރުސަތު ހުޅުވާލިތާ2ދުވަސް ތެރޭގައި ހުރިހާ ޖާގައެއް ފުރިފައިވާ ކަމަށެވެ. ޖުމްލަ 32 ޓީމާއި އެކު ކުރިއަށްދާ މި މުބާރާތް ފަށާނީ މިމަހުގެ 20 ވަނަ ދުވަހުއެވެ.\nމުބާރާތް ބޭއްވުމުގައި "މަޅި" އާއެކު ބައިވެރިވަނީ މަސްއޮޑި ސްޕޯޓްސް ކުލަބާއި ކުޑަހެންވޭރު ޔުނައިޓެޑު ކަމަށެވެ. އަދި މުބާރާތުގެ މެޗުތައް ކުޅޭނީ ހަވީރާއި ރޭގަނޑުގެ ވަގުތުތަކުގައި ކަމަށާއި ހުރިހާ މެޗެއްވެސް ކުޅޭނީ ކުޑަހެންވޭރު ޓާފް ފުޓްސަލް ގްރައުންޑްގައި ކަމަށް ނަސްރު ބުނެފައިވެއެވެ.\nކޮވިޑް-19 އަށް ފަހު ހާއްސަކޮށް މާލޭގައި އުޅޭ ޒުވާނުންނަށް ކުޅިވަރުގެ މާގިނަ ހަރަކާތްތަކެއް ބޭއްވިފައި ނުވާއިރު ނިމިދިޔަ ޑިސެމްބަރު މަހުގެ 13 ވަނަ ދުވަހު މުބާރާތުގައި ބައިވަރި ވުމުގެ ފުރުސަތު ހުޅުވާލުމާއި އެކު ވަރަށް ފޯރި އާއެކު ޖާގަތައް ފުރިގެން ދިޔައިރު މުބާރާތުގައި މާލޭގެ އިތުރުން އަތޮޅު ތަކަށް ނިސްބަތްވާ ޓީމްތައް ވެސް ބައިވެރި ވެފައިވާ ކަން ނަސްރު ވަނީ ފާހަގަކޮށްފައެވެ.\nމަޅި މޯލްޑިވްސް އިން ބާއްވާ މި މުބާރާތުގައި ރާއްޖޭގެ ފުޓްސަލްގެ ތަރިންގެ ގޮތުގައި ބެލެވޭ ގިނަ ކުޅުންތެރިންތަކެއް ފެނިގެންދާނެ އެވެ. ގިނަ ދުވަސްތަކަކަށް ފަހު މާލޭގައި މި މުބާރާތަކީ މާލޭގައި އަނެއްކާވެސް ފޯރިގަދަ، ވާދަވެރި ކުޅިވަރުގެ ހަރަކާތެކެވެ.\nޗެމްޕިއަން ޓީމަށް 25000 ރުފިޔާގެ ފައިސާގެ އިނާމަކާއި 15000 ރުފިޔާގެ ޓްރޮފީއެއް ލިބިގެންދާ މި މުބާރާތުގެ ޓައިޓަލް ސްޕޮންސަރަކީ ބިގް މޭންގެ ޑުޕަރ ފިފްޓީން އެވެ. މުބާރާތުގެ ރަނަރަޕް ޓީމަށް 8000 ރުފިޔާގެ ފައިސާގެ އިނާމެއް ލިބޭއިރު މުބާރާތުގައި އިންޑިވިޖުއަލް ގިނަ މަގާމު ތަކަކާއި ހުރިހާ ގޮތަކުން ބެސްޓް ސަޕޯޓަރސް ޓީމް ހޮވާނެ ކަމަށް ނަސްރު ވަނީ "ވަގުތު" އަށް މައުލޫމާތު ދީފައެވެ.\nމަޅި މޯލްޑިވްސް އަކީ ރާއްޖޭގައި ބޭއްވޭ އެންމެ އަގުބޮޑު ފުޓްސަލް މުބާރާތް ކަމުގައިވާ "ވަގުތު" ފުޓްސަލް ޗެލެންޖްގެ އެންމެ ފަހުން ބޭއްވުނު މުބާރާތުގެ ސްޕޯޓްސް ޕާޓްނަރެވެ. އަދި މިއަހަރު ބޭއްވުމަށް ނިންމާފައިވާ "ނެސޯ" ވަގުތު ފުޓްސަލް ޗެލެންޖް 2021 ގެ ސްޕޯޓްސް ޕާޓްނަރެއްގެ ގޮތުގައި މަޅި މޯލްޑިވްސް ހަމަޖައްސާ ވަނީ އެއްބަސްވުމުގައި ސޮއިވެސް ކޮށްފައެވެ.\nމިމުބާރާތުގެ ސްޕޮންސަރުންނަށް ވުމުގެ ފުރުސަތު މިހާރު ހުޅުވާލާފައި ވާއިރު މިކަމަށް ޝައުގުވެރިވާ ފަރާތްތަކުން 7770630 އަށް ގުޅައިގެން އިތުރު މައުލޫމާތު ސާފު ކުރެވޭނެއެވެ.\nޖެނުއަރީ 2, 2021 21:20\nދިވެހިން މިތިބީ ކުޅުމާ، މަޖާ ކުރުމަށް ގޮސް ގެއްލި ހުސްވެފަ.. އަނެއް ބަޔަކު މަސްތުގެ ދުނިޔޭގައި.. މީގެ ނާޖާއިޒު ފައިދާ މިނަގަނީ ޑާރޓީ ޕޮލިޓިކްސް ގަ އުޅޭ މީހުން..


iPhone ge Jet Black viki husvehjje!\nއައިފޯންގެ ޖެޓްބްލެކް ވިކި ހުސްވެއްޖެ!\nމިމަހު7ވަނަ ދުވަހު ދައްކާލި އައިފޯން7އަދި7ޕްލަސްގެ ފޯނުތަކުގެ ޖެޓްބްލެކް ކުލަ ވިކި ހުސްވެއްޖެ ކަމަށް އެޕަލްއިން ބުނެފި އެވެ.\nއިއްޔެގެ ވަގުތެއްގައި އެޕަލްއިން ނެރުނު މިބަޔާނުގައި ބުނެފައިވަނި އައިފޯން7ކަށް ހީކުރި ވަރަށްވުރެ ބޮޑު ތަރުހީބިއް ލިބިފައިވާ ކަމަށާއި މިއަދު ޖެޓް ބްލެކް އެއްކޮށް ހުސްވެފިއިވާ ކަމަށެވެ. އަދި އެހެން ކުލަ ތަކުގެ ތެރެއިން ވެސް މުޅި ޖުމުލަ މިހާރު ތިބީ މަދު އަދަދެއްގެ ފޯނުތަށް ކަމަށެެވެ. އެގޮތުން މިހާރު ހުރި ފޯނުތަށް ވެސް ވިއްކާނީ ލިމިޓް ކޮށްގެން ކަމަށް މި ބާޔާނުގައި ވަނީ ބުނެފައެވެ.\nއައިފޯން7އަދި7ޕްލަސް ގެ ޖެޓްބްލެކް ވިކި ހުސްވެފައިވަނީ އޮންލައިން ޕްރީ އޯޑަރ ގެ ތެރެއިންނެވެ. މިކުލަ ހުސްވި ނަމަވެސް ވީ އެންމެ އަވަހަކަށް މިކުލައިގެ ފޯންތަށް ކަސްޓަމަރުނަނަށް ލިބޭނެ ގޮތް ހެދުމަށް އެޕަލްއިން ގެންދަނީ ހަލުވި ސްޕީޑެއްގައި މަސަތްކަތް ކުރަމުންނެވެ.\nއެޕަލްއިން މިއަދު މިވަނީ މި ފޯން ބާޒާރަށް ރަސްމީކޮށް ނެރެފައެވެ. ދެވަނަ ލޯންޗިން އޮންނާނީ 23 ވަނަ ދުވަހު އެވެ. މިފޯނު ގަތުމަށް ގިނަ ބަޔަކު ވަނީ އެޕަލްގެ ސެންޓަރު ތަކުގެ ބޭރުގައި ދިގު ކިއުތަކެއް ހަދާފައެވެ. ނަމަވެސް ޕްރީ އޯޑާ ނުކުރާ ފަރާތްތަކަށް ޖެޓްބްލެކް ކުލައިގެ އައިފޯން ނުލިބޭނެ އެވެ. މިކުލަ ބޭނުންނަމަ އަދި ދުވަސް ކޮޅަކަށް މަޑުކޮށްލަން ޖޭހެނެ ކަމަށް އެޕަލްއިން މިވަނީ ބުނެފައެއެވެ. ޖެޓްބްލެކް ކުލައިގެ އިތުރުން މި ފޯނުގެ އަނެއް4ކުލައިންވެސް ލިބެން ހުއްނާނެ އެވެ. އެކުލަތަކަކީ ސިލްވާ، ގޯލްޑް، ރޯސްގޯލްޑް އަދި މެޓް ބްލެކް ކުލަައެވެ. މި ގޮތުން މިފަހަރު އަލަށް ތައާރަފް ކުރި ދެކުލައަކީ ޖެޓްބްލެކް އަދި މެޓް ބްލެކް ކުލަ އެވެ.\nމި ފޯނަކީ އެޕަލްއިން މިހާތަނަށް ނެރޭ ފުރަތަމަ ވޯޓާ ރެސިސްޓެންސް ނުވަތަ ފެން ނުވަންނަ ގޮތަށް ޑިޒައިން ކޮށް ފަރުމާ ކުރެވިގެން ނެރެވޭ ފޯނެވެ. މި ފޯނުގައި ދެން އެންމެ ފާހަގަ ކޮއްލެވޭ ފީޗާއަކަށް ވެފައިވަނީ ހެޑްސެޓް ޖަހަން ވަކި ޕްލަގެއް ހިމެނިފައި ނުވުމެވެ. އޭގެ ބަދަލުގައި މި ފޯނުގައި ވަޔާ ހެޑްސެޓް ފަރުމާ ކުރެވިފައިވާނީ ލައިޓެނިންގެ ޗާޖާގެ ޕްލަގް އިންނަ ގޮތަށެވެ.


Olympics gai raajje vaadha kuraa furathama event maadhamaa\nއޮލިމްޕިކްސް ހުޅުވުމުގެ ރަސްމިއްޔާތުގައި ރާއްޖޭގެ ދިދަ ހިފައިގެން ނަބާހާ އަދި މުބާލް\nއޮލިމްޕިކްސްގައި ރާއްޖެ ވާދަކުރާ ފުރަތަމަ އިވެންޓް މާދަމާ ހެނދުނު ފަށާނެ އެވެ.\nބެޑްމިންޓަންގެ މި އިވެންޓްގައި މާދަމާ ރާއްޖޭގެ ޒުވާން ބެޑްމިންޓަން ކުޅުންތެރިޔާ ފާތިމަތު ނަބާހާ އަބްދު ރައްޒާގު (ނަބާ) ނުކުންނާނީ ސިންގަލްސް ކެޓަގަރީގެ ދުނިޔޭގެ ރޭންކިންގެ ނުވަ ވަނައިގައި އޮތް ޗައިނާގެ ހީ ބިންގްޖިއާއޯއާ ދެކޮޅަށެވެ. މިމެޗު ފަށާނީ ރާއްޖެ ގަޑިން ހެނދުނު 08:40 ގަ އެވެ.\nމިމެޗާއެކު ނަބާ ވެގެންދާނީ ރާއްޖޭގެ ތާރީހުގައި ބެޑްމިންޓަނުން އޮލިމްޕިކްސްގައި ވާދަކުރި ފުރަތަަމަ އަންހެން ކުޅުންތެރިޔާ އަށެވެ. ނަބާ ހިމެނޭ ގްރޫޕް ޖީގައި ނަބާގެ އިތުރުން އޮތީ އީރާނުގެ ސޮރާޔާ އަގޭއި އާއި ޗައިނާގެ ހީ ބިންގްޖިއާއޯ އެވެ.\nސިންގަލްސް ބައިން ދުނިޔޭގެ ރޭންކިން 252 ވަނައިގައި އޮތް ނަބާ ވަނީ ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސްގެ ޑަބަލްސް އިވެންޓުން 2019 ވަނަ އަހަރު ދެ ރަން މެޑަލް ހޯދާފަ އެވެ. އަދި ނަބާއަކީ ރާއްޖޭގެ ކުޅުންތެރިންނަށް ބަލާއިރު، ރަނގަޅު ލެވަލެއްގައި ރޭންކިންގް ދަމަހައްޓަމުން އަންނަ ކުޅުންތެރިއެކެވެ. އެގޮތުން 2019 ވަނަ އަހަރުގެ އިންޑިއަން އޯޝަން އައިލެންޑް ގޭމްސް (އައިއޯއައިޖީ) ން ވެސް ނަބާ ވަނީ ފާހަގަކޮށްލެވޭ ކާމިޔާބީތަކެއް ހޯދާފަ އެވެ.\nބުރެޒިލުން އޮލިމްޕިކް ފުޓްބޯޅައިގެ ރަން މެޑަލް ދިފާއުކޮށްފި\nއޮލިމްޕިކްސް ތާރީހުގައި އެންމެ ހޫނުގަދަ އެއް ގޭމްސް، އެތްލީޓުންނަށް ގޮންޖެހުންތަކެއް\nޗެމްޕިއަން ބުރެޒިލްއާ ގަދަފަދަ ސުޕެއިންގެ ވާދަވެރި ފައިނަލެއް


Faaithuvi aharaa alhaa balaairu raajjeyge fathuruverikan mihaaru vanee kuriaraafa: Minister - vNews.mv\nފާއިތުވި އަހަރާ އަޅާބަލާއިރު ރާއްޖޭގެ ފަތުރުވެރިކަން މިހާރުވަނީ ކުރިއަރާފަ: މިނިސްޓަރ\nޠާހިރާ އަޒްހާރު 09 April 2019, 16:20\nމިއަހަރުގެ ފުރަތަމަ ކުއާޓާ ނިމިގެން ދިޔައިރު ހާސިލްކުރަން ބޭނުންވި ހިސާބަށް ރާއްޖޭގެ ފަތުރުވެރިކަން ކުރިއަރައިގެން ގޮސްފައިވާ ކަަމަށް ރާއްޖޭގެ ފަތުރުވެރިކަމާބެހޭ ވަޒީރު އަލީ ވަހީދު ވިދާޅުވެއްޖެއެވެ.\nޓުއަރިޒަމް މިނިސްޓްރީން ކޮންމެ މަހަކު އެއްފަހަރު ބާއްވަމުންގެންދާ ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން މިނިސްޓަރ ވިދާޅުވީ، ފާއިތުވި3މަސްދުވަހުގެ ތެރޭގައި ރާއްޖޭގެ ފަތުރުވެރިކަން ފާހަަގަކޮށްލެވޭ މިންވަރަކަށް ކުރިއަރައިގެން ގޮސްފައިވާ ކަމަށެވެ.\nއެގޮތުން ފާއިތުވި ޖެނުއަރީމަހު 6.5 އިންސައްތައަށް ފަތުރުވެރިކަން ކުރިއަރާފައިވާ ކަމަށާއި، އަދި ފެބްރުއަރީމަހު 16.8 އިންސައްތައަށް އިތުރުވެފައިވާ ކަަމަށް އަލީ ވަހީދު ވިދާޅުވިއެވެ. އަދި މާޗް މަހުގެ ތެރޭގައި 22 އިންސައްތައިގެ ކުރިއެރުމެއް ރާއްޖޭގެ ފަތުރުވެރިކަމަށް ލިބިފައިވާ ކަމަށްވެސް މިނިސްޓަރ ފާހަގަކުރެއްވިއެވެ.\nފާއިތުވި އަހަރާ އަޅާބަލާއިރު މިއަހަރު 15 އިންސައްތައިގެ ކުރިއެރުމެއް ފަތުރުވެރިކަމުގެ ސިނާއަތަށް ލިބިފައިވާ ކަމަށް މިނިސްޓަރ ފާހަގަކުރެއްވިއެވެ. އަދި މި3މަހުގެ ތެރޭގައި ރާއްޖޭގެ ފަތުރުވެރިކަން ބޮޑުތަނުން ކުރިއަރައިގެން ދިއުމަކީ ރާއްޖެއަށް ލިބިގެންދިޔަ ވަރަށް ބޮޑު ހަމަޖެހުމެއް ކަމަށްވެސް މިނިސްޓަރ ވިދާޅުވިއެވެ.\nފާއިތުވި3މަހުގެ ތެރޭގައި ރާއްޖެއަށް 4،82978 ފަތުރުވެރިން ޒިޔާރަތްކޮށްފައިވާ ކަމަށް މިނިސްޓަރ ވިދާޅުވިއެވެ.\nމިނިސްޓަރ އިތުރަށް ވިދާޅުވީ އާސަރުކާރު އައި ފަހުން ހަމައެކަނި ދަށްވެފައިވަނީ ޗައިނާއިން ރާއްޖެއަންނަ ފަތުރުވެރިންގެ އަދަދު ކަމަށާއި، އަދި މިމަހު މި އަދަދުވެސް ިއިތުރުވެފައިވާ ކަަމަށެވެ.\nއަދި އިންޑިއާއިން ރާއްޖެ އަންނަ ފަތުރުވެރިންގެ އަދަދުވެސް އިތުރުވެފައިވާކަން ފާހަގަކުރައްވައި މިނިސްޓަރ ވިދާޅުވީ، އިންޑިއާ އަދި ރާއްޖެއާ ދެމެދު އޮތް އެކުވެރިކަމުގެ ސަބަބުން ރާއްޖޭގެ ފަތުރުވެރިކަމަށް ހެޔޮ ބަދަލެއް އައިސްފައިވާ ކަމަށެވެ.


Mi vaahaka dhakkaane bayaku neh?\nއެމްޕީއެލްގެ އެކްސިޑެންޓްގައި ޒަހަމްވި މަޖޫރީ މީހާ\nމާލޭގެ ވިޔަފާރި ބަނދަރުގައި މިދިޔަ ބުރާސްފަތި ދުވަހުގެ ރޭ ހިނގި ނުރައްކާތެރި އެކްސްޓިޑެންޓުގައި ޒަހަމްވި މަޖޫރީގެ ހާލު ވަރަށް ދެރަ އެވެ. އެ މީހާގެ ގިނަ އޮޕަރޭޝަންތަކެއް ވެސް ވަނީކޮށްފަ އެވެ. މިވަގުތުވެސް އޮތީ އައިސީޔޫގައެވެ. އުމުރުން 29 އަހަރުގެ އެ މީހާ ޒަހަމްވީ ކާޕެޓް ރޯލެއް ވެއްޓުނު ވަގުތު އޭގެ ދަށުވެގެނެވެ. އެމްޕީއެލްގައި ހިންގި މި ހާދިސާ މި އައީ ވިޔަފާރި ބަނދަރުގައި ބިއްލޫރި ޕެލެއްޓެއް ދަށުވެ ޗިސް ޗިސްވި މީހަކު މިދިއަ ޖެނުއަރީ މަހުގެ 26 މަރުވެފައި ވަނިކޮށް އަދި އެ ހާދިސާގައި ޒަހަމްވި އިތުރު މީހަކު ގަދަ ނުވެ އޮއްވަ އެވެ.\nމިދިޔަ އަހަރުތަކުގައި އެމްޕީއެލްގައި މި ނޫންވެސް ނުރައްކާތެރި އެތަށް ހާދިސާއެއް ހިނގާފައި ވެއެވެ. ބައެއް މީހުން ނުކުޅެދޭ މީހުންވެ އެ ވޭނުގައި ހަޔާތުގެ ދުވަސްތައް ގުނަމުންދާ ކިތަންމެ ބަޔަކު އެބަތިއްބެވެ. އެމްޕީއެލް އެކަންޏެއް ނޫނެވެ. މުޅި ރާއްޖޭގައިވެސް މަސައްކަތުގެ މާހައުލުން މުވައްޒިފުންނަށް ބޮޑެތި އަނިޔާތައް ލިބި މަރުވުމުގެ ހާދިސާތައް ހިނގާފައިވެއެވެ.\nއޮކްޓޫބަރު 3، 2019 ގައި ގާ އަޅާ މެޝިނެއްގެ ބެލްޓު ދަށުވެގެން ބިދޭސީއަކު މަރުވި އެވެ. އެއީ ސަން ޝިޔާމް ކުންފުނިން ރިސޯޓެއް ގޮތަށް ތަރައްގީ ކުރާ ނ. ދިގުރަށުގައި ގާ އަޅާ މެޝިނެއްގެ ބެލްޓު ދަށުވެގެނެވެ. އުމުރުން އެންމެ 25 އަހަރުގެ ޒުވާނެކެވެ. އޮކްޓޫބަރު 8، 2019 ގައި ވީއައިއޭގައި ހަދަމުންދާ އާ ކާގޯ ޓާމިނަލް އިމާރާތުން ބިދޭސީއަކު ވެއްޓި ސީރިއަސް އަނިޔާތައް ލިބުނެވެ. އެއީ ބަންގްލަދޭޝްގެ 27 އަހަރުގެ ރައްޔިތެކެވެ. ނޮވެމްބަރު 21، 2019 ގައި މާލޭގައި ހަދަމުން ދިޔަ އިމާރާތެއްގެ މަތިން ބިދޭސީއަކު ވެއްޓި ސީރިއަސް އަނިޔާތައް ވިއެވެ. ޖުލައި 22، 2020 ގައި ހުޅުމާލޭގެ އިމާރާތެއްގެ 14 ވަނަ ބުރީން ބިދޭސީއަކު ވެއްޓި މަރުވި އެވެ. ޖޫން 10، 2019 ގައި ހަދަމުންދިޔަ އިމާރާތަކުން ވެއްޓުނު ސިމެންތި ބަސްތާއަކުން ޖެހި މީހަކު މަރުވިއެވެ. ސިމެންތި ބަސްތާ ވެއްޓުމުގެ ސަބަބުން މަރުވެފައިވަނީ އެ އިމާރާތްކުރުމުގައި މަސައްކަތް ކުރާ 24 އަހަރުގެ ބަންގްލަދޭޝް ފިރިހެނެކެވެ.\nހަދަމުންދިޔަ އިމާރާތަކުން ކުއްޖެއްގެ ބޮލަށް ސިމިންތި ބަސްތާއެއް ވެއްޓި ލިބުނު އަނިޔާއަށް ފަރުވާ ދެމުން ދަނިކޮށް އެ ކުއްޖާ މަރުވި މަރުވި ހަބަރަކީ 2018 ވަނަ އަހަރު މުޅި ގައުމަށް ލިބުނު ފުން ހިތާމައެކެވެ. ޑިސެންބަރު 17، 2018 ގައި ހިނގި މި ހާދިސާގައި މަރުވެފައިވަނީ ބަންގަލަދޭޝް ކުއްޖެއްކަމަށްވާ، ރައުޝާން ޖީއާންއެވެ.\nހަދަމުންދިޔަ އިމާރާތަކުން ކުއްޖެއްގެ ބޮލަށް ސިމިންތި ބަސްތާއެއް ވެއްޓި ހިނގި ހާދިސާގެ މަންޒަރެއް --\nމިފަދަ ކިތަންމެ ހާދިސާއެއް މިދިޔަ ދެތިން އަހަރު ހިނގާފައިވެއެވެ. ނަމަވެސް އެކަންކަމާއި ގުޅިގެން އެކަށީގެންވާ ހަރުދަނާ ފިޔަވަޅުތަކެއް އެޅިފައެއް ނެތެވެ. ހާދިސާއެއް ހިނގާތާ ދެތިން ދުވަސް ފަހުން އެ ކަމެއް މުޅީން ހަނދާން ނެތެވެ. ސިޔާސީ ބޭފުޅުންގެ ނަޒަރެއް މިފަދަ މައްސަލަތަކަކަށް ނުހުއްޓެވެ. ބައެއް ހާދިސާތައް ބޭރަށް ނެރެ އެފަދަ މައްސަލަތައް ސޯޝަލް މީޑިއާގައި ހޫނުކޮށްލާ ފަހަރު ދެއެވެ. އާންމުން އެކަން ކުރިނަމަވެސް ގިނަ ފަހަރަށް އެ ވާހަކަތައް ހުއްޓެނީ ކޮންމެވެސް ބާރުގަދަ ބައެއްގެ ބާރުންނެވެ.\nޖިޔާގެ މަރުގެ މައްސަލައާ ގުޅިގެން ރައްޔިތުންގެ މަޖިލީހަށްވެސް އެ މައްސަލަ ހުށައެޅުނެވެ. ނަމަވެސް މަޖިލީހުގައި ބަހުސް ކޮށްލާނެ މެންބަރަކުވެސް ނުވިއެވެ. ހުޝާމަދު ކުރުމާއި މޮޅު ވާހަކަތަކަށް ކިތަންމެ ދޫފަރިތަ ނަމަވެސް މެންބަރުންނަށް އެ މައުލޫގައި ދައްކާނެ ވާހަކައެއް ނެތީއެވެ. ނޫނީ އެއީ އެ މެންބަރުންނަށް މުހިންމު ކަމަކަށް ނުވަނީއެވެ. އެއީ އެ މެންބަރުންގެ ކަންބޮޑުވުން އޮތް ކަމަކަށް ނުވަނީއެވެ.\nއެމްޕީއެލްގައި ކައިރިކައިރީ ނުރައްކާތެރި ދެ ހާދިސާ ހިނގާފައިވާއިރު އެ ދެ މައްސަލަވެސް ތަހުގީގު ކުރަމުންދާ ކަމަށް އެމްޕީއެލްއިން ބުންޏެވެ. އަދި ފަހުން ހިނގި ހާދިސާއާ ގުޅިގެން އަނިޔާވި މުވައްޒިފު ނިސްބަތްވާ ކުންފުނި ސަސްޕެންޑްކޮށް ހާދިސާއާ ގުޅުންހުރި އޮޕަރޭޝަންގައި މަސައްކަތްކުރި އެމްޕީއެލްގެ މުވައްޒިފުންވެސް ވަނީ ސަސްޕެންޑް ކޮށްފައެވެ. އަދި އެ ހާދިސާގައި އެއްވެސް ބައެއް އިހުމާލު އޮތްނަމަ ފިޔަވަޅު އަޅާނެ ކަމަށްވެސް ބުންޏެވެ. އަނިޔާވި މީހަކީ މިނާ އިންވެސްޓްމަންޓް ގްރޫޕުގައި މަސައްކަތް ކުރާ މީހެކެވެ.\nމި މައްސަލަ މިހާރު ވަނީ ރައްޔިތުންގެ މަޖިލީހަށްވެސް ހުށައަޅާފައެވެ. މަޖިލީހުގެ އެސްއޯއީ ކޮމެޓީއަށް އެ މައްސަލަ ހުށައެޅީ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) އެވެ. އޭނާ ވިދާޅުވީ "ގުރާބު ތުނޑި" އޮޕަރޭޓްކުރި އުސޫލުން އެމްޕީއެލް ހިންގަން ފުރުސަތު ދީގެން ނުވާނެ ކަމަށެވެ. އަދި އެތަށް ބައެއްގެ ފުރާނަ ގެއްލޭއިރު އެކަންކަމުގައި އިހުމާލުވާ މީހުންނަށް ފިޔަވަޅު ނޭޅި މައްސަލަ ހައްލުނުވެ އޮވެގެން ނުވާނެ ކަމަށެވެ.\nބޮންޑެ އެ ވިދާޅުވީ ކަން ވާންވީ ގޮތެވެ. ނަމަވެސް އެއީ ކަން ހިނގާ ގޮތެވެ. "ގުރާބު ތުނޑި" އޮޕަރޭޓްކުރި އުސޫލުން ހިންގިޔަސް ފިޔަވަޅު ނޭޅެނީ ކޮންމެވެސް ބާރުގަދަ ބައެއްގެ ނުފޫޒުންނެވެ. ދެތިން މެންބަރަކު އެ ވާހަކަ ދެއްކެވިއަސް އެއަށް ވުރެ މާ ގިނަ މެންބަރުން ފަހަތުގައި ތިބެ އެ ވާހަކަތައް އޮއްބާލައެވެ. ނުވަތަ ފިޔަވަޅު އެޅެން އޮތް މަގުތަކަށް ހުރަސް އަޅައެވެ.\nއެމްޕީއެލްގައި ނުރައްކާތެރި ހާދިސާތައް ތަކުރާރުކޮށް ހިނގާއިރު އެ ހާދިސާތައް ހިނގަން މެދުވެރިވާ ފަރުވާ ކުޑަ އަމަލުގެ ވާހަކަ ތިލައެއް ނުވެއެވެ. އެތަނުގެ ސަލާމަތީ ކަންކަން ހުރި ގޮތުގެ ޔަގީން ކަމެއް ނުދެއެވެ. އެކަން ޔަގީން ކުރަން އަދި ފަރުވާ ކުޑަ އަމަލުތަކުގެ ތަފްސީލް ދެނެގަންނަން އެމްޕީއެލްގެ އޮޕަރޭޝަން އޮޑިޓް ކުރަން ޖެހެއެވެ. އެ ތަނުގައި ސަލާމަތީ ކަންކަން އޮތްގޮތް ވަޒަން ކުރަން ދައުލަތުގެ އިދާރާތަކުން މަސައްކަތް ކުރަން ޖެހެއެވެ.\nމީގެ އިތުރުން އިމާރާތް ކރުމުގެ ދާއިރާއާ އެ ނޫންވެސް ދާއިރާތަކުގައި ހިނގާ ހާދިސާތައް މަދުކުރުމަށް އެސެސްމަންޓް ހަދަން ޖެހެއެވެ. ކުރީން ފާހަގަކުރި ބަންގުލަދޭޝްގެ ތުއްތު ކުއްޖާގެ މަރާއެކު އިމާރާތް ކުރާ ހުރިހާ ސައިޓްތަކެއްގެ މަސައްކަތް ހުއްޓުވިއެވެ. އެ ތަންތަނުގައި ސަލާމަތީ މިންގަނޑުތައް ހުރި ގޮތް ބެލުމަށް ހާއްސަ އިސްޕެކްޝަނެއް ފެށިއެވެ. އެ މަސައްކަތުގެ ދަށުން އިމާރާތް ކުރާ ތަންތަނުގެ ހާލަތު ދެނެގަތެވެ.\nނަމަވެސް އެކަންކަން ގަވާއިދުން ހިނގަމުން ނުދެއެވެ. އިންސްޕެކްޝަން ހުއްޓުމާއެކު ކުރީން އޮތް ހާލަތަށް ކަންކަން ބަދަލުވެއެވެ. މިހާރުވެސް ނިކުމެ ބަލާށެވެ. ސައިޓްތަކުގައި ހާލަތު އޮންނާނީ ކުރީންވެސް އޮތް ގޮތަށެވެ. ރައްކާތެރިކަމެއް ނެތި އުސް އިމާރާތްތަކުގައި ބިދޭސީން އެ އުޅޭ ގޮތް މާލޭގެ ކޮންމެ ދިމާއަކަށް ބަލާލި ނަމަވެސް އެ ހުރީ ފެންނާށެވެ. އެކަންކަން ހުއްޓުވާނެ ބަޔަކު ނެތެވެ. ކޮންމެ ދުވަހަކުހެން ރައްކާތެރިކަމެއް ނެތި އުސް އިމާރާތްތަކުގައި ކުލަލާ، ސިމެންތި ޖަހާ، ރޭނުމުގެ މަސައްކަތުގައި ބިދޭސީން އުޅޭ މަންޒަރުގެ ފޮޓޯތައް ފެނެއެވެ.\nމިއީ ހުއްޓުވަން ޖެހޭ ކަމެކެވެ. އެތަށް ބައެއްގެ ފުރާނަ މިހާރުވެސް ގެއްލި ހިނގައްޖެ އެވެ. މިހާރުން މިހާރަށް ފިޔަވަޅު އަޅާ މަސައްކަތް ކުރާ ކޮންމެ ތަނެއްގަައި ސަލާމަތީ މިންގަނޑުތައް އެންމެ ފުރިހަމައަށް ހުރިތޯ ޔަގީން ކުރަން ޖެހެއެވެ. އެކަންކަން އެހެން ކުރެވިއްޖެނަމަ ކިތަންމެ ފުރާނައަކަށް ރައްކާތެރިކަން ހޯދުނީއެވެ. ނުކުޅެދުންތެރިކަމަށް ހުށައެޅޭ މީހުންގެ އަދަދު މަދު ކުރެވޭނެ އެވެ. އާއިލާތަކަށް ލިބިދާނެ ހިތާމަތަކަކުން ސަލާމަތް ވީއެވެ.\nރައްޔިތުންގެ މަޖިލިސް އިމާރާތް ކުރުން މޯލްޑިވްސް ޕޯސްޓް ލިމިޓެޑް + ދިވެހިރާއްޖޭގެ ގާނޫނު އަސާސީ މަސައްކަތު ދާއިރާގެ އެކްސިޑެންޓްތައް މަސައްކަތު މާހައުލުގެ އެކްސިޑެންޓް\nސައިޓުތަކުގެ މައްސަލައަށް ބަހުސް ކުރާކަށް ބޭނުމެއްނުވި\nބޭރު ބަޔަކަށް ފައިދާވާ ޓެކްސް އިސްލާހެއް!


ދިވެހި ::ص - ޞޯދް\n﴿١﴾ ص ۚ وَالْقُرْآنِ ذِي الذِّكْرِ ص (މިއަކުރުގެ مراد ދެނެވޮޑިގެންވަނީ اللَّه އެވެ.) ހަނދާންކޮށްދިނުމުގެ ވެރި قرآن ގަންދެއްވައި وحى ކުރައްވަމެވެ. (ހަމަކަށަވަރުން، އެއީ حق ތެދެވެ.)\n﴿٢﴾ بَلِ الَّذِينَ كَفَرُوا فِي عِزَّةٍ وَشِقَاقٍ އަދި ކިއެއްތަ! كافر ވި މީހުންވަނީ ބޮޑާކަމާއި، ދެކޮޅުވެރިކަމެއްގައެވެ.\n﴿٣﴾ كَمْ أَهْلَكْنَا مِن قَبْلِهِم مِّن قَرْنٍ فَنَادَوا وَّلَاتَ حِينَ مَنَاصٍ އެއުރެންގެކުރިން ތިމަންރަސްކަލާނގެ ކިތައްކިތައް أمّة ހަލާކުކުރެއްވިން ހެއްޔެވެ؟ ފަހެ (އެއުރެންނަށް عذاب އައިހިނދު) އެހީއަށްއެދި އެއުރެން ގޮވޫއެވެ. (އެހެނެއްކަމަކު) އެ وقت އަކީ، ސަލާމަތްވާންދާނެ ތަނެއްއޮތް وقت އެއްނޫނެވެ.\n﴿٤﴾ وَعَجِبُوا أَن جَاءَهُم مُّنذِرٌ مِّنْهُمْ ۖ وَقَالَ الْكَافِرُونَ هَٰذَا سَاحِرٌ كَذَّابٌ އަދި އެއުރެންގެ ތެރެއިން إنذار ކުރައްވާ ބޭކަލަކު، އެއުރެންގެ ގާތަށް ވަޑައިގަތުމުން، އެކަމާ އެއުރެން عجائب ވޫއެވެ. އަދި އެ كافر ވިމީހުން ބުނޫއެވެ. މިއީ ބޮޑު ދޮގުވެރި ޖާދޫގަރެކެވެ.\n﴿٥﴾ أَجَعَلَ الْآلِهَةَ إِلَٰهًا وَاحِدًا ۖ إِنَّ هَٰذَا لَشَيْءٌ عُجَابٌ އެކަލޭގެފާނު ހުރިހާ إله ން އެއް إله އަކަށް ހެއްދެވީހެއްޔެވެ؟ ހަމަކަށަވަރުން، މިއީ ނުހަނު عجائب ވާފަދަ ކަމެއްކަން ކަށަވަރެވެ.\n﴿٦﴾ وَانطَلَقَ الْمَلَأُ مِنْهُمْ أَنِ امْشُوا وَاصْبِرُوا عَلَىٰ آلِهَتِكُمْ ۖ إِنَّ هَٰذَا لَشَيْءٌ يُرَادُ އަދި އެއުރެންގެ (އެބަހީ: مكة ގެ كافر ންގެ) ބޮޑުން (އެ مجلس ން ވަކިވެ) ހިނގައިގެންފައި ބުނޫއެވެ. ހިނގާށެވެ! އަދި ތިޔަބައިމީހުންގެ إله ންނަށް އަޅުކަން ކުރުންމަތީ ކެތްކޮށްގެން ތިބޭށެވެ! ހަމަކަށަވަރުން، މިއީ (ތިމަންމެންނާމެދު) ރޭވި ގަސްދުކުރެވޭ ކަމެއްކަން ކަށަވަރެވެ.\n﴿٧﴾ مَا سَمِعْنَا بِهَٰذَا فِي الْمِلَّةِ الْآخِرَةِ إِنْ هَٰذَا إِلَّا اخْتِلَاقٌ އެންމެފަހު ملّة ގައިވެސް (އެބަހީ: عيسى ގެފާނުގެ ملّة ގައިވެސް) މިކަހަލަ ވާހަކައެއް ތިމަންމެން ނާހަމުއެވެ. މިއީ ހަދައިގެންއުޅޭ ދޮގެއް ކަމުގައިނޫނީ ނުވެތެވެ.\n﴿٨﴾ أَأُنزِلَ عَلَيْهِ الذِّكْرُ مِن بَيْنِنَا ۚ بَلْ هُمْ فِي شَكٍّ مِّن ذِكْرِي ۖ بَل لَّمَّا يَذُوقُوا عَذَابِ قرآن ބާވައިލެއްވީ އަހުރެމެންގެ ތެރެއިން އެކަލޭގެފާނުގެ މައްޗަށްހެއްޔެވެ؟ އަދި ކިއެއްތަ! އެއުރެންވަނީ، ތިމަންރަސްކަލާނގެ قرآن އާމެދު شك އެއްގައެވެ. އަދި ކިއެއްތަ! އެއުރެންނަށް، ތިމަންރަސްކަލާނގެ عذاب ގެ ރަހަ އަދި ނުލިބެނީއެވެ.\n﴿٩﴾ أَمْ عِندَهُمْ خَزَائِنُ رَحْمَةِ رَبِّكَ الْعَزِيزِ الْوَهَّابِ ނުވަތަ ކަލޭގެފާނުގެވެރި، ގަދަފަދަވަންތަ، ގިނަގުނަ نعمة ތައް ދެއްވާ ރަސްކަލާނގެ رحمة ގެ خزانة ތައް ވަނީ، އެއުރެންގެ ގާތުގައި ހެއްޔެވެ؟\n﴿١٠﴾ أَمْ لَهُم مُّلْكُ السَّمَاوَاتِ وَالْأَرْضِ وَمَا بَيْنَهُمَا ۖ فَلْيَرْتَقُوا فِي الْأَسْبَابِ ނުވަތަ އުޑުތަކާއި، ބިމާއި، އެދެމެދުގައި ވާހާތަކެތީގެ ملك ވެރިކަންވަނީ، އެއުރެންނަށް ހެއްޔެވެ؟ އެހެންވިއްޔާ ހަރުގަނޑަކުން އުޑަށް އަރައިބަލާށެވެ!\n﴿١١﴾ جُندٌ مَّا هُنَالِكَ مَهْزُومٌ مِّنَ الْأَحْزَابِ އެއުރެންނީ އެތާނގައި (އެބަހީ: بدر ގައި) ބަލިވާނެ جماعة ގެ ތެރެއިން ހިމެނޭ (ނިކަމެތި) لشكر އެކެވެ.\n﴿١٢﴾ كَذَّبَتْ قَبْلَهُمْ قَوْمُ نُوحٍ وَعَادٌ وَفِرْعَوْنُ ذُو الْأَوْتَادِ އެއުރެންނީ އެތާނގައި (އެބަހީ: بدر ގައި) ބަލިވާނެ جماعة ގެ ތެރެއިން ހިމެނޭ (ނިކަމެތި) لشكر އެކެވެ.\n﴿١٣﴾ وَثَمُودُ وَقَوْمُ لُوطٍ وَأَصْحَابُ الْأَيْكَةِ ۚ أُولَٰئِكَ الْأَحْزَابُ އެއުރެންގެކުރިން نوح ގެފާނުގެ قوم ގެމީހުންނާއި، عاد ބާގައިމީހުންނާއި، ކަޑަތަކުގެވެރި فرعون އާއި، ثمود ބާގައިމީހުންނާއި، لوط ގެފާނުގެ قوم ގެމީހުންނާއި، الأيكة ގެ އެކުވެރިން رسول ން ދޮގުކުރޫއެވެ. އެ جماعة ތަކަކީ އެއީއެވެ.\n﴿١٤﴾ إِن كُلٌّ إِلَّا كَذَّبَ الرُّسُلَ فَحَقَّ عِقَابِ އެއިން ކޮންމެބަޔަކުމެ، رسول ން ދޮގުކުރިބަޔަކު ކަމުގައި މެނުވީ ނުވެތެވެ. ފަހެ (އެއުރެންނަށް) ތިމަންރަސްކަލާނގެ عذاب حق ވެއްޖެއެވެ.\n﴿١٥﴾ وَمَا يَنظُرُ هَٰؤُلَاءِ إِلَّا صَيْحَةً وَاحِدَةً مَّا لَهَا مِن فَوَاقٍ އަދި އެއުރެން ބިރުވެރި އެންމެ އަޑަކަށްމެނުވީ انتظار އެއް ނުކުރެތެވެ. އެ އަޑު ތަކުރާރުވުމެއްނެތެވެ.\n﴿١٦﴾ وَقَالُوا رَبَّنَا عَجِّل لَّنَا قِطَّنَا قَبْلَ يَوْمِ الْحِسَابِ އެއުރެން ބުނާނެތެވެ. އަޅަމެންގެވެރިރަސްކަލާކޮ! حساب ބައްލަވާދުވަހުގެ ކުރިން، އަޅަމެންގެ عمل ތަކުގެ ފަތް، އަޅަމެންނަށް އަވަހަށް ދެއްވާނދޭވެ!\n﴿١٧﴾ اصْبِرْ عَلَىٰ مَا يَقُولُونَ وَاذْكُرْ عَبْدَنَا دَاوُودَ ذَا الْأَيْدِ ۖ إِنَّهُ أَوَّابٌ އެއުރެން އެބުނާ ބަސްތަކަށް ކަލޭގެފާނު ކެތްކުރައްވާށެވެ! އަދި ތިމަންރަސްކަލާނގެ އަޅު، داود ގެފާނު ހަނދުމަކުރައްވާށެވެ! އެކަލޭގެފާނީ، ބާރުގަދަ ބޭކަލެކެވެ. ހަމަކަށަވަރުން، އެކަލޭގެފާނީ ގިނަގިނައިން توبة ވެވަޑައިގަންނަވާ ބޭކަލެކެވެ.\n﴿١٨﴾ إِنَّا سَخَّرْنَا الْجِبَالَ مَعَهُ يُسَبِّحْنَ بِالْعَشِيِّ وَالْإِشْرَاقِ ހަމަކަށަަވަރުން، ތިމަންރަސްކަލާނގެ އެކަލޭގެފާނަށް ފަރުބަދަތައް خدمة ތެރި ކުރެއްވީމެވެ. އެތަކެތި، އެކަލޭގެފާނުގެ އަރިހުގައި ހަވީރާއި، ހެނދުނުގައި تسبيح ދަންނަވަތެވެ.\n﴿١٩﴾ وَالطَّيْرَ مَحْشُورَةً ۖ كُلٌّ لَّهُ أَوَّابٌ އަދި ދޫނިސޫފާސޫފި ޖަމާކުރައްވާފައިވާ حال، ތިމަންރަސްކަލާނގެ އެކަލޭގެފާނަށް خدمة ތެރި ކުރެއްވީމެވެ. އެހުރިހާ ތަކެތިވަނީ، އެކަލޭގެފާނަށް تبع ވެ، ކިޔަމަންވެގެންނެވެ.\n﴿٢٠﴾ وَشَدَدْنَا مُلْكَهُ وَآتَيْنَاهُ الْحِكْمَةَ وَفَصْلَ الْخِطَابِ އަދި ތިމަންރަސްކަލާނގެ އެކަލޭގެފާނުގެ ރަސްކަން ގަދަފަދަކޮށްދެއްވީމެވެ. އަދި ނަބީކަމާއި، އޮޅުމެއްނެތް ބަޔާންވެގެންވާ ވާހަކަފުޅުދެއްކެވުން ތިމަންރަސްކަލާނގެ އެކަލޭގެފާނަށް ދެއްވީމެވެ.\n﴿٢١﴾ ۞ وَهَلْ أَتَاكَ نَبَأُ الْخَصْمِ إِذْ تَسَوَّرُوا الْمِحْرَابَ (داود ގެފާނު އަޅުކަން ކުރައްވަން އިންނަވާ) محراب ގެ ފާރުމަތިންއެރި خصم ންގެ خبر، ކަލޭގެފާނާ ހަމަޔަށް އައިސްފައިވޭތޯއެވެ؟\n﴿٢٢﴾ إِذْ دَخَلُوا عَلَىٰ دَاوُودَ فَفَزِعَ مِنْهُمْ ۖ قَالُوا لَا تَخَفْ ۖ خَصْمَانِ بَغَىٰ بَعْضُنَا عَلَىٰ بَعْضٍ فَاحْكُم بَيْنَنَا بِالْحَقِّ وَلَا تُشْطِطْ وَاهْدِنَا إِلَىٰ سَوَاءِ الصِّرَاطِ އެއުރެން، داود ގެފާނު އިންނެވިތަނަށް ވަންހިނދު، އެކަލޭގެފާނު އެއުރެންދެކެ ސިހިވަޑައިގެންނެވިއެވެ. އެއުރެން ދެންނެވޫއެވެ. ބިރުފުޅުގެން ވަޑައިނުގަންނަވާށެވެ! ތިމަންމެންނީ ދެ خصم ންނެވެ. ތިމަންމެންގެ އެކަކު އަނެކަކަށް އަނިޔާކޮށްފިއެވެ. ފަހެ، ކަލޭގެފާނު حق ގޮތުގައި ތިމަންމެންގެ މެދުގައި حكم ކޮށްދެއްވާށެވެ! އަދި ކަލޭގެފާނު عدل ން އެއްކިބާވެވަޑައިނުގަންނަވާށެވެ! އަދި ތިމަންމެންނަށް ސީދާވެގެންވާ ތެދުމަގަށް މަގު ދައްކަވާށެވެ!\n﴿٢٣﴾ إِنَّ هَٰذَا أَخِي لَهُ تِسْعٌ وَتِسْعُونَ نَعْجَةً وَلِيَ نَعْجَةٌ وَاحِدَةٌ فَقَالَ أَكْفِلْنِيهَا وَعَزَّنِي فِي الْخِطَابِ ހަމަކަށަވަރުން، މިއީ އަޅުގަނޑުގެ أخ އެކެވެ. އޭނާއަށް ނުވަދިހަނުވަ ބަކަރިވެއެވެ. އަދި އަޅުގަނޑަށްވަނީ އެންމެ ބަކަރިއެކެވެ. ފަހެ، އޭނާ ބުންޏެވެ. (އެ ބަކަރިވެސް ތިމަންނާއަށް ދީ) އެ ބަލަހައްޓާ މީހަކީ ތިމަންނާކަމުގައި ހަދާށެވެ! އަދި ވާހަކަ ދައްކައިގެން އޭނާ އަޅުގަނޑުގެ މައްޗަށް ގަދަވެއްޖެއެވެ.\n﴿٢٤﴾ قَالَ لَقَدْ ظَلَمَكَ بِسُؤَالِ نَعْجَتِكَ إِلَىٰ نِعَاجِهِ ۖ وَإِنَّ كَثِيرًا مِّنَ الْخُلَطَاءِ لَيَبْغِي بَعْضُهُمْ عَلَىٰ بَعْضٍ إِلَّا الَّذِينَ آمَنُوا وَعَمِلُوا الصَّالِحَاتِ وَقَلِيلٌ مَّا هُمْ ۗ وَظَنَّ دَاوُودُ أَنَّمَا فَتَنَّاهُ فَاسْتَغْفَرَ رَبَّهُ وَخَرَّ رَاكِعًا وَأَنَابَ ۩ އެކަލޭގެފާނު ވިދާޅުވިއެވެ. ތިބާގެ ބަކަރި، އޭނާގެ ބަކަރިތަކުގެ ތެރެއަށް އިތުރުކުރުމަށް އެދުމުން، އޭނާ ތިބާޔަށް އަނިޔާކޮށްފިކަން ކަށަވަރެވެ. (މުދާ އެއްކޮށްލައިގެންއުޅޭ) ބައިވެރިންގެ ގިނަމީހުން، ހަމަކަށަވަރުން، އެއްބަޔަކު އަނެއްބަޔަކަށް އަނިޔާކުރެތެވެ. إيمان ވެ، صالح عمل ތައްކުޅަ މީހުން މެނުވީއެވެ. އެއުރެންނީ ވަރަށްމަދު ބަޔެކެވެ. އަދި داود ގެފާނަށް ތިމަންރަސްކަލާނގެ އެކަލޭގެފާނު امتحان ކުރެއްވީކަން އެނގިވަޑައިގެންފިއެވެ. ފަހެ، އެކަލޭގެފާނުގެ ވެރިރަސްކަލާނގެ حضرة އަށް ފާފަފުއްސެވުންއެދި ދެންނެވިއެވެ. އަދި سجدة އަށް ތިރިވެވަޑައިގެން توبة ވެވަޑައިގަތެވެ.\n﴿٢٥﴾ فَغَفَرْنَا لَهُ ذَٰلِكَ ۖ وَإِنَّ لَهُ عِندَنَا لَزُلْفَىٰ وَحُسْنَ مَآبٍ ދެން ތިމަންރަސްކަލާނގެ އެކަލޭގެފާނަށް އެ ފާފަފުއްސެވީމެވެ. އަދި ހަމަކަށަވަރުން، އެކަލޭގެފާނަށް، ތިމަންރަސްކަލާނގެ حضرة ގައި ކުއްތަންވުމާއި، އެނބުރިދަނިވި ރިވެތިވެގެންވާ ތަނެއްވެއެވެ.\n﴿٢٦﴾ يَا دَاوُودُ إِنَّا جَعَلْنَاكَ خَلِيفَةً فِي الْأَرْضِ فَاحْكُم بَيْنَ النَّاسِ بِالْحَقِّ وَلَا تَتَّبِعِ الْهَوَىٰ فَيُضِلَّكَ عَن سَبِيلِ اللَّهِ ۚ إِنَّ الَّذِينَ يَضِلُّونَ عَن سَبِيلِ اللَّهِ لَهُمْ عَذَابٌ شَدِيدٌ بِمَا نَسُوا يَوْمَ الْحِسَابِ އޭ داود ގެފާނެވެ! ހަމަކަށަވަރުން، ބިމުގައި خليفة އެއްކަމުގައި ތިމަންރަސްކަލާނގެ ކަލޭގެފާނު ލެއްވީމެވެ. ފަހެ، ކަލޭގެފާނު މީސްތަކުންގެ މެދުގައި حق ގޮތުގައި حكم ކުރައްވާށެވެ! އަދި އަމިއްލައެދުމަށް ކަލޭގެފާނު تبع ވެވަޑައިނުގަންނަވާށެވެ! ފަހެ، އޭރުން ކަލޭގެފާނު اللَّه ގެ މަގުން އެއްކިބާކޮށްފާނެތެވެ. ހަމަކަށަވަރުން، اللَّه ގެ މަގުން އެއްކިބާވާމީހުން (ދަންނާށެވެ!) حساب ބައްލަވާ ދުވަސް ހަނދާންނައްތައިލުމުގެ ސަބަބުން އެއުރެންނަށް ގަދަވެގެންވާ عذاب ހުށްޓެވެ.\n﴿٢٧﴾ وَمَا خَلَقْنَا السَّمَاءَ وَالْأَرْضَ وَمَا بَيْنَهُمَا بَاطِلًا ۚ ذَٰلِكَ ظَنُّ الَّذِينَ كَفَرُوا ۚ فَوَيْلٌ لِّلَّذِينَ كَفَرُوا مِنَ النَّارِ ތިމަންރަސްކަލާނގެ އުޑާއި، ބިމާއި، އެދެމެދުގައިވާހާ ތަކެތި باطل ގޮތެއްގައި ނަހައްދަވަމެވެ. އެއީ كافر ވި މީހުން ހީކުރާގޮތެވެ. ފަހެ، كافر ވި މީހުންނަށް، ނަރަކައިގެ عذاب ން ހަލާކުހުށްޓެވެ.\n﴿٢٨﴾ أَمْ نَجْعَلُ الَّذِينَ آمَنُوا وَعَمِلُوا الصَّالِحَاتِ كَالْمُفْسِدِينَ فِي الْأَرْضِ أَمْ نَجْعَلُ الْمُتَّقِينَ كَالْفُجَّارِ ނުވަތަ ބިމުގައި ފަސާދައުފައްދާ މީހުންނެކޭ އެއްފަދައިން، ތިމަންރަސްކަލާނގެ، إيمان ވެ صالح عمل ތައް ކުޅަމީހުން ލައްވާނެހެއްޔެވެ؟ ނުވަތަ كافر ވި މީހުންނެކޭ އެއްފަދައިން، ތިމަންރަސްކަލާނގެ تقوى ވެރިން ލައްވާނެހެއްޔެވެ؟\n﴿٢٩﴾ كِتَابٌ أَنزَلْنَاهُ إِلَيْكَ مُبَارَكٌ لِّيَدَّبَّرُوا آيَاتِهِ وَلِيَتَذَكَّرَ أُولُو الْأَلْبَابِ (މިއީ) ކަލޭގެފާނަށް ތިމަންރަސްކަލާނގެ ބާވައިލެއްވި بركات ތެރި ފޮތެކެވެ. (އެއީ) އެއުރެން އެ ފޮތުގެ آية ތަކުގެ މާނަތަކާމެދު ވިސްނައި ފިކުރުކުރުމަށެވެ. އަދި ބުއްދީގެ أهل ވެރިން (އެއިން) نصيحة ލިބިގަތުމަށެވެ.\n﴿٣٠﴾ وَوَهَبْنَا لِدَاوُودَ سُلَيْمَانَ ۚ نِعْمَ الْعَبْدُ ۖ إِنَّهُ أَوَّابٌ ތިމަންރަސްކަލާނގެ داود ގެފާނަށް سليمان ގެފާނު ދެއްވީމެވެ. އެއަޅާގެ ރަނގަޅުކަމާއެވެ! ހަމަކަށަވަރުން، އެކަލޭގެފާނީ، ގިނަގިނައިން توبة ވެވަޑައިގަންނަވާ ބޭކަލެކެވެ.\n﴿٣١﴾ إِذْ عُرِضَ عَلَيْهِ بِالْعَشِيِّ الصَّافِنَاتُ الْجِيَادُ (އެއްދުވަހެއްގެ) ހަވީރުކޮޅުގައި އެކަލޭގެފާނު (އެބަހީ: سليمان ގެފާނު) ބެއްލެވުމަށް، ދުވާއިރު ހަލުވި، ހުއްޓި ތިބޭއިރު ހަމަހިމޭން އަސްތައް ހުށަހެޅުނުހިނދު ހަނދުމަކުރާށެވެ!\n﴿٣٢﴾ فَقَالَ إِنِّي أَحْبَبْتُ حُبَّ الْخَيْرِ عَن ذِكْرِ رَبِّي حَتَّىٰ تَوَارَتْ بِالْحِجَابِ ފަހެ، އެކަލޭގެފާނު ވިދާޅުވިއެވެ. ހަމަކަށަވަރުން، އަހުރެންގެ ވެރިރަސްކަލާނގެ ހަނދުމަކޮށް ذِكر ކުރުން ފިޔަވައި، އިރު ފަރުދާވެ ނިވައިވެއްޖައުމަށްދާނދެން އަހަށް ލޯބިކުރުން، އަހުރެންނަށް އިސްކުރެވިއްޖެއެވެ.\n﴿٣٣﴾ رُدُّوهَا عَلَيَّ ۖ فَطَفِقَ مَسْحًا بِالسُّوقِ وَالْأَعْنَاقِ އެ އަސްތައް އަހުރެންގެ ކައިރިޔަށް އަނބުރައި ގެންނާށެވެ! ދެން އެތަކެތީގެ ކަނދުރާގައި (ކަނޑިން) ޖައްސަވައި (ކަތިލައްވައި) ފައިތައް ބުރިކުރެއްވިއެވެ. (އަދި އެތަކެތިން صدقات ކުރެއްވިއެވެ.)\n﴿٣٤﴾ وَلَقَدْ فَتَنَّا سُلَيْمَانَ وَأَلْقَيْنَا عَلَىٰ كُرْسِيِّهِ جَسَدًا ثُمَّ أَنَابَ ހަމަކަށަވަރުން، ތިމަންރަސްކަލާނގެ سليمان ގެފާނު امتحان ކުރެއްވީމެވެ. އަދި އެކަލޭގެފާނުގެ تخت ގެ މައްޗަށް ހަށިގަނޑެއް އެއްލެވީމެވެ. ދެން އެކަލޭގެފާނު (توبة ވެވަޑައިގެން) އެނބުރި رجوع ވެވަޑައިގަތެވެ.\n﴿٣٥﴾ قَالَ رَبِّ اغْفِرْ لِي وَهَبْ لِي مُلْكًا لَّا يَنبَغِي لِأَحَدٍ مِّن بَعْدِي ۖ إِنَّكَ أَنتَ الْوَهَّابُ އެކަލޭގެފާނު ވިދާޅުވިއެވެ. އަޅުގެވެރިރަސްކަލާކޮ! މިއަޅާޔަށް ފާފަފުއްސަވާނދޭވެ! އަދި މިއަޅާގެ ފަހުން އެކަކަށްވެސް އެކަށީގެންނުވާފަދަ ރަސްކަމެއް މިއަޅާޔަށް ދެއްވާނދޭވެ! ހަމަކަށަވަރުން، އިބަރަސްކަލާނގެއީ، ގިނަގުނަ نعمة ތައް ދެއްވާ ރަސްކަލާނގެއެވެ.\n﴿٣٦﴾ فَسَخَّرْنَا لَهُ الرِّيحَ تَجْرِي بِأَمْرِهِ رُخَاءً حَيْثُ أَصَابَ ފަހެ، ތިމަންރަސްކަލާނގެ އެކަލޭގެފާނަށް ވައި خدمة ތެރިކޮށްދެއްވީމެވެ. އެކަލޭގެފާނުގެ أمر ފުޅަށް، އެކަލޭގެފާނު އެދިވަޑައިގަތް ކޮންމެތަނަކަށް މައިތިރިކަމާއެކު، އެވައި ހިނގައިދެއެވެ.\n﴿٣٧﴾ وَالشَّيَاطِينَ كُلَّ بَنَّاءٍ وَغَوَّاصٍ އަދި ޖިންނި شيطان ން، އެކަލޭގެފާނަށް خدمة ތެރިކޮށް ދެއްވީމެވެ. އޭގެތެރޭގައި (ބޮޑެތި) ބިނާތައްހަދާ ބަޔަކާއި (ކަނޑުގެ އަޑިޔަށް) ފީނާބަޔަކުވެއެވެ.\n﴿٣٨﴾ وَآخَرِينَ مُقَرَّنِينَ فِي الْأَصْفَادِ އަދި (އޭގެތެރެއިން) އަނެއްބަޔަކު ކަސްތަޅު އަޅުއްވައި ހައްޔަރުކުރައްވާފައިވެއެވެ.\n﴿٣٩﴾ هَٰذَا عَطَاؤُنَا فَامْنُنْ أَوْ أَمْسِكْ بِغَيْرِ حِسَابٍ މިއީ ތިމަންރަސްކަލާނގެ ދެއްވިހާ ތަކެއްޗެވެ. ފަހެ، ކަލޭގެފާނު (ދެއްވާނެ މީހަކަށް) ދެއްވާށެވެ! ނުވަތަ (ނުދެއްވާނެ މީހަކަށް ނުދެއްވައި) ހިފަހައްޓަވާށެވެ! (އެކަމާމެދު) ކަލޭގެފާނާ سؤال އެއް ނުކުރައްވާނެތެވެ.\n﴿٤٠﴾ وَإِنَّ لَهُ عِندَنَا لَزُلْفَىٰ وَحُسْنَ مَآبٍ އަދި ހަމަކަށަވަރުން، އެކަލޭގެފާނަށް ތިމަންރަސްކަލާނގެ حضرة ގައި ކުއްތަންވުމާއި، އެނބުރިދަނިވި ރިވެތިވެގެންވާ ތަނެއްވެއެވެ.\n﴿٤١﴾ وَاذْكُرْ عَبْدَنَا أَيُّوبَ إِذْ نَادَىٰ رَبَّهُ أَنِّي مَسَّنِيَ الشَّيْطَانُ بِنُصْبٍ وَعَذَابٍ ތިމަންރަސްކަލާނގެ އަޅު أيـّوب ގެފާނު ހަނދުމަކުރައްވާށެވެ! (އެއީ) އެކަލޭގެފާނުގެ ވެރިރަސްކަލާނގެ حضرة އަށް دعاء ދެންނެވި ހިނދުގައެވެ. (އެކަލޭގެފާނު ދެންނެވިއެވެ.) އަޅުގެ ގައިގައި شيطان އާ ބީހި، އެކަލޭގެ ފަރާތުން އަޅާއަށް ވަރުބަލިކަމާއި ވޭން ލިބިއްޖެއެވެ.\n﴿٤٢﴾ ارْكُضْ بِرِجْلِكَ ۖ هَٰذَا مُغْتَسَلٌ بَارِدٌ وَشَرَابٌ (އެކަލޭގެފާނަށް އެންގެވިއެވެ.) ކަލޭގެފާނުގެ ފައިންޕުޅުން (ބިމުގައި) ޖައްސަވާށެވެ! (ދެން އެތަނުން ފެންއާރެއް ނުކުތުމުން އެންގެވިއެވެ.) މިއީ ކަލޭގެފާނު ނާނެފިއްލެވުމަށާއި، ހިއްޕެވުމަށްވާ ފިނި (ހިހޫ) ފެނެވެ.\n﴿٤٣﴾ وَوَهَبْنَا لَهُ أَهْلَهُ وَمِثْلَهُم مَّعَهُمْ رَحْمَةً مِّنَّا وَذِكْرَىٰ لِأُولِي الْأَلْبَابِ އަދި ތިމަންރަސްކަލާނގެ އެކަލޭގެފާނަށް އެކަލޭގެފާނުގެ أهل ވެރިންދެއްވައި، އެއުރެންނާއެކު ހަމައެފަދަ ބަޔަކު ދެއްވީމެވެ. (އެއީ) ތިމަންރަސްކަލާނގެ حضرة ން ލެއްވި رحمة އެއް ކަމުގައްޔާއި، ބުއްދީގެ أهل ވެރިންނަށްވާ عبرة އަކާއި، نصيحة އެއް ކަމުގައެވެ.\n﴿٤٤﴾ وَخُذْ بِيَدِكَ ضِغْثًا فَاضْرِب بِّهِ وَلَا تَحْنَثْ ۗ إِنَّا وَجَدْنَاهُ صَابِرًا ۚ نِّعْمَ الْعَبْدُ ۖ إِنَّهُ أَوَّابٌ އަދި ކަލޭގެފާނުގެ އަތްޕުޅުން ހުއިބޮނޑިއެއް ނަންގަވައި، އެއިން (އަނބިކަނބަލުންގެ ގައިކޮޅުގައި) ޖައްސަވާށެވެ! ކަލޭގެފާނު ހުވަޔާ خلاف ވެވަޑައިނުގަންނަވާށެވެ! ހަމަކަށަވަރުން، އެކަލޭގެފާނީ ކެތްތެރިޔަކު ކަމުގައި ތިމަންރަސްކަލާނގެ ދެކެވޮޑިގެންވީމެވެ. އެއަޅާގެ ރަނގަޅުކަމާއެވެ! ހަމަކަށަވަރުން، އެކަލޭގެފާނީ، ގިނަގިނައިން توبة ވެވަޑައިގަންނަވާ ބޭކަލެކެވެ.\n﴿٤٥﴾ وَاذْكُرْ عِبَادَنَا إِبْرَاهِيمَ وَإِسْحَاقَ وَيَعْقُوبَ أُولِي الْأَيْدِي وَالْأَبْصَارِ އަދި ތިމަންރަސްކަލާނގެ އަޅުން ކަމުގައިވާ إبراهيم ގެފާނާއި، إسحاق ގެފާނާއި، يعقوب ގެފާނު ހަނދުމަކުރައްވާށެވެ! (އެބޭކަލުންނީ) ހެޔޮ عمل ކުރެއްވުމަށް ބާރުގަދަ، ބުއްދީގެ أهل ވެރިންނެވެ.\n﴿٤٦﴾ إِنَّا أَخْلَصْنَاهُم بِخَالِصَةٍ ذِكْرَى الدَّارِ ހަމަކަށަވަރުން، ތިމަންރަސްކަލާނގެ އެބޭކަލުން ސާފު خصيلة އަކުން މާތްކުރައްވައި، خيار ކުރެއްވީމެވެ. އެއީ آخرة ހަނދުމަކުރެއްވުމެވެ.\n﴿٤٧﴾ وَإِنَّهُمْ عِندَنَا لَمِنَ الْمُصْطَفَيْنَ الْأَخْيَارِ އަދި ހަމަކަށަވަރުން، އެބޭކަލުންވަނީ، ތިމަންރަސްކަލާނގެ حضرة ގައި خيار ކުރައްވާފައިވާ ހެޔޮލަފާ ބޭކަލުންގެ ތެރެއިންނެވެ.\n﴿٤٨﴾ وَاذْكُرْ إِسْمَاعِيلَ وَالْيَسَعَ وَذَا الْكِفْلِ ۖ وَكُلٌّ مِّنَ الْأَخْيَارِ އަދ إسماعيل ގެފާނާއި، اليسع ގެފާނާއި، ذوالكفل ގެފާނު ހަނދުމަކުރައްވާށެވެ! އެހުރިހާ ބޭކަލުންވަނީ ހެޔޮލަފާމީހުންގެ ތެރެއިންނެވެ.\n﴿٤٩﴾ هَٰذَا ذِكْرٌ ۚ وَإِنَّ لِلْمُتَّقِينَ لَحُسْنَ مَآبٍ މިއީ (އެބޭކަލުންނަށްވާ) ރިވެތި ހަނދާން ކުރުމަކާއި، شرف އެކެވެ. އަދި ހަމަކަށަވަރުން، تقوى ވެރިންނަށް އެނބުރިދަނިވި ރިވެތިވެގެންވާ ތަނެއްވެއެވެ.\n﴿٥٠﴾ جَنَّاتِ عَدْنٍ مُّفَتَّحَةً لَّهُمُ الْأَبْوَابُ (އެއީ) އެތާނގެ ދޮރުތައް އެއުރެންނަށްޓަކައި ހުޅުވިފައިވާ عدن އެވެ ކިއުނު ސުވަރުގެތަކެވެ.\n﴿٥١﴾ مُتَّكِئِينَ فِيهَا يَدْعُونَ فِيهَا بِفَاكِهَةٍ كَثِيرَةٍ وَشَرَابٍ އެއުރެން އެތާނގައި (އެނދު އެނދުގައި) ލެނގިލައިގެން ތިބޭނެތެވެ. އެއުރެން އެތާނގައި ގިނަބާވަތް ބާވަތުގެ މޭވާތަކާއި، ބުއިންތައް ގެންނަން އެދޭނެތެވެ.\n﴿٥٢﴾ ۞ وَعِندَهُمْ قَاصِرَاتُ الطَّرْفِ أَتْرَابٌ އަދި އެއުރެންނަށް އެއްފުރާގެ އަނބިންތައްވެއެވެ. އެ އަނބިން، ފިރިން ނޫން އެހެންބަޔަކަށް ނުބަލާނެތެވެ.\n﴿٥٣﴾ هَٰذَا مَا تُوعَدُونَ لِيَوْمِ الْحِسَابِ މިއީ حساب ބައްލަވާދުވަހަށް ތިޔަބައިމީހުންނަށް وعد ކުރައްވާ ކަންތަކެވެ.\n﴿٥٤﴾ إِنَّ هَٰذَا لَرِزْقُنَا مَا لَهُ مِن نَّفَادٍ ހަމަކަށަވަރުން، މިއީ ތިމަންރަސްކަލާނގެ ދެއްވާތަކެތިކަން ކަށަވަރެވެ. އެތަކެއްޗަށް ހުސްވުމެއްނުވެއެވެ.\n﴿٥٥﴾ هَٰذَا ۚ وَإِنَّ لِلطَّاغِينَ لَشَرَّ مَآبٍ ކަންހުރިގޮތީ މިއީއެވެ. އަދި ހަމަކަށަވަރުން، كافر ވި މީހުންނަށް އެނބުރިދަނިވި ނުބައިކަންބޮޑުވެގެންވާ ތަނެއްވެއެވެ.\n﴿٥٦﴾ جَهَنَّمَ يَصْلَوْنَهَا فَبِئْسَ الْمِهَادُ (އެއީ) جهنم އެވެ. އެއުރެން އެތަނަށްވަންނަ ހުށްޓެވެ. ފަހެ، އެ ތަންމަތީގެ ހުރި ނުބައިކަމާއެވެ!\n﴿٥٧﴾ هَٰذَا فَلْيَذُوقُوهُ حَمِيمٌ وَغَسَّاقٌ މިއީ عذاب އެވެ. ފަހެ، އެއުރެން އޭގެ ރަހަ ލިބިގަންނަހުށިކަމެވެ! (އެއީ) ކެކިކެކިހުރި ހޫނުފެނާއި، ފާދިޔައެވެ.\n﴿٥٨﴾ وَآخَرُ مِن شَكْلِهِ أَزْوَاجٌ އަދި އެފަދަ އެތައްބާވަތެއްގެ އެހެނިހެން عذاب އެއުރެންނަށް ހުށްޓެވެ.\n﴿٥٩﴾ هَٰذَا فَوْجٌ مُّقْتَحِمٌ مَّعَكُمْ ۖ لَا مَرْحَبًا بِهِمْ ۚ إِنَّهُمْ صَالُو النَّارِ (އެއުރެންގެ ބޮޑުންނަށް އަންގަވާނެތެވެ.) މިއީ، ތިޔަބައިމީހުންނާއެކު ނަރަޔަކަށްވަންނަ ބައިގަނޑެކެވެ. އެއުރެންނަށް ތަނަވަސްކަމެއްނެތެވެ. ހަމަކަށަވަރުން، އެއުރެންނީ ނަރަކައަށް ވަންނާނެބަޔެކެވެ.\n﴿٦٠﴾ قَالُوا بَلْ أَنتُمْ لَا مَرْحَبًا بِكُمْ ۖ أَنتُمْ قَدَّمْتُمُوهُ لَنَا ۖ فَبِئْسَ الْقَرَارُ އެ (تبع ވީ) މީހުން ބުނާނެތެވެ. އަދި ކިއެއްތަ! ތިޔަބައިމީހުންނަކަށް ތަނަވަސްކަމެއްނެތެވެ. އެ كافر ކަން އަހުރެމެންނަށް ކުރިމަތިކޮށްދިނީ ތިޔަބައިމީހުންނެވެ. ފަހެ، އެއީ ތިބުމަށް ހާދަހާނުބައިތަނެކެވެ.\n﴿٦١﴾ قَالُوا رَبَّنَا مَن قَدَّمَ لَنَا هَٰذَا فَزِدْهُ عَذَابًا ضِعْفًا فِي النَّارِ އެއުރެން ބުނާނެތެވެ. އަޅަމެންގެ ވެރިރަސްކަލާކޮ! އަޅަމެންނަށް މިކަން ކުރިމަތިކޮށްދިން މީހުންނަށް ނަރަކައިގައި عذاب ދެބައި އިތުރުކުރައްވާނދޭވެ!\n﴿٦٢﴾ وَقَالُوا مَا لَنَا لَا نَرَىٰ رِجَالًا كُنَّا نَعُدُّهُم مِّنَ الْأَشْرَارِ އަދި އެއުރެން ބުނާނެތެވެ. (ދުނިޔޭގައި) އަހަރެމެން ނުލަފާމީހުން ކަމުގައި ހިމަނައިއުޅުނު ފިރިހެނުންތައް އަހުރެމެންނަށް މިނުފެންނަނީ ކީއްވެގެންހެއްޔެވެ؟\n﴿٦٣﴾ أَتَّخَذْنَاهُمْ سِخْرِيًّا أَمْ زَاغَتْ عَنْهُمُ الْأَبْصَارُ އެއުރެންނަށް ތިމަންމެން ފުރައްސާރަކޮށް އުޅުނީހެއްޔެވެ؟ ނުވަތަ އެއުރެން ފިޔަވައި ލޯތައް އެހެންފަރާތަކަށް ލެނބުނީހެއްޔެވެ؟\n﴿٦٤﴾ إِنَّ ذَٰلِكَ لَحَقٌّ تَخَاصُمُ أَهْلِ النَّارِ ހަމަކަށަވަރުން، ނަރަކައިގެ أهل ވެރިންގެ އަރާރުމުގެ ވާހަކައަކީ، އެއީ حق ތެދުކަން ކަށަވަރެވެ.\n﴿٦٥﴾ قُلْ إِنَّمَا أَنَا مُنذِرٌ ۖ وَمَا مِنْ إِلَٰهٍ إِلَّا اللَّهُ الْوَاحِدُ الْقَهَّارُ ކަލޭގެފާނު ވިދާޅުވާށެވެ! ތިމަންކަލޭގެފާނު ވާކަންކަށަވަރީ، إنذار ކުރައްވާ ބޭކަލަކު ކަމުގައެވެ. އަދި އެއްކައުވަންތަ، ބާރުވެރިވަންތަ اللَّه މެނުވީ އެހެން إله އަކު ނުވެއެވެ.\n﴿٦٦﴾ رَبُّ السَّمَاوَاتِ وَالْأَرْضِ وَمَا بَيْنَهُمَا الْعَزِيزُ الْغَفَّارُ (އެއީ) އުޑުތަކާއި، ބިމާއި، އެދެމެދުގައިވާހާ ތަކެތީގެ ވެރިރަސްކަލާނގެއެވެ. عزيز ވަންތަ، ގިނަގިނައިން ފާފަފުއްސަވާ ރަސްކަލާނގެއެވެ.\n﴿٦٧﴾ قُلْ هُوَ نَبَأٌ عَظِيمٌ ކަލޭގެފާނު ވިދާޅުވާށެވެ! އެއީ (އެބަހީ: قرآن އަކީ) ބޮޑުވެގެންވާ خبر އެކެވެ.\n﴿٦٨﴾ أَنتُمْ عَنْهُ مُعْرِضُونَ ތިޔަބައިމީހުންނީ އެއިން އެއްކިބާވާ ބަޔެކެވެ.\n﴿٦٩﴾ مَا كَانَ لِيَ مِنْ عِلْمٍ بِالْمَلَإِ الْأَعْلَىٰ إِذْ يَخْتَصِمُونَ (آدم ގެފާނާމެދު) މަތިވެރިވެގެންވާ جماعة ގެ މެދުގައި (އެބަހީ: ملائكة ންގެ މެދުގައި) ވާހަކަ ދެކެވުނުހިނދު (وحى ގެ ذريعة އިން އެންގެވި އެއްޗެއް މެނުވީ) ތިމަންކަލޭގެފާނަކަށް އެނގިވަޑައިގެންފައެއް ނުވެތެވެ.\n﴿٧٠﴾ إِن يُوحَىٰ إِلَيَّ إِلَّا أَنَّمَا أَنَا نَذِيرٌ مُّبِينٌ ހަމަކަށަވަރުން، ތިމަންކަލޭގެފާނީ، ބަޔާންވެގެންހުރި، إنذار ކުރައްވާ ބޭކަލަކު ކަމުގައި މެނުވީ، ތިމަންކަލޭގެފާނަކަށް وحى އެއް ނުއިއްވަވަތެވެ.\n﴿٧١﴾ إِذْ قَالَ رَبُّكَ لِلْمَلَائِكَةِ إِنِّي خَالِقٌ بَشَرًا مِّن طِينٍ ކަލޭގެފާނުގެ ވެރިރަސްކަލާނގެ، ملائكة ންނަށް وحى ކުރެއްވިހިނދު ހަނދުމަކުރައްވާށެވެ! ހަމަކަށަވަރުން، ތިމަންރަސްކަލާނގެ، މަށިން إنسان އަކު ހައްދަވާހުށީމެވެ.\n﴿٧٢﴾ فَإِذَا سَوَّيْتُهُ وَنَفَخْتُ فِيهِ مِن رُّوحِي فَقَعُوا لَهُ سَاجِدِينَ ފަހެ، ތިމަންރަސްކަލާނގެ އެ إنسان އާ (އެބަހީ: آدم ގެފާނު) ހައްދަވައި ފުރިހަމަކުރައްވައި، ތިމަންރަސްކަލާނގެ روح ފުޅުން އެ إنسان އާއަށް ފުމެލައްވައިފިހިނދު، ތިޔަބައިމީހުން އޭނާއަށްޓަކައި سجدة އަށް ތިރިވާހުށިކަމެވެ!\n﴿٧٣﴾ فَسَجَدَ الْمَلَائِكَةُ كُلُّهُمْ أَجْمَعُونَ ފަހެ، ملائكة ން، އެ އެންމެން އެކުގައި سجدة ކުރައްވައިފޫއެވެ.\n﴿٧٤﴾ إِلَّا إِبْلِيسَ اسْتَكْبَرَ وَكَانَ مِنَ الْكَافِرِينَ إبليس މެނުވީއެވެ. އެކަލޭގެ ބޮޑާވެ، كافر ވި މީހުންގެ ތެރެއިންވިއެވެ.\n﴿٧٥﴾ قَالَ يَا إِبْلِيسُ مَا مَنَعَكَ أَن تَسْجُدَ لِمَا خَلَقْتُ بِيَدَيَّ ۖ أَسْتَكْبَرْتَ أَمْ كُنتَ مِنَ الْعَالِينَ އެކަލާނގެ وحى ކުރެއްވިއެވެ. އޭ إبليس އެވެ! ތިމަންރަސްކަލާނގެ يدقدرة ފުޅުން (އެއްވެސް واسط އަކާނުލައި) ހެއްދެވި މީހަކަށް سجدة ކުރުން ކަލޭގެޔަށް މަނާކުރީ ކޮންކަމެއްހެއްޔެވެ؟ ކަލޭގެ (سجدة ކުރުމަށް) ބޮޑާވެގަތީހެއްޔެވެ؟ ނުވަތަ كبر ވެރިވެގަތް މީހުންގެ ތެރެއިން ކަލޭވީހެއްޔެވެ؟\n﴿٧٦﴾ قَالَ أَنَا خَيْرٌ مِّنْهُ ۖ خَلَقْتَنِي مِن نَّارٍ وَخَلَقْتَهُ مِن طِينٍ އެކަލޭގެ ދެންނެވިއެވެ. އެކަލޭގެފާނަށްވުރެ ތިމަން، މާމޮޅެވެ. އިބަރަސްކަލާނގެ ތިމަންހެއްދެވީ އަލިފާނުންނެވެ. އަދި އިބަރަސްކަލާނގެ އެކަލޭގެފާނު ހެއްދެވީ މަށިންނެވެ.\n﴿٧٧﴾ قَالَ فَاخْرُجْ مِنْهَا فَإِنَّكَ رَجِيمٌ އެކަލާނގެ وحى ކުރެއްވިއެވެ. ފަހެ، ކަލޭއެތަނުން (އެބަހީ: ސުވަރުގެއިން) ނުކުންނާށެވެ! ފަހެ، ހަމަކަށަވަރުން، ކަލެއަކީ، رحمة ން ބޭރުކުރައްވާފައިވާ މީހެކެވެ.\n﴿٧٨﴾ وَإِنَّ عَلَيْكَ لَعْنَتِي إِلَىٰ يَوْمِ الدِّينِ އަދި ހަމަކަށަވަރުން، قيامة ދުވަހަށް ދާނދެން ކަލޭގެމައްޗަށް ތިމަންރަސްކަލާނގެ لعنة ހުށްޓެވެ.\n﴿٧٩﴾ قَالَ رَبِّ فَأَنظِرْنِي إِلَىٰ يَوْمِ يُبْعَثُونَ އެކަލޭގެ ދެންނެވިއެވެ. އަޅުގެ ވެރިރަސްކަލާކޮ! ފަހެ، އެއުރެން (އަލުން ދިރުއްވައި محشر އަށް) ފޮނުއްވާނޭ ދުވަހަށްދާނދެން ތިމަން އަޅާއަށް مهلة ދެއްވާނދޭވެ!\n﴿٨٠﴾ قَالَ فَإِنَّكَ مِنَ الْمُنظَرِينَ އެކަލާނގެ وحى ކުރެއްވިއެވެ. ފަހެ، ހަމަކަށަވަރުން، ކަލޭގެވަނީ مهلة ދެއްވާފައިވާ މީހުންގެ ތެެރެއިންނެވެ.\n﴿٨١﴾ إِلَىٰ يَوْمِ الْوَقْتِ الْمَعْلُومِ ވަގުތު ކަނޑައެޅި އެނގިގެންވާ ދުވަހަށް ދާނދެނެވެ.\n﴿٨٢﴾ قَالَ فَبِعِزَّتِكَ لَأُغْوِيَنَّهُمْ أَجْمَعِينَ އެކަލޭގެ ދެންނެވިއެވެ. ފަހެ، އިބަރަސްކަލާނގެ عزّة ތެރިވަންތަކަން ގަންދީ ބުނަމެވެ. ހަމަކަށަވަރުން، އެއުރެންގެ އެންމެން މަގުފުރައްދާހުށީމެވެ.\n﴿٨٣﴾ إِلَّا عِبَادَكَ مِنْهُمُ الْمُخْلَصِينَ އެއުރެންކުރެ، އިބަރަސްކަލާނގެ خيار ކުރައްވާފައިވާ އަޅުން މެނުވީއެވެ.\n﴿٨٤﴾ قَالَ فَالْحَقُّ وَالْحَقَّ أَقُولُ އެކަލާނގެ وحى ކުރެއްވިއެވެ. ފަހެ، ތިމަންރަސްކަލާނގެއީ، حق ވަންތަ ރަސްކަލާނގެއެވެ. އަދި ތިމަންރަސްކަލާނގެ وحى ކުރައްވަނީ حق ތެދެވެ.\n﴿٨٥﴾ لَأَمْلَأَنَّ جَهَنَّمَ مِنكَ وَمِمَّن تَبِعَكَ مِنْهُمْ أَجْمَعِينَ ހަމަކަށަވަރުން، ކަލޭގެޔާއި އަދި އެއުރެންގެ ތެރެއިން ކަލޭގެޔަށް تبع ވީ ބަޔަކާއި އެ އެންމެންއަޅުއްވައި ނަރަކަ ފުރުއްވާހުށީމެވެ.\n﴿٨٦﴾ قُلْ مَا أَسْأَلُكُمْ عَلَيْهِ مِنْ أَجْرٍ وَمَا أَنَا مِنَ الْمُتَكَلِّفِينَ ކަލޭގެފާނު ވިދާޅުވާށެވެ! އެކަމުގެ މައްޗަށް (އެބަހީ: رسول ކަން އިއްވެވުމުގެ މައްޗަށް) ތިމަންކަލޭގެފާނު އެއްވެސް އުޖޫރައެއް ތިޔަބައިމީހުންގެ ކިބަަޔަކުން ނޭދެމެވެ. އަދި އަމިއްލަޔަށް ހެދިގަނެގެންއުޅޭ މީހުންގެ ތެރެޔަކުންވެސް އަހުރެން ނުވަމެވެ.\n﴿٨٧﴾ إِنْ هُوَ إِلَّا ذِكْرٌ لِّلْعَالَمِينَ عالم ތަކަށްވާ، ހަނދާންކޮށްދިނުމެއް ކަމުގައި މެނުވީ އެ قرآن ނުވެއެވެ.\n﴿٨٨﴾ وَلَتَعْلَمُنَّ نَبَأَهُ بَعْدَ حِينٍ ހިނދުކޮޅެއްގެފަހުން އޭގެ خبر (އެބަހީ: އެއީ ތެދުކަން) ނިކަންހުރެ ތިޔަބައިމީހުންނަށް އެނގޭހުށްޓެވެ.


ކޮވިޑް19: ބަނޑަށް ހަމަހުގައި ތަޖުރިބާކުރަން ޖެހުނު ހިތްދަތިކަން ، ކުދިކުދި ކަންކަމަށް ޝުކުރުވެރިވާން ދަސްވީ މި ހިތްދަތިކަމުން – Dhen.mv\nކޮވިޑް19: ބަނޑަށް ހަމަހުގައި ތަޖުރިބާކުރަން ޖެހުނު ހިތްދަތިކަން ، ކުދިކުދި ކަންކަމަށް ޝުކުރުވެރިވާން ދަސްވީ މި ހިތްދަތިކަމުން\nދެން އެމްވީ April 21, 2020 - 2:13 pm\nކޮރޯނާވައިރަސްގެ އަސަރު ކުރާ އެންމެން ތަޙައްމަލު ކުރަނީ އެކި ތަކްލީފާއި އެކި ހިތްދަތި ކަމެވެ. އެކި މީހުންގެ ޙާލަތު ތަފާތެވެ.\nއެގޮތުން އިނގިރޭސިވިލާތުގެ ކެންޓަށް ނިސްބަތްވާ 39 އަހަރުގެ ކެރަން މެނަރިންގ އަކީ ހިތްދަތި ތަޖުރިބާއެއް ކުރި މީހެކެވެ. އެހެން ނަމަވެސް އޭނާއަށް ކުދިކުދި ކަންކަމާ މެދު ވެސް ޝުކުރުވެރިވާން ދަސްވީ މި ހިތްދަތިކަމުންނެވެ.\nކެރަން އޭނާގެ4ވަނަ ދަރިފުޅަށް ބަލިވެ އިނދެ6ވަނަ މަހުގައި ، ހުން އައިސް ރޯގާޖެހި ނޭވާލާން އުނދަގޫ ވާންފެށިއެވެ. ނަމަވެސް އޭނާ ހޮސްޕިޓަލަށް ގެންދާކަށް ހޮސްޕިޓަލް ސްޓާފުން ބޭނުމެއް ނުވިއެވެ. މި އުނދަގޫ ވާން ފެށިތާ 11 ވަނައަށް އޮތްދުވަހު އޭނާ ހޮސްޕިޓަލަށް ގުޅިއިރު ނޭވާ ލެވެނީ ވެސް ކިރިޔާއެވެ. އެހެންކަމުން ވަގުތުން އެމްބިއުލަންސެއް އައިސް ކެރަން ހޮސްޕިޓަލަށް ގެންގޮސް އެޑްމިޓްކުރިއެވެ.\nކެރަން ތަޖުރިބާކުރި ހިތްދަތިކަން ބީ.ބީ.ސީ އާއި ހިއްސާކުރަމުން އޭނާ ކިޔާދިނެވެ.\n"ނޭވާލާން ކިތަންމެ ވަރަކަށް މަސައްކަތް ކުރިއަސް ފުއްޕާމެއާއި ހަމައަށް ދަނީ ވަރަށް ކުޑަ ވައި ކޮޅެއް. ހޮސަޕިޓަލުން ވަގުތުން އޮކްސިޖަން ދޭން ފެށި. ކޮވިޑް-19 އަށް ކުރި ޓެސްޓް ޕޮސިޓިވްވުމުގެ އިތުރަށް އަހަރެންގެ ދެ ފުއްޕާމެއަށް ވަނީ ނިއުމޯނިޔާ ޖެހިފައި. އެހެންކަމުން ހަފްތާއެއް ވަންދެން އަހަރެން އޮތީ އެހެން މީހުނާ އެކަހެރި ކޮށްފައި."\n6 މަހުގެ މާބަނޑު މަންމަގެ ފަރުވާގެ ތެރެއިން ތަޖުރިބާ ކުރި އެކަނިވެރިކަން ސިފަކޮށްދެމުން ކިޔާދިނެވެ.\n"އަހަރެން ދެކެން އެއްވެސް މީހަކަށް ނާދެވޭ. އެ އެކަނިވެރި، އަނދިރި ކޮޓަރީގައި އެނދުން ނުތެދުވެ ތިން ދުވަސް އޮންނަން ޖެހުނު، ފާޚާނާ އަށް ވެސް ނުދެވޭ. އެނދުގެ ބެޑްޝީޓް ބަދަލުކުރާމީހުން އައިސް އަހަރެން ފުރޮޅައިގެން އެކަން ކޮށްފައި ދާނެ. ދެން އެއްގޮތަކަށް ވެސް ނޭވާ ނުލެވެން ފެށީމާ ހޮސްޕިޓަލްގެ ސްޓާފުންނަށް ގޮވަނީ. ގޮވީމާ އެމީހުންގެ ރައްކާތެރިކަމަށް އަޅަންޖެހޭ ހެދުމާއި އެހެނިހެން ސާމާނު އަޅައިގެން އަހަރެން ކައިރިއަށް އަންނާނެ."\nގޭގައި އިތުރު3ކުދިންނާއި އާއިލާގެ އެހެން މެމްބަރުން ތިބުމުން ކިރިޔާވެސް ވާހަކަ ދެއްކޭނަމަ، ކެރަންގެ ގިނަ ވަގުތު ހޭދަކުރަނީ ފޯނުން ގުޅައިގެން އާއިލާއަށް ހިތްވަރު ދިނުމުގައެވެ. އެދުވަސް ތައް ހަނދާން ކުރަމުން ކެރަން ބުނެފައިވެއެވެ.\n"މަރުވެދާނެތީ ވަރަށް ބިރުގަތް. ހިތްވަރު ކުރަމުން ދިޔައީ އަހަރެންނާއި ބަނޑުގައިވާ ދަރިފުޅު ސަލާމަތް ކުރަން. އާއިލާގެ މީހުންގެ އެއްބާރުލުން ވަރަށް ބޮޑަށް ލިބުނު. އެމީހުން ބުނޭ އެމީހުން ތިބީ އެންމެ ހިތާމަވެރި ޚަބަރަކަށްވެސް ތައްޔާރުވެގެން ކަމަށް."\nކެރަން ހޮސްޕިޓަލުން ދޫކޮށްލި ދުވަހު ކެރަންގެ މޫނުގައި އެ ޖެހުނު ފިނިވައި ދުވަހަކުވެސް ހަނދާން ނުނެތޭނެ ކަމަށް އޭނާ ބުންޏެވެ. ކެރަންގެ ދެމަފިރިން ހޮސްޕިޓަލުން ގެއަށް ދިޔައީ ކާރުގެ ބިއްލޫރި ތިރިކޮށްގެން މާސްކް ވެސް އަޅައިގެންނެވެ. ނަމަވެސް އެނބުރި އާދެވޭނެ ކަމުގެ އެއްވެސް އުއްމީދެއް ނެތް ތަނަކުން ނިކުމެވުމުން އެކުރެވުނު އިޙުސާސް އެއީ މުޅި އުމުރަށް ހަނދާން ހުންނާނެކަމެއް ކަމަށް ކެރަން ކިޔައިދެނެވެ. އަދި ބޭރަށް ނިކުމެވުމާއި އެކު، ހަޔާތުގައި ކުރިން ޝުކުރު ވެރި ނުވާ ކުދިކުދި ކަންތަކަށް ޝުކުރުވެރިވާން ދަސްވިކަމަށް އޭނާ ބުންޏެވެ .\nކެރަން މިހާރު ހުރީ އަމިއްލަ ގޭގައި ވަކި ކޮޓަރި އެއްގައި އެކަހެރި ވެގެންނެވެ. އަދި އޭނާގެ ހާލު ރަނގަޅު ވަމުން އަންނަ ނަމަވެސް މަހެއްވަރު ވަންދެން ކެއްސުން ފަދަ ކަންކަން ދިމާވެދާނެ ކަމަށް ޑޮކްޓަރުން ވަނީ ކިޔައިދީފައެވެ.\nކެރަން އަށް ކޮވިޑް-19 ޖެހުނީ އޭނާ އާންމުކޮށް ދާ ސެލޫންއިން ކަމަށް ހީކުރެވުނަސް އެކަން ޔަގީނެއް ނޫނެވެ. އަދި މި ނުރައްކާތެރި ބަލިން ކެރަންގެ އާއިލާ ސަލާމަތްވުން ވެސް ކެރަން ސިފަ ކުރަނީ އަޖައިބެއް ގޮތުގައެވެ.\nއޮޅިގެން ފޯނަށް ފޮނުވާފައި ހުރި 900 ރުފިޔާގެ ވެރި ފަރާތް ހޯދަނީ\nރައީސް ޔާމީނަކީ ކުށެއް ނެތް މައުސޫމް ބޭފުޅެއް، ކޮންމެ ރައްޔިތެއްގެ ވެސް އެދުމަކީ އެމަނިކުފާނު މިނިވަންވުން: އަދުރޭ\nދަތް އުނގުޅަނިކޮށް ދިރުވާލެވުނީ ބުރުސް، ދެން ޖެހުނީ ސާޖަރީ ކުރަން!\nކޮވިޑް-19:އަލްޙަމްދުﷲ, ހޯނޑެއްދޫއިން މިހާރު 32 މީހުން ބަލިން ފަސޭހަވެއްޖެ\nކޮވިޑް-19: އަލްޙަމްދުﷲ ،އިތުރު 67 މީހުން ބަލިން ފަސޭހަ ވެއްޖެ


Night Market nimi2dhuvas vee iruves gondeh ge gothuga\nނައިޓް މާކެޓް ބޭއްވި ސަރަހައްދު\n15 ޖޫން 20156ކޮމެންޓް\nނައިޓް މާކެޓް ނިމުނުތާ ދެދުވަސްވީއިރު ރާޅުގަނޑު ސަރަހައްދު ގޮނޑެއްހެން!\nނައިޓް މާކެޓް ނިމި، ދެ ދުވަސް ވެގެން ދިޔައިރު ވެސް އެ ސަރަހައްދު ސާފު ކުރުމުގެ މަސައްކަތް ނިންމައެއް ނުލެވުނެވެ.\nމިދިޔަ މަހުގެ 25 ވަނަ ދުވަހު ފެށި ނައިޓް މާކެޓްގެ މުއްދަތު ވަނީ އިތުރުކޮށްފައެވެ. ވިއްސާރަވުމުގެ ސަބަބުން ނައިޓް މާކެޓު މިމަހުގެ 13 ވަނަ ދުވަހުގެ ނިޔަލަށް ކުރިއަށް ގެންގޮސްފައިވެއެވެ.\nދިވެހި ވިޔަފާރިވެރިންގެ ގައުމީ ޖަމިއްޔާއިން އިންތިޒާމު ކުރި ނައިޓް މާކެޓް ނިމި، ދެ ދުވަސްވެގެން ދިޔައިރު ވެސް އެ ސަރަހައްދު އޮތީ ކުނި ގޮނޑެއްގެ ގޮތުގައެވެ.\nނައިޓް މާކެޓް ބޭއްވި ސަރަހައްދުގެ މަގުތައް އޮތީ ޕެލެޓްތަކާއި ކޮތަޅުތަކުން ފުރިފައެވެ. ކަރުދާސް ފޮށިތަކަށް ކުނި އެޅުމަށްފަހު ހުރީމަގުމަތީގައި ބަހައްޓާފައެވެ.\nއެކަމާގުޅޭ ގޮތުން މައުލޫމާތު ހޯދުމަށް ވިޔަފާރިވެރިންގެ ޖަމިއްޔާއަށް ގުޅުމުން ބުނީ "ދެ ދުވަސްފަހުން" ގުޅާލުމަށެވެ.\n"އާސިފް ނެތުމުން މައުލޫމާތު ދެވެން ނެތް" ކަމަށް ވިޔަފާރިވެރިންގެ ޖަމިއްޔާއިން ބުންޏެވެ.\nއާސިފް ފޯނަށް ޖަވާބު ދެއްވާފައިނުވާތީ، އެކަމާގުޅޭ ގޮތުން އާސިފްގެ ބަހެއް ވެސް ވަނީ ލިބޭގޮތް ނުވެފައެވެ.\nނައިޓް މާކެޓް ވިޔަފާރިވެރިންގެ ޖަމިއްޔާ ތިމާވެށި\nމިސަރުކާރު އެއްވެސް މުއައްސަސާ އެއްގަ ނެތޭ ގައުމައް ލޯތްބެއް ހެޔޮހިތެއް އޮވެގެން އެމީހަކާ ހަވާލުކޮށްފަ އޮތް ވަޒީފާ އެންމެރަނގަޅު ގޮތުގަ އަދާ ކުރާ މީހެއް އެހެންވީމަ ތިގޮތަށް ކަންތައް ދިމާވަނީ ހުސް އަމިއްލަ އެދުމާއިގެން ތެޅިފޮޅޭ މީހުން.......\nވާނީވެސް އެހެންތާ ގަދަކަމުން ވެރިކަށް އަރައިގެން އުޅޭ އެބައުޅޭ މިބައުޅޭ ޒާތުމީހުން ހުސް ..މިމީހުން ެއެއްގޮތަކަށްވެސް ރައްޔިތަކާ ދޭތެރޭ ނުވިސްނާނެ ވިސްނޭނީ ކޮން ކަމެއް ކޮށްގެންތޯ ފައިސާކޮޅެއް އިތުރަށް ހޯދޭނީ .\nMeegekurin maaeyn kunikolheh dhekunintho\nއާޞިފު ތިޔައީ ބޯދާނޫން ޒަމާނީ ތައުލީމު ލިބިފައިހުރި ވެރިއެއް! ތިޔަ ފެންނަނީ ވަރަށް އާ ކަންތައްތައް! އާޞިފު ޕެއިންޓް ބޮޑީ ޕެއިންޓް.\nކަން ކުރެވޭ މީހުންގެ ފެންވަރު، ހުސް އަނގަ ތެޅުން ނޫން ކަމެއްނެތް\nކުރިން ތިތަން އޮތީ ގޮނޑެއްގެ ގޮތުގައެއްނޫން. ތިތަނުގަ ގޮޅިތައް ކުއްޔަށް ހިފައިގެން ވިޔަފާރިކުރަން އުޅުނު މީހުންގެ ގޮތެއްފޮތެއް ނެތީމަ ކުނިތައް ބަހައްޓާފަ ދާންޖެހޭނީ. އެމީހުން ޖަހޭނެ އެބަޔަކު ތިބި ތަން ސާފުކުރަން. އެކަން ކުރިނަމަ ގޮނޑެއް ނޯންނާނެ. ކޮންމެ މީހަކުވެސް އަމިއްލައަށް އިޞްލާޙުވާންވީ. އޭރުން މުޅި ޤައުމު އޮންނާނީ އިޞްލާޙުވެފައި.\nކޮބާތަ އެއްކަލަ މުއިއްޒް،


އަމިއްލަ ފައިމައްޗަށް ތެދުވެ ޢާއިލާ ބަލަހައްޓާ ޒުވާނުންތަކެއް ދެކެން ބޭނުން – އެމްޕީ ޑރ.ޚަލީލު – Nilandhe\nއަމިއްލަ ފައިމައްޗަށް ތެދުވެ އަމިއްލަ ޢާއިލާ ބަލަހައްޓާ ޒުވާނުންތަކެއް ނިލަންދޫ އިން ދެކެން ބޭނުންވާ ކަމަށް ނިލަންދޫ ދާއިރާގެ ޢިއްޒަތްތެރި މެމްބަރ ޑރ.ޚަލީލު ވިދާޅުވެއްޖެ އެވެ.\nހުކުރު ދުވެހުގެ ރޭ ނިލަންދޫ ޕީޕީއެމް ޖަގަހައިގާ ނިލަންދޫ ޒުވާނުންނާއި ބައްދަލުކުރަށްވަމުން އެމްޕީ ޑރ.ޚަލީލު ވިދާޅުވީ މުޖުތަމަޢުގެ 35 ޕަސެންޓް ޒުވާނުން ހިއްޞާ ކުރާ ކަމަށާއި، ޒުވާނުންނަކީ އެ މުޖުތަމަޢުއެއްގެ އިންޖީނު ކަމަށެވެ. އަދި އިންޖީނު ހަލާކުވެދިޔަ ނުދީ ބެހެލެއްޓުމަށް ހުރިހާ ޒުވާނުން މަސައްކަތްކޮށްދެއްވުމަށް އެދިވަޑައިގަންނަވާ ކަމަށެވެ.\nއެމްޕީ ޚަލީލު ވިދާޅުވީ ނިލަންދޫގެ ކޮންމެ ދާއިރާއަކަށް ބަލާލި ނަމަވެސް އެތަކެއް ފުރުޞަތުތަކެއް މިހާރު ނިލަންދޫ ޒުވާނުންނަށް އަމިއްލަ ރަށުން ހުޅުވިފައިވާ ކަމަށާއި، އެފުރުޞަތުތަކުގެ ބޭނުން އެންމެ ރަނގަޅަށް ހިފަން ދަސްކުރަންވާނެ ކަަމަށެވެ. އަދި އެޒުވާނަކު ކުރިއަށް ދާން ބޭނުން ކޮށްމެ ދާއިރާއަކުން ކުރިއަށް ދިއުމަށް ހިއްވަރާއިއެކު މަސައްކަތް ކުރުމަށް އެދިވަޑައިގަންނަވާ ކަމަށެވެ.\nމީގެ އިތުރުން މިހާރު ހުރި ފުރުޞަތުތަކަށްވުރެވެސް އިތުރު ފުރުޞަތުތައް ނިލަންދޫ ޒުވާނުންނަށް ރައީސް ޔާމީންގެ ސަރުކާރުން ހުޅުވާލާނެ ކަމަށްވެސް އެމްޕީ ޑރ.ޚަލީލު ވިދާޅުވި އެވެ.\nމިސާލެއްގެ ގޮތުން ނިލަންދޫ އެއަރޕޯޓް މަޝްރޫޢު ފާހަގަ ކުރައްވަމުން އެމްޕީ ޑރ.ޚަލީލު ވިދާޅުވީ އެއަރޕޯޓާއިއެކު ވަރަށް ގިނަ ޒުވާނުންނަށް ވަޒީފާގެ ފުރުޞަތު އޮންނާނެ ކަމަށެވެ. އަދި އެއަރޕޯޓާއި ގުޅިގެން ސީދާ ގޮތުންނާއި ނުސީދާގޮތުންވެސް އިތުރު އެކި މަޝްރޫޢު ތަކާއި ވިޔަފާރިތައް ރަށަށް އަންނާނެ ކަމަށާއި، އެކަމުގެ ހުރިހާވެސް މަންފާއަކާއި ފައިދާއެއް ހުރީ ޒުވާނުންނަށް ކަމަށެވެ.\nއަދި އެއަރޕޯޓާއި ރަށަށް އަންނަ ތަނަވަސްކަމާއިއެކު ޒުވާނުންގެ ހިއްސާ ބޮޑުކޮށް ޢާއިލާތަކުގެ ދިރިއުޅުމުގެ ޢާއްމު ޙާލަތު މިހާރަށްވުރެ ރަނގަޅު ކުރުމަށް މަސައްކަތް ކުރުމަށް އެމްޕީ ޑރ.ޚަލީލު ޒުވާނުންގެ ކިބައިން މިބައްދަލުވުމުގައި އެދިވަޑައިގެންނެވި އެވެ.


Covishield ge2vana dose 16 hafthaa ah fas kurevidhaane: Tag\nޓެގް ޓީމުގެ ނިންމުން މަބުރޫކް މިރޭ ވަނީ އިއުލާނު ކޮށްދެއްވާފައި --\nކޮވިޑް-19 އިން ދިފާއުވުމަށް ޖަހަމުންދާ ކޮވިޝީލްޑް ވެކްސިންގެ ދެވަނަ ޑޯޒް 16 ހަފްތާ ވުމުގެ ކުރީން ޖެހުން އެއީ ރަނގަޅު ގޮތެއް ކަމަށް ޓެގް ޓީމުން ނިންމައިފި އެވެ.\nޓެގް ޓީމުގެ ނިންމުމެއް އައީ ކޮވިޝީލްޑް ވެކްސިން ލިބުން ދަތިވެ އެ ވެކްސިން ދިނުން މެދުކަނޑާލާފައިވާތީ ކުރީން ކަނޑައެޅި މުއްދަތު އިތުރު ކުރުމާއި ގުޅޭގޮތުން ކުރި ދިރާސާތަކަށް ފަހު އެވެ. މިރޭ އެޗްއީއޯސީގެ ނޫސްވެރިންގެ ބައްދަލްވުމުގައި ސަރުކާރުގެ ތަރުޖަމާން މުހައްމަދު މަބުރޫކް އަޒީޒު ވިދާޅުވީ ކޮވިޝީލްޑްގެ ދެވަނަ ޑޯޒް ސޯޅަ ހަފްތާވުމުގެ ކުރީން ޖެހުން އެއީ ރަނގަޅު ގޮތަކަށް ވާނެ ކަމަށް ޓެގް ޓީމުން ނިންމާފައިވާ ކަމަށެވެ.\nއެ ނިންމުން ނިންމާފައިވަނީ އެހެން ގައުމުތަކުގައިވެސް އެގޮތަށް އަމަލު ކުރަމުން ގެންދާތީ އެކަންކަމަށްވެސް ބަލައިގެން ކަމަށް މަބުރޫކް ވިދާޅުވިއެވެ. އެގޮތުން ސްޕެއިން އާއި ކެނެޑާ ފަދަ ގައުމުތަކުގައި އެ ގޮތަށް އަމަލު ކުރާ ކަމަށް ވިދާޅުވިއެވެ.\n"ޓެގް ޓީމުގެ ފަރާތުން ނިންމާފައި މިވަނީ ކޮވިޝީލްޑްގެ ދެވަނަ ޑޯޒް ސޯޅަ ހަފްތާވުމުގެ ކުރީން ޖެހުން އެއީ ރަނގަޅު ގޮތަކަށްވާނެ ކަމަށް،"\nޓެގް ޓީމުން ކުރީން ނިންމާފައި އޮތީ ކޮވިޝީލްޑް ވެކްސިންގެ ދެވަނަ ޑޯޒް ފުރަތަމަ ޑޯޒް ޖަހާތާ 8 ހަފްތާ ފަހުން ޖަހާ ގޮތަށެވެ. އަދި 12 ހަފްތާ ކުރީން ޖަހަން ޖެހޭނެ ކަމަށެވެ. ނަމަވެސް ވެކްސިން ސްޓޮކް މަދުވެ ޕްރަގްރާމް މެދުކަނޑާލުން އެތައް ހާސް ބަޔަކު ތިބީ ދެވަނަ ޑޯޒް ނުޖެހިފައެވެ.\nމަބުރޫކް ވިދާޅުވީ ވެކްސިން ހޯދުމަށް ގިނަ މަސައްކަތްތަކެއް ކުރަމުންދާ ކަމަށާ އަވައްޓެރި ގައުމުތަކާއި ވާހަކަ ދައްކައިގެން އިތުރު ވެކްސިން ލިބޭތޯ ބަލަމުން ގެންދާ ކަމަށެވެ. އަދި އެސްޓްރަޒެނެކާ ވެކްސިން ޖޫން މަހު ލިބޭނެ ކަމަށް ހެލްތް މިނިސްޓްރީއަށް ސިންގަޕޫރު ކުންފުނިން އަންގާފައިވާތީ އެ ވެކްސިން ލިބޭނެ ދުވަހެއް ޔަގީން ކުރުމުގެ މަަސައްކަތް ކުރަމުންދާ ކަމަށެވެ. ސިންގަޕޫރުގެ ކުންފުންޏަކުން 700،000 ޑޯޒް ވެކްސިން ހޯދުމަށް ފައިސާވެސް ވަނީ ދައްކާފައެވެ.\nވެކްސިން ލިބޭނެ ކަމަށް ބުނެ އެ ކުންފުނިން އެކި ތާރީހުތައް މީގެ ކުރިން ދީފައިވެއެވެ.\nފުރަތަމަ ޑޯޒް ޖެހި 27 ޕަސެންޓް ދެވަނަ ޑޯޒް ނުޖެހި\n180،000 މީހަކު ވެކްސިން ފުރިހަމަ ކޮށްފި\n175،000 މީހަކު ވެކްސިން ފުރިހަމަ ކޮށްފި


ޢިއްޒަތްތެރިކަން. – DhiSalafiyyah\n31/05/2014 ޢަޤީދާއާއި ފިރުޤާތައް, ދީންއައްޝައިޚު ޢަބްދުއްރަޙީމް ބިން މުޙައްމަދު\n“ދަރަޖައުފުލުމާއި ޢިއްޒަތްތެރިކަމާއި އަދި މަތިވެރިކަން(އިސްކަން) އެދޭ މީހާ، ދީނުގައި ހިފަހައްޓައިގެން މެނުވީ އެމީހަކަށް އެކަން ޙާޞިލުނުވާހުއްޓެވެ. ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ.\n(مَن كَانَ يُرِيدُ الْعِزَّةَ فَلِلَّـهِ الْعِزَّةُ جَمِيعًا) (1)\nމާނައިގެ ތަރުޖަމާއީ: “ފަހެ ޢިއްޒަތްއެދޭ މީހާ ދަންނާށެވެ. ފަހެ ހުރިހާ ޢިއްޒަތްތެރިކަމެއް ވަނީ ﷲ (ސުބުޙާނަހޫ) ވަތަޢާލާއަށެވެ. (އެބަހީ: ހުރިހާ ޢިއްޒަތެއް ވަނީ ﷲގެ އަތްޕުޅުގެ މަތީގައެވެ. އަދި ޢިއްޒަތްލިބުންވަނީ އެއިލާހަށް ބޯލަނބައި ކިޔަމަންތެރިވެގެންނެވެ.)”\nދީންވެރިކަމާއެކު ނަބީބޭކަލުންނާއި ޞަހާބީންނާއި އަދި ސަލަފުންގެ ބޭކަލުންގެ ޙަޔާތްޕުޅުވަނީ އަބަދަށް (ޢިއްޒަތާއިއެކު) ދެމިގެންނެވެ. ނަމަވެސް ދީނަށް ޢަދާވާތްތެރިވުމާއެކު އަބޫ ޖަހުލާއި އަބޫ ލަހަބާއި އަދި ޢަބްދުﷲ ބިން އުބައްޔު ބިން ސަލޫލު ފަދަ މީހުންގެ ދުވަސްތައްވަނީ ބޭކާރުވެފައެވެ. އަދި އަދި އެއްވެސް އަގެއްނެތްބަޔަކަށް އެބައިމީހުން ވަނީ ވެފައެވެ.\nތިބާގެ ހިތާއި ދުލާއި އަދި ގުނަވަންތަކުން މިދީން ޤަބޫލުކުރާށެވެ. އަދި އެދީނުގައި ހިފެހެއްޓުމާއި އަދި ޙުކުމްތަކާއި މެދު އަދި އެދީނާއި މެދު އުފާކުރާށެވެ. އަދި އެއިން އަދަބުވެރި (ޢިލްމުވެރި) ވާށެވެ. އަދި މަޖިލިސްތަކާއި ހަފުލާތަކުގައި އެދީން މަތިވެރިކުރާށެވެ. އަދި އެދީނުގެ މާތްކަމާއި އަދި ހެޔޮކަންކަން ފާޅުކުރާށެވެ. އަދި ތިބާނޫން އެހެން ފަރާތްތަކަށް އެޔަށް ދަޢުވަތު ދޭށެވެ. އަދި ތިބާއަށް އެދީނުގެ ހިދާޔަތުން ލިބުނު އުފާވެރިކަން އިޢުލާން ކުރާށެވެ. ﷲ ސުބުޙާނަހޫ ވަޙީކުރައްވާފައިވެއެވެ.\n(قُلْ بِفَضْلِ اللَّـهِ وَبِرَحْمَتِهِ فَبِذَٰلِكَ فَلْيَفْرَحُوا هُوَ خَيْرٌ مِّمَّا يَجْمَعُونَ ) (2)\nމާނައިގެ ތަރުޖަމާއީ: “ކަލޭގެފާނު ވިދާޅުވާށެވެ. ﷲގެ ފަޟުލުވަންތަކަމާއި (ޤުރުއާނާއި) އަދި އެއިލާހުގެ ރަޙުމަތަކަށްޓަކައި (އިސްލާމްދީނާއި އީމާންކަމަށްޓަކައި) ފަހެ ތިޔަބައިމީހުން އުފާކުރާށެވެ. އެކަން އެބައިމީހުން(ކާފަރުން، އީމާންނުވާ މީސްތަކުން) ޖަމާކުރާ (މުދަލާ ވަޤުތީ އުފާތަކަށްވުރެ) ހެޔޮކަން ބޮޑުވެގެންވެއެވެ.”\nއަދި ޢާލަމްތަކުގެ ވެރި ރައްބު މަތިވެރިކުރާށެވެ. އަދި އެއިލާހަށް ޘަނާކިޔުން ފާޅުކުރާށެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.\n(لَيْسَ أَحَدٌ أَحَبَّ إِلَيْهِ الْمَدْحُ مِنْ اللَّهِ مِنْ أَجْلِ ذَلِكَ مَدَحَ نَفْسَهُ) متفق عليه(3)\nމާނައީ: “އެއްވެސް މީހަކު ﷲ (ސުބުޙާނަހޫ ވަތަޢާލާ)އަށް ވުރެ ބޮޑަށް މަދަޙަ(ޘަނާ)އަށް ލޯބިނުކުރައްވައެވެ. އެކަމުގެ ސަބަބުން އެއިލާހުގެ ނަފުސަށް މަދަޙަ ވަޙީކުރައްވާފައިވެއެވެ.”\nއެއްވެސް މީހަކު ދީނާއި ކައިރިވާ ވަރަކަށް އެމީހަކު ޢިއްޒަތްތެރިނުވެ އަދި މަތިވެރިނުވެ ނުދެއެވެ. އަދި ﷲ (ސުބުޙާނަހޫ ވަތަޢާލާ) އެމީހެއްގެ ބަސްތަކާއި އަދި ޢަމަލުތައް ސީދާކޮށްދެއްވަވައެވެ. ޝެއިޚުލް އިސްލާމް (އިބުނު ތައިމިއްޔާ) ރަޙިމަހުﷲ ވިދާޅުވެފައިވެއެވެ. “ތިބާގެ ނަފުސު ތިބާގެ ކިބައިން ކަރާމާތްތެރިކަމަށް އެދެއެވެ. އަދި ފަހަރެއްގައި، އިސްތިޤާމާ (ސީދާވެގެންހުރުން) ތިބާގެ ނަފުސު ތިބާގެ ކިބައިން އެދިފާނެއެވެ. އަދި (ދަންނާށެވެ). އެންމެ ބޮޑުވެގެންވާ ކަރާމާތްތެރިކަމަކީ ސީދާވެގެން ހުންނަ ހުރުމެވެ.(އިސްތިޤާމާއެވެ.)”\nﷲ ސުބުޙަނަހޫ ވަތަޢާލާގެ ކިބައިން ހުރިހާފަރާތްތަކަށް ތަޢުފީޤާއި ތެދުވެރިކަން އަދި ބަހުގަޔާއި އަދި ޢަމަލުތަކުގައި އިޚުލާސްތެރިކަން ދެއްވުމާއި އަދި އާޚިރަތުގައި ދަރަޖަމަތިވެރިކުރެއްވުން އެދި (ދުޢާ) ދަންނަވަމެވެ. وصلى الله وسلم على نبينا محمد و على آله و صحبه أجمعين. “\nޝެއިޚުގެ ބަސްކޮޅު ނިމުނީ. އަދި މިކުޑަކުޑަ ރިސާލާވެސް ތަރުޖަމާކޮށް ނިމުނީއެވެ.\nالحمد لله بنعمته تتم الصالحات.\nوصلى الله وسلم على نبينا محمد و على آله و صحبه و من تبعهم بإحسان إلى يوم الدين.\nމިފޮތުގެ އިތުރުބައިތައް ބައްލަވާ\n(1) سورة فاطر: 10\n(2) سورة يونس: 58.\n(3) رواه البخاري: (4922، 6968) و رواه مسلم و هذا لفظه (2760)\n(4)މަދީނަތުއްނަބަވިއްޔާގެ މަސްޖިދުއްނަބަވީގެ އިމާމު އަދި ޚަޠީބު ޑރ. ޢަބްދުލްމުޙުސިނު އަލްޤާސިމު ލިޔުއްވާފައިވާ “الأمر بالمعروف والنهي عن المنكر أصل من أصول الدين” (ހެޔޮކަންކަމަށް އަމުރުކުރުމާއި ނުބައިކަންކަން މަނާކުރުމަކީ ދީނުގެ އަޞްލުގެ ތަކުގެ ތެރެއިން އަޞްލެކެވެ) މިކުޑަ ރިސާލާއިން ނެގިފައިވާ މައުޟޫއެކެވެ.


Mathin dha boateh ge kunivashigandah ellaalaafai oiyy thuthu kujjeh fenijje | ThePress\nމަތިންދާބޯޓެއްގެ ކުނިވަށިގަނޑަށް އެއްލާލާފައި އޮތް ތުއްތު ކުއްޖެއް ފެނިއްޖެ\n04 January 2022, 09:16\nބޯޓުގެ ޑަސްބިނަށް ލައިފައި އޮތް ތުއްތު ކުއްޖާ ---\nމަތިންދާބޯޓެއްގެ ފާހާނާ ތެރޭގައި ހުރި ކުނިވަށިގަނޑެއްގެ ތެރެއަށް އެއްލާލާފައި އޮތް ތުއްތު ކުއްޖަކު ފެނިއްޖެއެވެ.\nމަޑަގަސްކަރައިން ފުރައިގެން މޮރިޝަސްގައި ޖެއްސި އެއާ މޮރިޝަސްގެ މަތިންދާބޯޓުގެ ފާހާނާ ކުނިވަށިގަނޑު ތެރޭގައި މި ކުއްޖާ އޮއްވަ ފެނިފައި ވަނީ، މޮރިޝަސް އެއާޕޯޓްގެ މުވައްޒަފުން ތަކަކަށެވެ.\nވިހެއުމަށް ފަހު އެއްލާލާފައި އޮތް ތުއްތު ކުއްޖާ ފެނުނީ، އާންމު އުސޫލުން ކުރިއަށް ގެންދާ ކަސްޓަމް ޗެކަޕްގެ ތެރެއިން ކަމަށް މައުލޫމާތު ލިބެއެވެ.\nފްލައިޓް ތެރޭގައި ވިހޭ ކަމަށް ތުހުމަތު ކުރެވޭ މީހަކު މިހާރު ވަނީ ހައްޔަރު ކޮށްފައެވެ. އެއީ މަޑަގަސްކަރައަށް ނިސްބަތްވާ، އުމުރުން 20 އަހަރުގެ ޒުވާނެއް ކަމަށް ހަބަރު ލިބެއެވެ.\nހައްޔަރު ކުރި އަންހެން މީހާ އެންމެ ފުރަތަމަ ވަނީ، ކުނިވަށިގަނޑުން ފެނުނު ފިރިހެން ކުއްޖާއަކީ އޭނާއަށް އުފަންވި ކުއްޖެއް ކަމަށް އިއުތިރާފް ވުމަށް އިންކާރު ކޮށްފައެވެ. ނަމަވެސް ހެދި ޓެސްޓުތަކުން އެ މީހަކީ ދާދި ފަހުން ވިހޭ މީހެއް ކަން ވަނީ ސާބިތު ވެފައެވެ.\nފުލުހުންގެ ބެލުމުގެ ދަށުގައި، އެ އަންހެން މީހާ މިވަގުތު އޮތީ ހޮސްޕިޓަލުގައި ކަމަށް ހަބަރު ލިބެއެވެ. އަދި އެ އަންހެން މީހާއާ، ކުނިވަށިގަނޑުން ފެނުނު ތުއްތު ކުއްޖާގެ ހާލުވެސް ރަނގަޅު ކަމަށް މައުލޫމާތު ލިބެއެވެ.\nކުނިވަށިގަނޑުން ފެނުނު ކުއްޖާގެ މަންމަ ކަމަށް ބެލެވޭ އަންހެން މީހާއަކީ،2އަހަރު ދުވަހުގެ ވޯކް ވިސާގައި މޮރިޝަސްއަށް އެތެރެވި މީހެކެވެ. އަލަށް އުފަންވި ތުއްތު ކުއްޖަކު އިހުމާލުން ދޫކޮށްލި ކަމުގެ ކުށުގައި، އަންހެން މީހާއާ ސުވާލުކޮށް، ދައުވާ އުފުލާނީ، ހޮސްޕިޓަލުން ދޫކޮށްލުމުން ކަމަށް މައުލޫމާތު ލިބެއެވެ.\nކުޑަކުދިންނަށް ކުރާ އަނިޔާ ވައިގެ އުދުހުންތައް ދަރިމައިވުމުގެ ސިއްހަތު ލައިފްސްޓައިލް ލުއި ހަބަރު


Yameen, rayyithun hedhee najihah, ei aniyaaveri eh: Jabir | Mihaaru\nޔާމީން، ރައްޔިތުން ހެދީ "ނަޖިހަށް"، އެއީ އަނިޔާވެރިއެއް: ޖާބިރު\nރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު، ޖަލްސާގައި ވާހަކަ ދައްކަވަނީ. ޔާމީނަށް ވަރަށް ބޮޑަށް ފާޑު ވިދާޅުވެ، އޭނާ ހައްޔަރު ކުރަން ގޮވާލެއްވި.--- ފޮޓޯ: މަޖިލިސް\n05 ސެޕްޓެމްބަރ 2019 - 15:18\nކުރީގެ ރައީސް އަބްދުﷲ ޔާމީންގެ ވެރިކަމުގައި ރައްޔިތުން ހެދީ "ނަޖިހަށް" ކަމަށާއި އެއީ ރައްޔިތުންނަށް އަނިޔާވެރިވި ލީޑަރެއް ކަމަށް ރައްޔިތުންގެ މަޖިލިހުގެ ކާށިދޫ ދާއިރާގެ އަމިއްލަ މެމްބަރު އަދި ދިވެހި ރައްޔިތުންގެ ޕާޓީ (ޑީއާރުޕީ) ގެ ލީޑަރު އަބްދުﷲ ޖާބިރު މިއަދު ވިދާޅުވެއްޖެ އެވެ.\nއެއްވެ އުޅުމުގެ ގާނޫނަށް އިސްލާހު ގެނައުމުގެ ބިލަށް މަޖިލިހުގައި ބަހުސް ކުރައްވަމުން ޖާބިރު ވިދާޅުވީ ޑިމޮކްރަސީ ގެނައުމަށާއި އެއްވާން އުޅެގެން ވަރަށް ގިނަ ބަޔަކަށް އަނިޔާ ލިބިފައިވާ ކަމަށެވެ. ވޭތުވެދިޔަ އަހަރުތަކުގައި "ނޭވާ ނުލެވޭ" ވަރަށް ކަންކަން ހަނިކޮށްފައިވާ ކަމަށް ވެސް ޖާބިރު ވިދާޅުވި އެވެ.\n"ކީއްވެތޯ ޔާމީން ހައްޔަރު ނުކޮށްގެން އުޅެނީ؟ އޭނާ ކުރި އަނިޔާ ކުޑައީތޯ؟ ހަމަ ގައިމު ވެސް އޭނާ ހައްޔަރު ކުރަން އެބަޖެހޭ. ވަހީދު ހައްޔަރު ނުކޮށް ތި އިންނެވީ ކީއްވެތޯ؟ އިންޓަޕޯލް މެދުވެރިކޮށް އޭނާ ނުގެނެވެނީތޯ؟ ގެނެވެން ވާނެ ނޫންތޯ؟. މިއީ ދައުލަތެއް ނޫންތޯ؟" ޔާމީނާއި ކުރީގެ ރައީސް ޑރ. މުހައްމަދު ވަހީދު ހަސަނަށް އިޝާރާތް ކުރައްވައި މަޝްހޫރު ވިޔަފާރިވެރިޔާ ޖާބިރު ވިދާޅުވި އެވެ.\nޖާބިރު ވިދާޅުވި ގޮތުގައި ޔާމީން އިންނަވަން ޖެހޭނީ އުމުރު ދުވަހު ޖަލުގައި "ހިލިހިލާ" ޖަހައިފަ އެވެ. ޔާމީން ހައްޔަރު ނުކުރާ ނަމަ، ހޯމް މިނިސްޓަރު އިމްރާން އިސްތިއުފާ ދެއްވުމަށް ވެސް ޖާބިރު ގޮވާލެއްވި އެވެ.\nޔާމީން، ހުތުރު ގޮތަކަށް ވެރިކަން ކުރައްވާފައި މިނިވަން ކަމާ އެކު އުޅެމުންދާ ނަމަ، ރައްޔިތުންގެ އަތުން ރާއްޖެ ބީވެގެން ދިޔައީ ކަމަށާއި ރައްޔިތުން އެގޮތަށް ބޭނުން ނުވާ ކަމަށް ޖާބިރު ވިދާޅުވި އެވެ. އަދި ޔާމީނާ ދެކޮޅަށް އުފުލާފައިވާ މަނީ ލޯންޑްރިންގެ ޝަރީއަތް ހިނގަމުންދާ އިރު، ހެއްކަށް ނުފޫޒު ފޯރުވަމުންދާތީ އެމަނިކުފާނު މިނިވަން ކަމާއެކު ބަހައްޓަން ޖެހޭ ސަބަބެއް ނެތް ކަމަށް ވެސް ޖާބިރު ވިދާޅުވި އެވެ.\nހުއްދަ ހޯދުމެއް ނެތި މާލޭގައި މުޒާހަރާ ކުރެވޭނީ ހޯމް މިނިސްޓްރީން ކަނޑައަޅާ ތަންތަނުގައި އެކަނި ކަމަށް ކަނޑައަޅައި އެއްވެ އުޅުމުގެ ގާނޫނަށް އިސްލާހު ގެނައުމުގެ ބިލް ރައްޔިތުންގެ މަޖިލިހުގެ 18 ވަނަ ދައުރުގަ އެވެ. ގިނަ ބައެއްގެ ފާޑު ކިޔުން އަމާޒުވި އެ އިސްލާހު ބާތިލް ކުރަން 19 ވަނަ މަޖިލިހަށް ހުށަހެޅުއްވީ ވެސް ޖާބިރެވެ. ގާނޫނަށް ގެނައި އިސްލާހު ބާތިލް ކުރުމަކީ މި ސަރުކާރުގެ އެއް ވައުދެވެ.\nދުނިޔޭގެ ގައުމުތަކުގައި ރައްޔިތުންގެ ހައްގުތައް ހޯދަނީ އެއްވެސް އަޑު އުފުލައިގެން ކަން ފާހަގަ ކުރައްވައި ޖާބިރު ވިދާޅުވީ ރާއްޖޭގައި އޮތީ އެއްވެ އަޑު ނުއުފުލޭ ގޮތް ހަދާފައި ކަމަށެވެ. އޭރުގައި ހައްގު ހޯދަން ނުކުތީމަ، "ޕެޕަ ސްޕްރޭ" ޖަހައި ތަޅައި ވަރަށް އަނިޔާ ކުރާ ކަމަށް އޭނާ ވިދާޅުވި އެވެ.\nއެއީ އެމްޑީޕީ އާއި މަޖިލިހާއި ރައީސް އިބްރާހިމް މުހައްމަދު ސޯލިހާއި މަޖިލިހުގެ ރައީސް މުހައްމަދު ނަޝީދުގެ ވިސްނުންފުޅާ ހިލާފަށް ކުރި ކަމެއް ކަމަށް ޖާބިރު ވިދާޅުވި އެވެ. ޖާބިރު ވިދާޅުވި ގޮތުގައި އެއްވެ އުޅުމުގެ މިނިވަންކަން އެއީ ރާއްޖޭގައި އޮންނަން ޖެހޭނެ އެވެ. ބިރެއް ނެތި އެއްވެވެން ޖެހޭނެ ކަމަށާއި އެހެން ނޫނީ ގައުމުގައި އުޅުމުގެ ބޭނުމެއް ނެތް ކަމަށް އޭނާ ވިދާޅުވި އެވެ.\n"ރައްޔިތުން މި ގައުމުގެ ވެރިންނަކީ. ދެން ކޮން ބައެއްތޯ މި ގައުމުގެ ވެރިންނަކީ؟ ވެރިން އައިސް އެ މީހުންނަށް ފެންނަ އެއްޗެއް ބުނަން ވާނެ. އެ މީހުންގެ ގަޔަށް ބޮލަށް އަރައިގެން ނުވާނެ. ހާދަ އަނިޔާ އެކޭ އެއްވެ އުޅުނު މީހުންނަށް ކުރީ،" ޖާބިރު ވިދާޅުވި އެވެ.\nއަނބިކަނބަލުން ދިޔާނާ ސައީދަށް ލިބުނު އަނިޔާ އިން މިސާލު ނަންގަވައި ޖާބިރު ވިދާޅުވީ ދިޔާނާގެ ޕެޕަ ސްޕްރޭ ޖަހައި "ފާޑެއްގެ އެއްޗަކަށް ލައިގެން" އޭނާ ގެންދިއުމުން ހާސްވެގެން މަރު ނުވީ ކިރިޔާ ކަމަށެވެ. "ދިޔާނާ މަރުވި ނަމަ، އަޅުގަނޑު ދެރަ ވާނެ ނޫންތޯ؟ ތިޔަބޭފުޅުންނަށް އެނގިވަޑައިގަންނަވާނެ ކިހާ ލޯބިންތޯ އަޅުގަނޑު އަންހެނުންނާ އެކީގައި މިއުޅެނީ،" މަޖިލިހުގައި ވަރަށް އަސަރާ އެކީގައި ޖާބިރު ވިދާޅުވި އެވެ.\nޖާބިރު ވިދާޅުވީ ހދ. ހޮނޑައިދޫގައި އިރު އަރާ މަންޒަރު ބަލަން ތިއްބާ ފުލުހުން އެ ރަށަށް އަރާ "ތަޅާ ސުންނާފަތި އަރުވާލި" ކަމަށެވެ. އެ ދުވަހު ކުރި އަނިޔާ އަދިވެސް އިހްސާސްވާ ކަމަށާއި މިއަދު އެކަމުގެ ބަދަލު ދޭނީ ކޮން ބައެއްތޯ ޖާބިރު ވަނީ ސުވާލު ކުރައްވައިފަ އެވެ.\nނޮވެމްބަރު 15، 2014 ގައި ހޮނޑައިދޫގައި ބަޔަކު މަސްތުވާތަކެތި ބޭނުންކޮށް، އެތަކެތި ގެންގުޅެ، ބަނގުރާ ބޮއި، ބަނގުރާ ގެންގުޅޭ ކަމުގެ ތުހުމަތުގައި ފުލުހުން ހިންގި އޮޕަރޭޝަންގައި ޖާބިރާއި އިތުރު ބަޔަކު އެ ރަށުން ހައްޔަރު ކުރި އެވެ. އެ އޮޕަރޭޝަން ހިންގީ ކުރީގެ ރައީސް ޑރ. މުހައްމަދު ވަހީދުގެ ވެރިކަމުގަ އެވެ. ބަހުސްގައި ޖާބިރު ވަނީ ޑރ. ވަހީދު ހައްޔަރު ނުކުރާތީ އެކަމާ ކަންބޮޑުވުން ފާޅު ކުރައްވައި އެމަނިކުފާނު ހައްޔަރު ކުރަން ވެސް ގޮވާލައްވައިފަ އެވެ.\nއެއްވެ އުޅުމުގެ ހައްގު އިތުރަށް ހަނިކުރަން ފާސްކުރިއިރު ވެސް އޭރު އިދިކޮޅު ބޮޑު ޕާޓީގެ ގޮތުގައި އޮތް، އެމްޑީޕީން ބޭއްވި އެއްވުންތަކަށާއި ހަރަކާތްތަކަށް ވަރަށް ބޮޑަށް ހުރަސްއެޅި އެވެ. އެގޮތުން، އާޓިފިޝަލް ބީޗުގައި އެއްވެ އުޅުން މަނާކުރިއިރު، މަގުމަތީގައި އެއްވާ ނަމަ އެކަން ވެސް ފުލުހުން ހުއްޓުވި އެވެ. ފުލުހުން އޭރު ބުނީ އެކަން ކުރީ މަދު ބައެއްގެ ސަބަބުން ގިނަ ބައެއްގެ ހައްގު ގެއްލޭތީ ކަމަށެވެ.\nއެމްޑީޕީ މުޒާހަރާ ދިވެހި ސަރުކާރު ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަބްދުﷲ ޖާބިރު (ކާށިދޫ)\n25 ކޮމެންޓް, 74 ރިއެކްޝަންސް\nބަލަ ރައްޔަތުން ކުންޏައް ހެދީ އެދިގުރާސްތާ 30 އަހަރު ރައްޔަތުން ލައްވާ މާލޭގެ ބިންހިއްކަން ބިސްމިނުގެ ބަރަކާތުން މާލޭގެ ރައްޔަތުންނައް ގޯތިދޭނަމޭ ކިޔާފައި މަސައްކަތް ކުރުވާފައި ކުނުކޮއްޓާއި އެސްޓީއޯގެ ކޮށިތަކާ ރަންގެހި ކޮއްޓާއި ރިހިޖެހިކޮއްޓާއި ނައްހުސްކޮއް މާލޭގެ 3/1 ބިން ފަޅައް ދިގުރާސްތާ 30 އަހަރުގެ ކުރިމަތީގައި މާލޭގެ ރައްޔަތުން ނައްވުރެ ކުނިވެސް އަގުބޮޑު ބިމުގެ އަގުއެރުވީ އެދިގުރާސްތާ 30 އަހަރު ބިންތައް ހިސޯރުކޮއް ނުދިނީމައި ވެދުން\nއޭބައްލަވާ މަނިކްފާނުގެ ލޯބިވާ ދިޔާނާ ސުޕްރޭޖަހާ ނަގައިގަނެގެން އެއްޗަކައްލައުގެން ގެންދިޔައީ މިއަދު "އިޒަތްތެރި ވެވަޑައިގެން" ތިޔަމަޖިލީހުގައި އިންނެވި ބޭފުޅާ ރާއްޖޭގެ ތަހުތުގައި އިންނެވިއިރުއޭ. ދިޔާގެ ޖާބެ ހާދަ ހަނދުމަފުޅި ބައްޔޭ ދެއްތޯ! އެއީ އެކަމަނާ ރެހެންދި ހަދީޖާވެގެން ދެފައިވައްކޮއް ޖުމްހޫރީމައިދާނުގައި އެހެން ޖިންސްލަތީފުންކޮޅަކާ މަޝްވަރާކުރަން އިންނަވަނިކޮއް ނޫންތޯ! ވީޑިއޯތައް އަދިވެސް އެހެރީ "ކަލޭހޮޅި".\nރައްޔިތުން ނުކިޔާ. ފަހަރެއްގައި ޖާބިރަށް ވެދާނެ އިނގޭތޯ. ޔާމީނު ދިވެހިި ރައްޔިތުންނަށް ކޮށްދިން ކަންތައް އެހެރީ ފެންނަން. ހާދަ ފަސޭހައޭ ޔާމީނު ކޮށްދިން ކަންތައްތަކުން. ދަރުމަވަންތަ ހޮސްޕިޓަލް، މާލެ ރިންގް ރޯޑް އާއި ހައިވޭ އަދި އެ އެއްޗެއްގެ ބޭނުން މިއަދު އެންމެން ހިފާ ސިނަމާލެ ބުރިޖު އެއީ ކޮންމެ ދިވެހި ރައްޔިތަކަށް ލިބުނު ވަރަށް ބޮޑު ފަސޭހައެއް. ޖާބިރުމެން ތިހެން ކިޔާލަ ކިޔާލަ ތިބޭ އެވަރުގެ ރައީސެއް ދެން ނާންނާނެ. ސަންރައިޒް ބައްލަވާއްޗޭ މިއަދު.\nވަހީދު އެއީ މިޤައުމު ހަލާކުގެ ތެރެއަށް ވައްޓާލި ބޭފުޅެއް އޭނާއަށްޙައްޤު އަދަބުދޭންޖެހޭ\nޖާބިރު ދިޔާނާ ނޫން އެންމެން ހައްޔަރު ކުރަންވީ\nތިވާހަކަ ނޫނީ ހަމަޖެހޭ ވާހައެއްނުބުނޭ އަދި\nއަނބިކަނބަލުން ގަޔަށް ޕެޕަރ ސްޕްރޭޖެހުނީ ކޮން ސަރުކާރެއްގަބާ؟ އޭނާ ނިކުމެ ހަޅޭލެވީ ކާކާ ދެކޮޅަށްކަން ބުނަން ނުކެރުނުތާ. އެއީ ނަޝީދު ވެރިކަމުގައި ހިނގި ކަމެއްވީމާ ނަންކިޔަން ނުކެރުނީތަ ނޫނީ އެކަން ހަނދާންނެތިގެން ޖޯޝުގައި މަޖްލިހުގައި ކިއުނީތަ. ޖާބިރު "އާ"ބިރަކަށް މިގައުމުގައި މިހާރު ވެއްޖެ. މަޖްލިސް ތެރެއިން ފާޑުފާޑުގެ ކަންކަން ހުއްދަކުރަން މަސައްކަތްކުރާއިރު އަނބިކަނބަލުންނަށް ކެތްވާކަން އެއީވެސް އަޖައިބެއް.\nޖާބިރަށް މަޝްހޫރު ވިޔަފާރިވެރިޔާ ކިޔާތީ އަހަރެން ވަރަށް ކޮސްވޭ. އަހަރެން އަބަދުވެސް ޖާބިރާ ގުޅުވައިގެން އަޑުއަހަނީ އޭނަގެ ކޮންމެވެސް ދަރަންޏެއްގެ ވާހަކަ. ދެން އޭނަގެ ވިޔަފާރިއާ ގުޅުވައިގެން އަޑުއަހަނީ މުއައްޒަފުންނަށް މުސާރަނުދޭ ވާހަކަ. ދެން ކިހިނަކުން މީނަ މަޝްހޫރު ވިޔަފާރިވެެިޔަކަށްވަނީ.\nހުސީނާ އެހެންވެގެންނޭ އެހެން އެކިޔަނީ\nއެކި މީހުން މަޝްހޫރުވާނީ އެކިކަންކަމުގެ ސަބަބުން، ޖާބިރު މަޝްހޫރުވެގެން އެއުޅެނީ، ޖާބިރުއާ ބެހޭ ގޮތުން ހުސީނާ ތިފާހަގަ ކުރި ކަންކަމުގެ ސަބަބުން ކަމަށްވެސް ވުން އެކަށީގެން ވޭނޫންތޯ.\nމިނާ ޑރ ދެއްކުން ބުއްދިވެރި\nހޮޑައިދޫ އިޏް ހޮވިއިރު ވަރަށް ނަޖިސްކޮށް އި ން ނެވީ..\nއިރުއަރާ މަންޒަރު ބަލަންށޯ އިނީ، އަދި އެވެސް ވަރަށް ފުށްޖަހާ ނަލަވެގެން، ހީހީހީ.


Photo Essay: X-Press Pearl ge alifaan\nއެމްވީ އެކްސްޕްރެސް ޕާލް: ބޯޓު މާކަނޑަށް ބޭރު ކުރަން ކުރި މަސައްކަތުގައި ވަނީ ނާކާމިޔާބުވެފައި\nއަވަށްޓެރި ސްރީ ލަންކާ ބަނދަރަށް ވަންނަން މަސައްކަތް ކުރަނިކޮށް ކޮންޓެއިނާ ބޯޓު، "އެމްވީ އެކްސްޕްރެސް ޕާލް" ގައި ރޯވެފައި ވަނީ މިދިއަ މޭ މަހުގެ 20 ވަނަ ދުވަހު އެވެ. އަލިފާން ރޯވުމުން އިންޑިއާ އާއު ސްރީލަންކާގެ ކޯސްޓްގާޑުން ކުރި މަސައްކަތުން އަލިފާނުގެ ހުޅުގަނޑު ހިސާބަކަށް މައިތިރި ކުރި އެވެ. އޭގެ ފަހުން އަނެއްކާ ވެސް ހުޅުފަޅައިގެން ގޮސް ދަނީ އަނދަމުންނެވެ. މިއީ ލަންކާއަށް ދިމާވެފައިވާ ވަރަށް ބޮޑު ގައުމީ މައްސަލައަކަށް މިހާރު ވަނީ ވެފައެވެ. އަދި މި މައްސަލަ ވަނީ ބައިނަލްއަގުވާމީ ވާހަކައަކަށް ބަދަލުވެފަ އެވެ.\nބޯޓުގެ ބޮޑު ބައެއް އަނދައި އޮނިގަނޑު ހަލާކުވުމަށް ފަހު މިހާރު ވަނީ ކޮޅުފަސްކޮޅު ގަނބައިގަނެ ވިދިފައި\nއެމްވީ އެކްސްޕްރެސް ޕާލްގެ މައްސަލާގައި ތިމާވެއްޓާ ބެހޭ ޖަމިއްޔާތައް ވަނީ ވަރަށް ބޮޑަށް ކަންބޮޑުވެފައި\nބޯޓު އަނދަމުންދާ މައްސަލާގައި ލަންކާ ޕޯޓްސް އޮތޯރިޓީން ބެލީ ލަންކާގެ އައްސޭރިއާ ދުރުން މާ ކަނޑަށް ބޯޓް ދަމާފައި ގެންދެވޭތޯ އެވެ. ނަމަވެސް ހުޅުގަނޑު މައިތިރި ނުކުރެވި މިހާރު ވަނ ގިނަ ދުވަސްވުތަކަކަށް ދިގުލައިފަ އެވެ. ބޯޓުގެ އޮނިގަނޑު ހަލާކުވެފައިވުމުން ބޭނުންވާ ގޮތަށް ދުރަށް ގެންދެވޭ ގޮތެއް ނުވެ އެވެ. އަނެއްކޮޅުން އަލިފާނާއެކު އަނދަ އަނދާ އޮތް ބޯޓު މިހާރު އޮތީ އެއްކޮޅަށް ގަނބައިގަނެ އެބައި އަޑިއަށް ގޮސް ވިދިފަ އެވެ.\nއެމްވީ އެކްސްޕްރެސް ޕާލް\nއަނދަމުންދާ ކޮންޓައިނާ ބޯޓަކީ ސިންގަޕޫރުގައި ރެޖިސްޓްރީކޮށްފައިވާ ބޯޓެކެވެ. އެންމެ ބޮޑު މައްސަލައަކަށްވެފައި ވަނީ ބޯޓުގެ ކޮންޓެއިނާތަކުގައި ނައިޓްރިކް އެސިޑް ހުރެ ލީކުވަމުން ދިއުމެވެ. އެ ބޯޓުގައި 1486 ކޮންޓެއިނާ އެބަހުއްޓެވެ. އޭގެ ތެރެއިން 25 ޓަނަކީ ނައިޓްރިކް އެސިޑާއި ސޯޑިއަމް ހައިޑްރޮކްސައިޑް އަދި އެހެނިހެން ކެމިކަލެވެ. އަލިފާން ރޯވުމުގެ ސަބަބުން ގިނަ އަދަދެއްގެ ކެމިކަލްތައް މިހާރު ވަނީ އަނދާ ހުލިވެފަ އެވެ.\nއެމްވީ އެކްސްޕްރެސްގައި އަލިފާން ރޯވާން މެދުވެރިވީ ބޯޓުގައި ހުރި ކެމިކަލްތަކުގެ ސަބަބުން ކަމަށް ބެލެވޭ\nބޯޓުގެ މި މައްސަލައަކީ ލަންކާއަށް މިހާރު އޮތް ވަރަށް ބޮޑު މައްސަލައެކެވެ. ބޯޓުގައި މިހާރުވެސް 322 މެގަޓަނުގެ ތެޔޮ އެބަހުއްޓެވެ. ތަޖުރިބާކާރުން ވިދާޅުވާ މިހާރު ވެސް ތެލުގެ ބޮޑުބައެއް ވަނީ އަނދާފަ އެވެ. ކޮވިޑް ގޯސް ހާލާތުގައި ލަންކާ އޮއްވާ މި ހާދިސާގެ ތެރެއިން ކަނޑަށް ތެޔޮ އެޅިދާނެތީ ލަންކާ މިހާރުވެސް އޮތީ އިމާޖެންސީ ހާލަތުގަ އެވެ. އެހެން ވެއްޖެ ނަމަ ލަންކާގެ ފަރަށާއި އައްސޭރިއަށް 2004 ސުނާމީން ލިބުނު ގެއްލުންތަކަށް ވުރެ ވެސް ނުރައްކާ ވުން ކައިރި އެވެ.


1 Dhuvas Therey Emme Ginain Meehun Positive Vi Gaumakah India – adduLIVE\nއެއް ދުވަސްތެރޭ އެންމެ ގިނައިން މީހުން ޕޮޒިޓިވްވި ގައުމަކަށް އިންޑިއާ\n1 Sep 11, 2020, 10:32 ހަސަން ރަޝީދު\nއެއް ދުވަސްތެރޭ އެންމެ ގިނައިން މީހުން ކޮވިޑް-19 އަށް ޕޮޒިޓިވް ވެގެން ރިޕޯޓުކުރި ގައުމަކަށް އިންޑިއާ ވެއްޖެއެވެ.\nއިންޑިއާގެ ހެލްތު މިނިސްޓްރީން ބުނިގޮތުގައި މިދިޔަ 24 ގަޑިއިރުތެރޭ އެކަނި އެގައުމުން ވަނީ 96،551 މީހުން ބައްޔަށް ޕޮޒިޓިވް ވެފައެވެ. މިއީ މި ބަލީގައި މިހާތަނަށް ގައުމަކުން އެއް ދުވަހަކަށް ރިޕޯޓު ކުރި އެންމެ މަތީ އަދަދެވެ.\nއަދި މިދިޔަ 24 ގަޑިއިރުތެރޭ މި ބަލީގައި އިންޑިއާ އިން ވަނީ އިތުރު 1209 މީހުން މަރުވެފައެވެ. ފާއިތުވި 10 ދުވަހު ވެސް އިންޑިއާ އިން ދުވާލެއްގެ މައްޗަށް 1،000 އަށް ވުރެ ގިނަ މީހުން މި ބަލީގައި މަރުވެގެން ރިޕޯޓުކޮށްފައިވާ ކަމަށް އެގައުމުގެ ހެލްތު މިނިސްޓްރީން ބުނެއެވެ.\nމި އަދަދުތަކާއެކު އިންޑިއާ އިން މި ބައްޔަށް ޕޮޒިޓިވްވި މީހުންގެ ޖުމްލަ އަދަދު މިހާރު ވަނީ 4.5 އަރާފައެވެ. އަދި މި ބަލީގައި މަރުވި މީހުންގެ އަދަދު މިހާރު ވަނީ 76،000 އަށް ވުރެ މައްޗަށް އަރާފައެވެ.\nއިންޑިއާ އަކީ މުޅި ދުނިޔެ އިން ވެސް ދެވަނަ އަށް އެންމެ ގިނަ މީހުން މި ބައްޔަށް ޕޮޒިޓިވް ވެފައިވާ ގައުމެވެ. މި ބައްޔަށް އެންމެ ގިނަ މީހުން ޕޮޒިޓިވް ވެފައިވަނީ އެމެރިކާ އިންނެވެ.


ސާންތި ޔޫވީއާ ހަވާލުވުން\nމި ސީޒަން ޔޫވީން ފެށީ ސާންތި އެސިސްޓަންޓް ކޯޗެއްގެ ގޮތުގައި ހަމަޖެއްސުމަށްފަހު\nޔޫވީގެ ކޯޗުގެ މަގާމުން މުޙައްމަދު އާދަމް ވަނީ އިސްތިއުފާދީފައި\n18 ޖެނުއަރީ 2021 | ހޯމަ 15:44\nމީގެ ކުރިން ޔޫވީން ކުރިއަށްގެންދިޔަ ފަރިތަކުރުންތަކުގައި ސާންތި ބައިވެރިވަނިކޮށް\nޔުނައިޓެޑް ވިކްޓަރީ (ޔޫވީ) ގެ ވަގުތީ ކޯޗަކަށް ތަޖުރިބާކާރު ކޯޗު އިހުސާން އަބްދުލް ޣަނީ (ސާންތި) ހަމަޖައްސައިފިއެވެ.\nޔޫވީގެ ވަގުތީ ކޯޗަކަށް ސާންތި ހަމަޖެއްސީ ދިރާގު ދިވެހި ޕްރިމިއާ ލީގުގައި މިދިޔަ ހޮނިހިރު ދުވަހުގެރޭ ސުޕަ ޔުނައިޓެޑް ސްޕޯޓްސް (ސަސް) އާ 1-1 ގެ ނަތީޖާއަކުން އެއްވަރުވި މެޗަށްފަހު އެ ޓީމުގެ ކޯޗުގެ މަގާމުން މުޙައްމަދު އާދަމް އިސްތިއުފާދިނުމާ ގުޅިގެންނެވެ.\nމައުލޫމާތު ލިބޭ ގޮތުގައި ޔޫވީން ދާއިމީ ކޯޗެއް ގެންނަށްދެން އެ ޓީމަށް އިރުޝާދުދޭނީ ސާންތިއެވެ. މި ސީޒަނުގެ ދިވެހި ޕްރިމިއާ ލީގު ޔޫވީން ފަށާފައިވަނީ ސާންތި އެ ޓީމުގެ އެސިސްޓަންޓް ކޯޗެއްގެ ގޮތުގައި ހަމަޖެއްސުމަށްފަހުއެވެ. މީގެ ކުރިން ސާންތި ބުނީ ޔޫވީއާއެކު މަސައްކަތް ކުރަނީ މި ވަގުތު ހުސްކޮށް ހުުރުމުން، ޔޫވީގެ އޭރުގެ ކޯޗު އާދަމުގެ އެދުމަށް ކަމަށެވެ.\nގައުމީ ފުޓްބޯޅަ ޓީމުގެ އެސިސްޓަންޓް ކޯޗުގެ މަގާމުގައިވެސް ގިނަ ދުވަސްތަކެއް ވަންދެން ހުރި ސާންތި އެންމެ ފަހުން ފުރަތަމަ ޑިވިޝަނުގެ ޓީމަކަށް އިރުޝާދު ދީފައިވަނީ ކުލަބު އީގަލްސްއަށެވެ. އީގަލްސްއަށް ފަސް އަހަރު ކޯޗުކޮށްދިނުމަށްފަހު، 2017 ވަނަ އަހަރު ސާންތި ވަނީ ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ ޓެކްނިކަލް ޑިރެކްޓަރުގެ މަގާމާ ހަވާލުވެފައެވެ. އަދި 2019 ވަނަ އަހަރު އެ މަގާމުން ވަކިވެ ސާންތި އިރުޝާދު ދީފައިވަނީ ބ. އޭދަފުށީ ފުޓްބޯޅަ ޓީމަށެވެ.\nޔޫވީގެ ކޯޗުގެ މަގާމުން އާދަމް އިސްތިއުފާދީފައިވާއިރު، ލީގުގައި މިހާތަނަށް މޮޅެއް ނުލިބި އޮތް ހަމައެކަނި ޓީމަކީ ޔޫވީއެވެ. އެއާއެކު ޔޫވީ އޮތީ ތާވަލުގެ ފުލުގައި ކުޅުނު ހަ މެޗުން ލިބުނު އެންމެ ތިން ޕޮއިންޓާއެކުއެވެ.\nއާދަމަކީ މި ސީޒަން ފެށި ފަހުން މިހާތަނަށް ޓީމަކުން ވަކިވި ތިންވަނަ ކޯޗެވެ. މީގެ ކުރިން މާޒިޔާ ސްޕޯޓްސް އެންޑް ރެކްރިއޭޝަނުގެ ކޯޗަކަށް ހުރި މުޙައްމަދު ނިޒާމް (ނިޒާމްބެ) އާއި، ކުލަބު އީގަލްސްގެ ކޯޗަކަށް ހުރި މުޙައްމަދު ޝިޔާޒް (މޯހަން) ވަނީ ޓީމާއެކު ހަދާފައިވާ އެއްބަސްވުން އުވާލައި، ޓީމު ދޫކޮށްލާފައެވެ.\nޔޫވީގެ ވަގުތީ ކޯޗަކަށް ސާންތި ހަމަޖެއްސިއިރު، ލީގުގެ ފުރަތަމަ ބުރުގެ ފަހު މެޗުގައި އަންނަ ބުރާސްފަތި ދުވަހުގެރޭ ޔޫވީން ދަ ގްރާންޑޭ ސްޕޯޓްސް ކުލަބާ ދެކޮޅަށް ނުކުންނާނެއެވެ.


SunOnline: Hoonu fenun fenveryma nidhan faseyha vey\nހޫނު ފެނުން ފެންވެރީމަ ނިދަން ފަސޭހަވޭ\nމިޙްނާ ނާސިހު 22 Feb 2021, 10:27\nހޫނު ފެނުން ފެންވެރުމުން ނިދަން ފަސޭހަވޭ--\nނިދަން ކިތަންމެ ބޭނުންވިއަސް ނިދި ނައިސްގެން ދެކޮޅަށް ފުރޮޅިލަ ފުރޮޅިލާ ގިނަ ރޭރޭ އޮންނަންޖެހޭ މީހުން މަދެއް ނޫން ދޯ އެވެ. އޭސީ ޖައްސައިން ނުވަތަ ފަންކާ ކިތަންމެ ބާރުކޮށްގެން އޮތަސް، ބޭނުންވާ އަރާމު ފިނިކަމެއް ހައްޓަށް ނުލިބެ އެވެ. މާ ގިނަ ކަންކަމާއި ވިސްނަން ނޯވެ، ހޫނު ފެންފޮދަކުން ފެންވަރާލާށެވެ.\nދިރާސާތަކުން ދައްކާ ގޮތުގައި ރޭގަނޑު ނިދުމުގެ ކުރިން ހޫނު ފެނުން ފެންވެރުމަކީ އަވަހަށް އަދި ފަސޭހައިން ނިދުމަށް މަގުފަހިވާ ކަމެކެވެ.\nގުދުރަތީ ގޮތުން އަހަރެމެންގެ ހަށިގަނޑުވަނީ އެކި ކަންކަމަށް ވަރަށް ބޮޑަށް ތައްޔާރުކުރެވި ހޭނިފަ އެވެ. މިގޮތުން ނިދުމާއި ހޭލުމުގެ ކަންކަން އިތުރު އެހެން ކަންކަމާއި އެކު ކޮންޓްރޯލް ކުރާ ސުކީޑިއަން ރިދަމްއަކީ ހަށިގަނޑުގެ ފިނިހޫނުމިނާއިވެސް ވަރަށް ބޮޑަށް ގުޅިފައިވާ ފަންކްޝަންއެކެވެ.\nހަށިގަނޑުގެ ކޮންމެ ކަމަކީ ވެސް ސިކުނޑިން ފޮނުވާ މެސެޖަކުން ހިނގާ ކަންކަމަށްވާ އިރު، ނިދުމަށް ސިކުނޑި ތައްޔާރުކޮށްދޭ އެއްކަމަކީ ހަށިގަނޑުގެ ފިނިހޫނުމިނެވެ. މިގޮތުން ރޭގަނޑު ފިނިހޫނުމިން ދަށްކޮށް މެލަޓޯނިން ހޯމޯން ސިކުނޑިން ނެރެލަ އެވެ. އަދި ހަށިގަނޑުގެ ޓެމްޕަރޭޗާ އެންމެ ދަށްކޮށް ހުރެފައި އަލުން މަތިވަނީ ހެނދުނު ހޭލާ ގަޑީގައިކަމަށްވެސް ސައިންސްވެރިން ބުނެ އެވެ.\nނިދުމުގެ ކުރިން ރޭގަނޑު ހޫނު ފެނުން ފެންވަރާލުމުން ނިދަން ފަސޭހަވަނީ މި ގުދުރަތީ ނިޒާމަށް އެއިން އިތުރު އެހީއެއް ލިބިގެން ދާތީ އެވެ. މިގޮތުން ހޫނު ފެނުން ފެންވަރާލައިގެން ނުކުތުމުން އެ ހޫނުކަން ހަށިގަނޑުން ނުކުމެ، މުޅި ހަށިގަނޑަށް ފިނިކަމެއް ލިބި އަރާމުވެއެއް ނޫންހެއްޔެވެ. މިއިން ސިކުނޑިއަށް އަންގައިދެނީ ނިދަން ތައްޔާރުވާންވީ ކަމެވެ.\nއަދި މި ނޫނަސް، މުޅި ހަށިގަނޑުގެ ލޭ ދައުރުވުން ރަނގަޅުކޮށްދީ ޖިސްމާނީ ގޮތުންނާއި ނަފްސާނީ ގޮތުން ވެސް މީހާގެ ސްޓްރެސްތައް ދުރުކޮށް ހިތްހަމަޖެހުން ގެނުވައިދޭ ކަމަކަށް މިކަންވާއިރު މިއީވެސް ނިދުމަށް ވަރަށް މުހިންމު ކަމެކެވެ. އަދި ސާފުތާހިރުކަމާއި ތާޒާ ކަމާއި އެކު އެދުގައި އޮށޯތުމަކީ ވެސް ސިއްޚަތަށް ފައިދާހުރި ކަމެކެވެ.\nހޫނު ފެނުގެ ބަދަލުގައި ފިނިފެނުން ފެންވެރުމުން ހަށިގަނޑު ވަރުޖައްސައިދީ ހަަކަތަ އިތުރުކޮށްދެ އެވެ. އަދި އަރާމާއި ރިލެކްސް ކުރުވުމުގެ ބަދަލުގައި ތައްޔާރުކޮށްދެނީ މަސައްކަތަށެވެ. އެހެންކަމުން މިގޮތަށް ފެންވެރުން އެންމެ ރަނގަޅީ ހެނދުނެވެ.\nސްލީޕް މެޑިސިން ރިވިއުސްގައި ޝާއިރުކޮށްފައިވާ މި ދިރާސާގައިވާ ގޮތުން، މިކަމުގެ އަސަރު އެންމެ ބޮޑަށް ކުރަނީ ނިދުމުގެ 2-1 ގަޑިއިރުގެ ކުރިން ފެންވެރުމުންނެވެ. އަދި ފެންވަރާއިރު 10 މިނިޓަށް ވުރެ ގިނައިން ކޮންމެހެން ފެންވަރާނެކަމެއް ވެސް ނެތެވެ.